CELEX: 32016R1778
Language: mt
Date: 2016-10-06 00:00:00
Title: Regolament ta' Implimentazzjoni tal-Kummissjoni (UE) 2016/1778 tas-6 ta' Ottubru 2016 li jimponi dazju antidumping provviżorju fuq l-importazzjonijiet ta' ċerti prodotti ċatti b'laminazzjoni termali tal-ħadid, mhux illigat jew liga oħra tal-azzar li joriġinaw mir-Repubblika tal-Poplu taċ-Ċina

7.10.2016   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 272/33
               
            REGOLAMENT TA' IMPLIMENTAZZJONI TAL-KUMMISSJONI (UE) 2016/1778
      tas-6 ta' Ottubru 2016
      li jimponi dazju antidumping provviżorju fuq l-importazzjonijiet ta' ċerti prodotti ċatti b'laminazzjoni termali tal-ħadid, mhux illigat jew liga oħra tal-azzar li joriġinaw mir-Repubblika tal-Poplu taċ-Ċina
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament (UE) Nru 2016/1036 tal-Parlament Ewropew u tal-Kunsill tat-8 ta' Ġunju 2016 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Unjoni Ewropea (1), u b'mod partikolari l-Artikolu 7(4) tiegħu,
      Wara li kkonsultat l-Istati Membri,
      Billi:
      1.   PROĊEDURA
      
      1.1.   Bidu
      
      
                  (1)
               
               
                  Fl-4 ta' Jannar 2016, il-European Steel Association (“Eurofer” jew “l-ilmentatur”) ressqet ilment f'isem il-produtturi li jirrappreżentaw aktar minn 90 % tal-produzzjoni totali tal-Unjoni ta' ċerti prodotti ċatti b'laminazzjoni termali tal-ħadid, mhux illigat jew liga oħra tal-azzar. L-ilment kien fih evidenza ta' dumping u theddida konsegwenti ta' dannu materjali li kienet biżżejjed biex tiġġustifika t-tnedija tal-investigazzjoni.
               
            
                  (2)
               
               
                  Wara dan l-ilment, fit-13 ta' Frar 2016, il-Kummissjoni Ewropea (“il-Kummissjoni”) tat bidu għal investigazzjoni kontra d-dumping dwar importazzjonijiet fl-Unjoni ta' ċerti prodotti ċatti b'laminazzjoni termali tal-ħadid, mhux illigat jew liga oħra tal-azzar li joriġinaw fir-Repubblika tal-Poplu taċ-Ċina (“ir-RPĊ” jew “il-pajjiż ikkonċernat”) fuq il-bażi tal-Artikolu 5 tar-Regolament tal-Kunsill (UE) 2009/1225 (2) (“ir-Regolament bażiku”). Hija ppubblikat Notifika ta' bidu fil-Ġurnal Uffiċjali tal-Unjoni Ewropea (3) (“in-Notifika ta' Bidu”).
               
            
                  (3)
               
               
                  Sussegwentement, il-Kummissjoni bdiet ukoll iż-żewġ investigazzjonijiet li ġejjin:
                  
                              (a)
                           
                           
                              Fit-13 ta' Mejju 2016 (4), investigazzjoni kontra s-sussidji fuq importazzjonijiet tal-istess prodott li joriġina fir-Repubblika tal-Poplu taċ-Ċina;
                           
                        
                              (b)
                           
                           
                              Fis-7 ta' Lulju 2016 (5), investigazzjoni kontra dumping fuq importazzjonijiet tal-istess prodott li joriġinaw fil-Brażil, l-Iran, ir-Russja, is-Serbja u l-Ukraina.
                           
                        
            1.2.   Reġistrazzjoni
      
      
                  (4)
               
               
                  Fil-5 ta' April 2016, min għamel l-ilment issottometta talba għar-reġistrazzjoni tal-importazzjonijiet mir-RPĊ tal-prodott ikkonċernat. Fit-2 ta' Ġunju 2016, min għamel l-ilment aġġorna t-talba billi pprovda dejta finanzjarja aktar riċenti, iżda fil-11 ta' Awwissu 2016, irtiraha.
               
            1.3.   Il-partijiet interessati
      
      
                  (5)
               
               
                  Fin-Notifika ta' Bidu, il-Kummissjoni stiednet lill-partijiet interessati jikkuntattjawha sabiex jipparteċipaw fl-investigazzjoni. Hija speċifikament infurmat lil min għamel l-ilment, lill-produtturi magħrufa oħrajn tal-Unjoni, lill-produtturi esportaturi magħrufa, lill-awtoritajiet Ċiniżi, lill-importaturi magħrufa, lill-fornituri u lill-utenti, lin-negozjanti u lill-assoċjazzjonijiet magħrufa li huma kkonċernati dwar il-bidu u stednithom jieħdu sehem.
               
            
                  (6)
               
               
                  Il-partijiet interessati ngħataw l-opportunità jagħtu l-opinjonijiet tagħhom bil-miktub u jitolbu smigħ mal-Kummissjoni u/jew mal-Uffiċjal tas-Seduta fil-proċedimenti kummerċjali. Il-partijiet kollha interessati li talbu dan u wrew li kien hemm raġunijiet partikolari biex jinstemgħu ngħataw seduta ta' smigħ.
               
            1.4.   Teħid ta' kampjuni
      
      
                  (7)
               
               
                  Fin-Notifika ta' Bidu, il-Kummissjoni ddikkjarat li hija tista' tieħu kampjuni mill-partijiet interessati skont l-Artikolu 17 tar-Regolament bażiku.
               
            1.4.1.   Teħid ta' kampjuni tal-produtturi tal-Unjoni
      
      
                  (8)
               
               
                  Fin-Notifika ta' Bidu, il-Kummissjoni ddikkjarat li hija kienet ser tagħżel kampjun ta' produtturi tal-Unjoni fid-dawl tal-għadd kbir tagħhom. Il-Kummissjoni sussegwentement għażlet kampjun fuq il-bażi tal-ogħla volumi rappreżentattivi ta' produzzjoni u bejgħ waqt li żgurat firxa ġeografika. Hija infurmat lil dawn il-kumpaniji provviżorjament magħżula u lil min għamel l-ilment. Il-Kummissjoni stiednet lill-partijiet interessati biex jikkumentaw dwar dan il-kampjun provviżorju.
               
            
                  (9)
               
               
                  Produttur wieħed tal-Unjoni provviżorjament magħżul informa lill-Kummissjoni li huwa ma kienx se jkun jista' jikkoopera. Barra minn hekk, kemm l-assoċjazzjoni tal-ħadid u tal-Azzar Taljan (Federacciai) kif ukoll Eurofer ikkummentaw li n-Nofsinhar tal-Ewropa ma kienx irrappreżentat fil-kampjun provviżorju. Biex tiġi żgurata firxa ġeografika aħjar, il-Kummissjoni ssostitwiet il-produttur tal-Unjoni li ddeċieda li ma jikkooperax ma' produttur tal-Unjoni min-Nofsinhar tal-Ewropa.
               
            
                  (10)
               
               
                  Bħala riżultat, il-kampjun finali kien jikkonsisti minn ħames produtturi tal-Unjoni li jinsabu f'ħames Stati Membri differenti. Dan jammonta għal aktar minn 45 % tal-produzzjoni tal-Unjoni.
               
            1.4.2.   It-teħid ta' kampjuni ta' importaturi mhux relatati
      
      
                  (11)
               
               
                  Il-Kummissjoni talbet lill-importaturi mhux relatati sabiex jipprovdu l-informazzjoni speċifikata fin-Notifika ta' Bidu sabiex tiddeċiedi jekk kienx meħtieġ li jittieħed kampjun u, jekk iva, biex tagħżel il-kampjun.
               
            
                  (12)
               
               
                  Erba' importaturi pprovdew l-informazzjoni mitluba. Għalhekk, l-ebda teħid ta' kampjuni ma kien meħtieġ u ntbagħtu kwestjonarji lill-importaturi kollha.
               
            
                  (13)
               
               
                  Madankollu, minkejja li l-Kummissjoni kkuntattjathom fi sforz biex tinġabar informazzjoni rilevanti, l-ebda importatur mhux relatat ma pprovda tweġiba kompluta għall-kwestjonarju għall-finijiet ta' din l-investigazzjoni.
               
            1.4.3.   It-teħid ta' kampjuni ta' produtturi esportaturi fir-RPĊ
      
      
                  (14)
               
               
                  Sabiex tiddeċiedi jekk it-teħid ta' kampjuni kienx meħtieġ u, jekk iva, biex tagħżel kampjun għar-RPĊ, il-Kummissjoni talbet lill-produtturi esportaturi fir-RPĊ sabiex jipprovdu l-informazzjoni speċifikata fin-Notifika ta' Bidu. Barra minn hekk, il-Kummissjoni talbet lill-Missjoni tar-Repubblika tal-Poplu taċ-Ċina għall-Unjoni Ewropea sabiex tidentifika u/jew tikkuntattja lil produtturi esportaturi li setgħu kienu interessati jipparteċipaw fl-investigazzjoni.
               
            
                  (15)
               
               
                  Tlettax-il grupp ta' produtturi esportaturi fir-RPĊ pprovdew l-informazzjoni mitluba u qablu li jkunu inklużi fil-kampjun. Il-Kummissjoni pproponiet kampjun ta' tliet gruppi ta' kumpaniji fuq il-bażi tal-akbar volum rappreżentattiv ta' esportazzjonijiet lejn l-Unjoni, li raġonevolment seta' jiġi investigat fiż-żmien disponibbli. Hija stiednet lill-produtturi esportaturi kollha kkonċernati u lill-awtoritajiet tar-RPĊ biex jikkummentaw fuq il-kampjun propost.
               
            
                  (16)
               
               
                  Produttur esportatur wieħed, Jiangsu Tiangong Tool Company Limited (“Tiangong Tools”), iddikjara li għandu jiġi inkluż fil-kampjun minħabba li, kuntrarju għall-produtturi esportaturi magħżula, huwa jipproduċi l-azzar tal-għodda u l-azzar b'veloċità għolja. Huwa sostna li, jekk il-prodott tiegħu huwa kkunsidrat bħala prodott ikkonċernat, il-kampjun għandu jkun aktar rappreżentattiv u jkun inkluż.
               
            
                  (17)
               
               
                  Din it-talba ġiet miċħuda. Tiangong Tools esportat biss kwantitajiet żgħar ta' tip ta' prodott partikolari fl-Unjoni. Għalhekk, l-inklużjoni ta' dan il-produttur esportatur fil-kampjun ma kenitx tagħmel il-kampjun aktar rappreżentattiv. Il-Kummissjoni analizzat il-kwistjoni tar-rappreżentattività ulterjorment fil-kuntest tal-ambitu tal-produzzjoni.
               
            
                  (18)
               
               
                  Għaldaqstant, il-Kummissjoni ddeċidiet li żżomm il-kampjun propost ta' tliet gruppi ta' produtturi esportaturi. Il-produtturi esportaturi fil-kampjun jammontaw għal 57 % tal-importazzjonijiet totali fl-Unjoni tal-prodott ikkonċernat mir-RPĊ u għal 58 % tal-importazzjonijiet totali tal-Unjoni tal-prodott ikkonċernat mill-produtturi esportaturi Ċiniżi li kkooperaw.
               
            1.5.   Eżami individwali
      
      
                  (19)
               
               
                  Produttur esportatur wieħed, Tiangong Tools, talab eżami individwali skont l-Artikolu 17(3) tar-Regolament bażiku u bagħat tweġiba għall-kwestjonarju għal dak il-għan. Il-Kummissjoni aċċettat din it-talba b'mod preliminarji u vverifikat l-informazzjoni pprovduta fuq il-post.
               
            
                  (20)
               
               
                  Madankollu, l-investigazzjoni wriet li din il-kumpanija tipproduċi u tesporta biss lejn l-Unjoni azzar tal-għodda u azzar ta' veloċità għolja. Minħabba li, kif spjegat fil-premessi (29) sa (35) hawn taħt, il-Kummissjoni ddeċidiet provviżorjament li teskludi azzar tal-għodda u azzar ta' veloċità għolja mill-ambitu ta' din l-investigazzjoni, l-ebda marġini provviżorju tad-dumping ma ġie stabbilit għal Tiangong Tools. Madankollu, jekk il-Kummissjoni tibdel id-deċiżjoni tagħha fir-rigward tal-ambitu tal-prodott fl-istadju definittiv, it-talba għal eżami individwali ta' dan il-produttur esportatur terġa' tiġi kkunsidrata.
               
            1.6.   Tweġibiet għall-kwestjonarju
      
      
                  (21)
               
               
                  Il-Kummissjoni bagħtet kwestjonarji lill-partijiet kollha magħrufin li huma kkonċernati u lill-kumpaniji l-oħrajn kollha li ppreżentaw ruħhom sal-iskadenzi taż-żmien stabbiliti fin-Notifika ta' Bidu. Tweġibiet tal-kwestjonarju waslu mingħand Eurofer, ħames produtturi tal-Unjoni u ċ-ċentri relatati tagħhom tas-servizz tal-azzar, utent wieħed, tliet gruppi ta' produtturi esportaturi fir-RPĊ, u produttur wieħed f'pajjiż analogu.
               
            1.7.   Żjarat ta' verifika
      
      
                  (22)
               
               
                  Il-Kummissjoni fittxet u vverifikat l-informazzjoni kollha li tqieset meħtieġa għal determinazzjoni provviżorja tad-dumping, tat-theddida ta' dannu li tista' tirriżulta u tal-interess tal-Unjoni. Żjarat ta' verifika skont l-Artikolu 16 tar-Regolament bażiku saru fl-istabbilimenti tal-kumpaniji/l-assoċjazzjoni li ġejjin:
                  
                               
                           
                           
                              L-Assoċjazzjoni tal-produtturi tal-Unjoni:
                              
                                          —
                                       
                                       
                                          Eurofer, Brussell, il-Belġju
                                       
                                    
                        
                               
                           
                           
                              Produtturi tal-Unjoni:
                              
                                          —
                                       
                                       
                                          ThyssenKrupp Steel Europe AG, Duisburg, il-Ġermanja
                                       
                                    
                                          —
                                       
                                       
                                          Tata Steel IJmuiden BV, Velsen-Noord, in-Netherlands
                                       
                                    
                                          —
                                       
                                       
                                          Tata Steel UK Limited, Port Talbot, South Wales, ir-Renju Unit
                                       
                                    
                                          —
                                       
                                       
                                          ArcelorMittal France S.A., Franza li hija s-sid tal-kumpaniji sussidjarji li ġejjin:
                                          
                                                      —
                                                   
                                                   
                                                      ArcelorMittal Mediterranee SAS, Fos-sur-Mer, Franza
                                                   
                                                
                                                      —
                                                   
                                                   
                                                      ArcelorMittal Atlantique Et Lorraine, Dunkerque, Franza
                                                   
                                                
                                    
                                          —
                                       
                                       
                                          ArcelorMittal España SA, Gozón, Spanja
                                       
                                    
                        
                               
                           
                           
                              Utent:
                              
                                          —
                                       
                                       
                                          Marcegaglia Carbon Steel Spa, Gazoldo degli Ippoliti, l-Italja
                                       
                                    
                        
                               
                           
                           
                              Produtturi esportaturi fir-RPĊ u negozjanti relatati:
                              
                                          —
                                       
                                       
                                          Benxi Iron & Steel Group:
                                          
                                                      —
                                                   
                                                   
                                                      Bengang Steel Plates Co, Ltd, Benxi, Provinċja ta' Liaoning, RPĊ
                                                   
                                                
                                                      —
                                                   
                                                   
                                                      Benxi Iron & Steel Hong Kong Limited, Ħong Kong
                                                   
                                                
                                    
                                          —
                                       
                                       
                                          Jiangsu Shagang Group Co., Ltd.:
                                          
                                                      —
                                                   
                                                   
                                                      Zhangjiagang Hongchang Plate Co., Ltd. Jinfeng Town, Zhangjiagang City, Provinċja ta' Jiangsu, RPĊ
                                                   
                                                
                                                      —
                                                   
                                                   
                                                      Zhangjiagang GTA Plate Co, Ltd, Jinfeng Town, Zhangjiagang City, Provinċja ta' Jiangsu, RPĊ
                                                   
                                                
                                                      —
                                                   
                                                   
                                                      Jiangsu Shagang International Trade Co., Ltd., Jinfeng Town, Zhangjiagang City, Provinċja ta' Jiangsu, RPĊ
                                                   
                                                
                                                      —
                                                   
                                                   
                                                      Shagang South-Asia Trading Co., Ħong Kong
                                                   
                                                
                                                      —
                                                   
                                                   
                                                      Xinsha International PTE. Ltd., Singapor
                                                   
                                                
                                    
                                          —
                                       
                                       
                                          Hebei Iron and Steel Group (HBIS):
                                          
                                                      —
                                                   
                                                   
                                                      Handan Iron & Steel Group Han-Bao Co., Ltd., Handan City, il-Provinċja ta' Hebei, RPĊ
                                                   
                                                
                                                      —
                                                   
                                                   
                                                      Hebei Iron & Steel Co., Ltd. Tangshan Branch, Tangshan City, il-Provinċja ta' Hebei, RPĊ
                                                   
                                                
                                                      —
                                                   
                                                   
                                                      Hebei Iron & Steel Co., Ltd. Chengde Branch, Chengde City, il-Provinċja ta' Hebei, RPĊ
                                                   
                                                
                                                      —
                                                   
                                                   
                                                      Handan Iron and Steel Group Import and Export Co Ltd, Handan City, il-Provinċja ta' Hebei, RPĊ
                                                   
                                                
                                                      —
                                                   
                                                   
                                                      Hebei Iron and Steel (Singapore) PTE Ltd, Handan City, il-Provinċja ta' Hebei, RPĊ
                                                   
                                                
                                                      —
                                                   
                                                   
                                                      Hebei Iron and Steel (Hong Kong) International Trade Co Ltd, Handan City, il-Provinċja ta' Hebei, RPĊ
                                                   
                                                
                                                      —
                                                   
                                                   
                                                      Hebei Iron and Steel Group (Shanghai) International Trade Co Ltd, Handan City u Chengde City, il-Provinċja ta' Hebei, RPĊ
                                                   
                                                
                                                      —
                                                   
                                                   
                                                      Tangshan Iron and Steel Group Co Ltd, Tangshan City, il-Provinċja ta' Hebei, RPĊ
                                                   
                                                
                                                      —
                                                   
                                                   
                                                      Sinobiz Holdings Limited (British Virgin Islands), Tangshan City, il-Provinċja ta' Hebei, RPĊ
                                                   
                                                
                                                      —
                                                   
                                                   
                                                      Chengde Steel Logistics Co Ltd, Chengde City, il-Provinċja ta' Hebei, RPĊ
                                                   
                                                
                                                      —
                                                   
                                                   
                                                      Duferco SA, Lugano, l-Iżvizzera
                                                   
                                                
                                    
                                          —
                                       
                                       
                                          Jiangsu Tiangong Tools Company Limited:
                                          
                                                      —
                                                   
                                                   
                                                      Tiangong Aihe Company Limited, Danbei County, Danyang City, il-Provinċja ta' Jiangsu, RPĊ
                                                   
                                                
                                    
                        
                               
                           
                           
                              Importaturi relatati fl-Unjoni:
                              
                                          —
                                       
                                       
                                          Benxi Iron and Steel Group Europe GmbH, Düsseldorf, il-Ġermanja
                                       
                                    
                                          —
                                       
                                       
                                          Duferco Commerciale SpA, Genova, L-Italja
                                       
                                    
                        
                               
                           
                           
                              Produttur fil-pajjiż analogu:
                              
                                          —
                                       
                                       
                                          ArcelorMittal USA, Chicago, l-Istati Uniti
                                       
                                    
                        
            1.8.   Il-perjodu tal-investigazzjoni u l-perjodu kkunsidrat
      
      
                  (23)
               
               
                  L-investigazzjoni ta' dumping u dannu kopriet il-perjodu mill-1 ta' Jannar 2015 sal-31 ta' Diċembru 2015 (“il-perjodu ta' investigazzjoni”). L-eżami tax-xejriet rilevanti għall-valutazzjoni tad-dannu kopra l-perjodu mill-1 ta' Jannar 2012 sat-tmiem tal-perjodu ta' investigazzjoni (“il-perjodu kkunsidrat”).
               
            2.   PRODOTT IKKONĊERNAT U PRODOTT SIMILI
      
      2.1.   Prodott ikkonċernat
      
      
                  (24)
               
               
                  Il-prodotti kkonċernati huma ċerti prodotti ċatti b'laminazzjoni termali tal-ħadid, azzar mhux illigat jew liga oħra tal-azzar, f'koljaturi jew le (inklużi prodotti “cut-to-length” u “strixxi dojoq”), mhux maħdumin aktar ħlief b'laminazzjoni termali, mhux miksijin, indurati jew mgħottijin.
                  Il-prodott ikkonċernat ma jinkludix:
                  
                              —
                           
                           
                              prodotti tal-azzar inossidabbli u azzar elettriku tas-siliċju bil-granijiet orjentati,
                           
                        
                              —
                           
                           
                              prodotti ta' azzar tal-għodda u azzar b'veloċità għolja (6),
                           
                        
                              —
                           
                           
                              prodotti, mhux f'koljaturi, mingħajr diżinji f'riljev, ta' ħxuna li taqbeż l-10 mm u ta' wisgħa ta' 600 mm jew aktar, u
                           
                        
                              —
                           
                           
                              prodotti, mhux f'koljaturi, mingħajr diżinji f'riljev, ta' ħxuna ta' 4,75 mm jew aktar iżda li ma taqbiżx l-10 mm u ta' wisgħa ta' 2 050 mm jew aktar.
                           
                        Il-prodott ikkonċernat bħalissa jaqa' taħt il-kodiċijiet NM 7208 10 00, 7208 25 00, 7208 26 00, 7208 27 00, 7208 36 00, 7208 37 00, 7208 38 00, 7208 39 00, 7208 40 00, 7208 52 10, 7208 52 99, 7208 53 10, 7208 53 90, 7208 54 00, 7211 13 00, 7211 14 00, 7211 19 00, ex 7225 19 10, 7225 30 90, ex 7225 40 60, 7225 40 90, ex 7226 19 10, 7226 91 91 u 7226 91 99 u li joriġinaw fir-RPĊ.
               
            
                  (25)
               
               
                  prodotti ċatti b'laminazzjoni termali tal-azzar huma prodotti permezz ta' laminazzjoni termali; dan huwa proċess li jiffurma l-metall li bih metall sħun jiġi mgħoddi minn par wieħed jew aktar ta' laminaturi termali biex titnaqqas il-ħxuna u biex il-ħxuna ssir uniformi, li permezz tiegħu t-temperatura tal-metall tkun ogħla mit-temperatura ta' rikristallizzazzjoni tiegħu. Dawn jistgħu jiġu pprovduti f'bosta forom: f'koljaturi (mogħtija ż-żejt jew le, ippreżervati jew mhux ippreżervati), maqtugħin f'tulijiet (folji) jew fi strixxi rqaq.
               
            
                  (26)
               
               
                  Hemm żewġ użi prinċipali tal-prodotti tal-azzar ċatti b'laminazzjoni termali. L-ewwel, dawn huma l-materjal ewlieni għall-produzzjoni ta' diversi prodotti tal-azzar downstream li għandhom valur miżjud, li jibdew minn prodotti tal-azzar b'laminazzjoni kiesħa (7) ċatti u miksija. It-tieni, huma użati bħala input industrijali mixtrija mill-utenti aħħarin għal diversi applikazzjonijiet, inkluż fil-kostruzzjoni (il-produzzjoni ta' tubi tal-azzar), il-bini ta' bastimenti, kontenituri tal-gass, karozzi, reċipjenti taħt pressjoni u pipelines tal-enerġija.
               
            2.2.   Prodott simili
      
      
                  (27)
               
               
                  L-investigazzjoni wriet li l-prodotti li ġejjin għandhom l-istess karatteristiċi fiżiċi bażiċi kif ukoll l-istess użi bażiċi:
                  
                              (a)
                           
                           
                              il-prodott ikkonċernat;
                           
                        
                              (b)
                           
                           
                              il-prodott li huwa mmanifatturat u mibjugħ fis-suq domestiku tar-RPĊ u tal-Istati Uniti;
                           
                        
                              (c)
                           
                           
                              il-prodott li huwa mmanifatturat u mibjugħ fl-Unjoni mill-industrija tal-Unjoni.
                           
                        
            
                  (28)
               
               
                  F'dan l-istadju l-Kummissjoni ddeċidiet li dawn il-prodotti huma prodotti simili skont it-tifsira tal-Artikolu 1(4) tar-Regolament bażiku.
               
            2.3.   Pretensjonijiet rigward l-ambitu tal-prodott
      
      
                  (29)
               
               
                  L-ewwel, produttur esportatur wieħed (Jiangsu Tiangong Tool Company Limited) u importatur wieħed relatat ma' produttur esportatur ieħor Ċiniż (Duferco S.A.) talbu li ċerti tipi ta' prodotti ċatti b'laminazzjoni termali tal-azzar, magħrufa fl-industrija bħala azzar tal-għodda u azzar ta' veloċità għolja, għandhom jiġu esklużi mill-ambitu tal-prodott. Huma sostnew li l-azzar tal-għodda u l-azzar ta' veloċità għolja għandhom proprjetajiet u prezzijiet sinifikament differenti, u speċifikazzjonijiet u użi differenti.
               
            
                  (30)
               
               
                  Fil-21 ta' April 2016, sar smigħ ma' dan il-produttur esportatur Ċiniż fil-preżenza tal-Uffiċjal tas-Seduta fi proċedimenti kummerċjali. Barra minn hekk, fit-22 ta' Ġunju 2016, sar smigħ mal-importatur dwar it-talba ta' esklużjoni għall-prodott tiegħu.
               
            
                  (31)
               
               
                  Min għamel l-ilment kien tal-fehma li dawn it-talbiet ma kinux fondati u li hemm riskju ta' evażjoni fil-każ li dawn il-pretensjonijiet ikunu aċċettati mill-Kummissjoni.
               
            
                  (32)
               
               
                  Il-Kummissjoni sabet li tabilħaqq hemm differenzi fiżiċi u kimiċi kbar bejn fuq naħa waħda tipi oħra tal-prodott ikkonċernat għajr azzar tal-għodda u azzar ta' veloċità għolja, u fuq in-naħa l-oħra azzar tal-għodda u azzar ta' veloċità għolja. Hemm diversi elementi kimiċi (8) inerentement preżenti fl-azzar tal-għodda u l-azzar ta' veloċità għolja, li ma jinstabux fil-prodott ikkonċernat.
               
            
                  (33)
               
               
                  Barra minn hekk, hemm differenzi fil-proċess tal-produzzjoni, użi differenti u differenzi sinifikanti fil-prezz bejn azzar tal-għodda u azzar ta' veloċità għolja fuq naħa waħda u tipi oħra tal-prodott ikkonċernat fuq in-naħa l-oħra. Pereżempju, azzar tal-għodda u azzar ta' veloċità għolja, kuntrarjament għal tipi oħra tal-prodott ikkonċernat, huma użati għax-xogħol, l-immakkinar, l-estrużjoni, il-qtugħ, l-ittimbrar u l-perforazzjoni ta' materjali oħra, li mhuwiex l-użu konvenzjonali tat-tipi l-oħra tal-prodott ikkonċernat. Barra minn hekk, il-produzzjoni tal-azzar tal-għodda ssegwi proċess ieħor tal-produzzjoni, fejn il-proprjetajiet speċifiċi jinkisbu matul l-istadji kollha tal-proċess tal-produzzjoni. Din id-differenza fil-proċess tal-produzzjoni tagħmel il-proċess ta' produzzjoni għall-azzar tal-għodda u l-azzar ta' veloċità għolja aktar kost-intensiv, li jispjega wkoll sa ċertu punt id-differenza fil-prezz tal-bejgħ ma' tipi oħra tal-prodott ikkonċernat.
               
            
                  (34)
               
               
                  Importazzjonijiet ta' azzar tal-għodda u ta' azzar ta' veloċità għolja rappreżentaw mill-aspett ta' volum madwar 1,25 % tal-importazzjonijiet totali Ċiniżi matul is-sena 2015. L-azzar tal-għodda u l-azzar ta' veloċità għolja jitqiegħdu wkoll taħt kodiċijiet NM speċifiċi differenti.
               
            
                  (35)
               
               
                  Għalhekk, il-Kummissjoni provviżorjament eskludiet l-azzar tal-għodda u l-azzar ta' veloċità għolja, waqt li avżat lill-awtoritajiet doganali nazzjonali dwar riskji possibbli ta' evażjoni.
               
            
                  (36)
               
               
                  It-tieni, fil-5 ta' Awwissu 2016, utent Taljan wieħed, Marcegaglia Carbon Steel Spa, sostna li t-tipi tal-prodott ikkonċernat li ġejjin għandhom jiġu esklużi mill-ambitu tal-prodott: Tipi ta' azzar Liberi mill-Interstizji (IF), tipi ta' azzar b'fażi doppja, tipi ta' azzar tal-karbonju għoli, u tipi ta' azzar mhux bil-granijiet orjentati. Ir-raġunament għat-talba ta' esklużjoni tal-prodott għal dawn it-tipi kien prinċipalment kif ġej:
                  
                              (d)
                           
                           
                              Dawn it-tipi ta' prodotti għandhom proprjetajiet, użi u prezzijiet sinifikament differenti meta mqabbla mat-tipi l-oħrajn kollha tal-prodott ikkonċernat;
                           
                        
                              (e)
                           
                           
                              Dawn mhumiex prodotti interskambjabbli ma' tipi oħra tal-prodott ikkonċernat.
                           
                        
            
                  (37)
               
               
                  L-istess utent talab ukoll li t-tipi ta' prodotti li jintużaw għal-laminazzjoni kiesħa għandhom jiġu esklużi abbażi tal-użu downstream ulterjuri tagħhom.
               
            
                  (38)
               
               
                  Dwar it-talba ta' esklużjoni tal-prodott għal tipi ta' azzar Liberi mill-Interstizji (IF), tipi ta' azzar b'fażi doppja, tipi ta' azzar tal-karbonju għoli, u tipi ta' azzar mhux bil-granijiet orjentati tal-prodott ikkonċernat, il-Kummissjoni sabet li ma kienx intwera li dawn il-prodotti għandhom proprjetajiet u użi differenti. Ukoll, it-talba dettaljata finali għat-talba ta' esklużjoni tal-prodott daħlet fi stadju tard ħafna. Għalhekk, f'dan l-istadju l-Kummissjoni ċaħdet din it-talba, iżda se tinvestiga din il-pretensjoni ulterjorment.
               
            
                  (39)
               
               
                  Rigward it-tipi ta' prodotti li jintużaw għal-laminazzjoni mill-ġdid, dan huwa wieħed mill-użi ewlenin tal-prodott ikkonċernat, kif imsemmi fil-premessa (26) hawn fuq. Użu differenti waħdu mhuwiex raġuni għall-esklużjoni. Ukoll, l-esklużjoni ta' dawn it-tipi ta' prodotti twassal għall-esklużjoni ta' maġġoranza tat-tipi kollha importati tal-prodott ikkonċernat, minbarra monitoraġġ amministrattiv kumpless, jekk mhux impossibbli, biex jiddistingwi l-prodott ikkonċernat bejn dawk li jintużaw għal-laminazzjoni mill-ġdid u dawk li ma jintużawx. Għalhekk, f'dan l-istadju l-Kummissjoni ċaħdet din it-talba wkoll.
               
            3.   ID-DUMPING
      
      3.1.   Il-valur normali
      
      
                  (40)
               
               
                  Skont l-Artikolu 2(7)(b) tar-Regolament bażiku, il-Kummissjoni tiddetermina l-valur normali skont l-Artikolu 2(1) sa (6) tar-Regolament bażiku għall-produtturi esportaturi fir-RPĊ li jikkonformaw mal-kriterji fl-Artikolu 2(7)(c) tar-Regolament bażiku u jistgħu jingħataw trattament ta' ekonomija tas-suq. Madankollu, ebda wieħed mill-produtturi esportaturi li kkooperaw ma applika għal tali trattament.
               
            
                  (41)
               
               
                  Għalhekk, skont l-Artikolu 2(7)(b) tar-Regolament bażiku il-valur normali kellu jkun iddeterminat fuq il-bażi tal-prezzijiet jew tal-valur normali maħdum f'pajjiż terz b'ekonomija tas-suq xierqa (il-“pajjiż analogu”).
               
            
                  (42)
               
               
                  Fin-Notifika ta' Bidu, il-Kummissjoni pproponiet l-użu ta' pajjiż terz b'ekonomija tas-suq xierqa (il-“pajjiż analogu”) fi ħdan it-tifsira tal-Artikolu 2(7)(a) tar-Regolament bażiku. Il-Kummissjoni bagħtet kwestjonarji lill-produtturi magħrufa kollha fil-11-il pajjiż b'ekonomija tas-suq imsemmija fin-Notifika ta' Bidu (9) u lil tmien pajjiżi oħra fejn kien hemm indikazzjonijiet ta' produzzjoni u bejgħ ta' prodott simili, jiġifieri l-Arġentina, l-Awstralja, l-Eġittu, l-Iran, il-Ġappun, l-Afrika t'Isfel, ir-Repubblika tal-Korea u t-Tajwan. B'kollox, ġew ikkuntattjati 62 produttur fid-19-il pajjiż analogu potenzjali. Madankollu, kumpanija waħda biss fl-Istati Uniti (ArcelorMittal USA) esprimiet ir-rieda tagħha li tikkoopera — u ssottomettiet tweġiba għall-kwestjonarju.
               
            
                  (43)
               
               
                  L-Istati Uniti hija meqjusa bħala suq analogu adattat, billi hija suq miftuħ, b'għaxar produtturi domestiċi tal-prodott simili u l-importazzjonijiet minn pajjiżi oħra jammontaw għal aktar minn 10 % tal-konsum totali. Għalhekk, u minħabba li produttur wieħed biss mill-Istati Uniti esprima r-rieda li jikkoopera, l-Istati Uniti ntgħażlet b'mod provviżorju bħala pajjiż analogu xieraq.
               
            
                  (44)
               
               
                  Il-partijiet interessati ġew mistiedna jikkumentaw dwar din l-għażla. Billi ma kinux riċevuti kummenti, l-Istati Uniti kienet magħżula bħala pajjiż analogu.
               
            
                  (45)
               
               
                  Skont l-Artikolu 2(2) tar-Regolament bażiku, il-Kummissjoni l-ewwel eżaminat jekk il-bejgħ tal-prodott simili fl-Istati Uniti lil klijenti indipendenti kienx rappreżentattiv. Instab li l-bejgħ tal-prodott simili mill-produttur li kkoopera kien qed jinbiegħ fi kwantitajiet rappreżentattivi fis-suq domestiku meta mqabbel mal-prodott ikkonċernat esportat lejn l-Unjoni mill-produtturi esportaturi Ċiniżi fil-kampjun.
               
            
                  (46)
               
               
                  Sussegwentement, il-Kummissjoni eżaminat jekk dak il-bejgħ setax jitqies bħala li sar fl-andament normali tal-kummerċ skont l-Artikolu 2(4) tar-Regolament bażiku. Dan sar billi ġie stabbilit il-proporzjon tal-bejgħ profittabbli lil klijenti indipendenti. It-tranżazzjonijiet tal-bejgħ tqiesu bħala profittabbli meta l-prezz unitarju kien ugwali jew ogħla mill-ispiża tal-produzzjoni. L-ispiża tal-produzzjoni tal-produttur Amerikan matul il-perjodu ta' investigazzjoni kienet għalhekk determinata.
               
            
                  (47)
               
               
                  Għal dawk it-tipi ta' prodotti fejn aktar minn 80 % tal-volum tal-bejgħ fis-suq domestiku tat-tip inkwistjoni kien ogħla mill-ispiża u l-prezz tal-bejgħ medju peżat ta' dak it-tip kien daqs jew ogħla mill-ispiża unitarja tal-produzzjoni, il-valur normali, skont it-tip ta' prodott, ġie kkalkolat bħala l-medja peżata tal-prezzijiet domestiċi attwali tal-bejgħ kollu tat-tip tal-prodott inkwistjoni, irrispettivament minn jekk il-bejgħ kienx profittabbli jew le.
               
            
                  (48)
               
               
                  Meta l-volum tal-bejgħ profitabbli ta' tip ta' prodott irrappreżenta 80 % jew inqas tal-volum tal-bejgħ totali ta' dak it-tip, jew meta l-prezz medju peżat ta' dak it-tip kien taħt l-ispiża ta' unità ta' produzzjoni, il-valur normali kien ibbażat fuq il-prezz domestiku attwali, li ġie kkalkolat bħala l-prezz medju peżat tal-bejgħ domestiku profittabbli biss ta' dak it-tip magħmul matul il-perjodu ta' investigazzjoni.
               
            
                  (49)
               
               
                  Rigward it-tipi ta' prodott li ma kinux profittabbli, il-valur normali nħadem skont l-Artikolu 2(3) tar-Regolament bażiku billi ntużaw l-ispiża tal-manifattura tal-produttur Amerikan flimkien mal-SG&A u l-profitt għat-tipi ta' prodotti tal-produttur Amerikan li huma profitabbli.
               
            
                  (50)
               
               
                  Xi tipi ta' prodott manifatturati fil-pajjiż analogu ma setgħux jiġu mqabbla mat-tipi ta' prodotti esportati mir-RPĊ lejn l-Unjoni minħabba li mhumiex mibjugħa mill-produttur Amerikan. Għalhekk, il-valur normali għat-tipi ta' prodotti li ma jaqblux kellu jinbena skont l-Artikolu 2(3) tar-Regolament bażiku fuq il-bażi tal-ispejjeż tal-manifattura tal-produttur tal-pajjiż analogu. Il-Kummissjoni ħadet dawn l-ispejjeż tal-aktar prodott li jixxiebaħ, u aġġustathom għall-ispiża tax-xogħol ta' modifika (tixqiq jew tqattigħ) meħtieġa sabiex jiġi żgurat tqabbil ġust. Il-Kummissjoni mbagħad żiedet ammont raġonevoli għall-SG&A (7 % — 13 %) bbażati fuq dejta attwali li tirrigwarda l-produzzjoni u l-bejgħ, kif stipulat fl-Artikolu 2(6) tar-Regolament bażiku. Hija fl-aħħar nett żiedet ammont raġonevoli ta' profitt (10 % — 15 %) billi użat il-marġni medju ta' profitt tal-prodotti profittabbli.
               
            3.2.   Prezzijiet tal-esportazzjoni
      
      
                  (51)
               
               
                  Il-produtturi esportaturi fil-kampjun esportaw lejn l-Unjoni kemm direttament lil konsumaturi indipendenti kif ukoll permezz ta' kumpaniji relatati.
               
            
                  (52)
               
               
                  Għall-bejgħ dirett, il-prezzijiet tal-esportazzjoni kienu bbażati fuq il-prezzijiet attwalment imħallsa jew li huma pagabbli għall-prodott ikkonċernat, skont l-Artikolu 2(8) tar-Regolament bażiku.
               
            
                  (53)
               
               
                  Fejn il-produtturi esportaturi esportaw il-prodott ikkonċernat lejn l-Unjoni permezz ta' kumpaniji relatati li jaġixxu bħala importatur, il-prezz tal-esportazzjoni ġie stabbilit fuq il-bażi tal-prezz li bih il-prodott importat reġa' nbiegħ għall-ewwel darba lil konsumaturi indipendenti fl-Unjoni skont l-Artikolu 2(9) tar-Regolament bażiku. F'dan il-każ, l-aġġustamenti għall-prezz saru għall-ispejjeż kollha mġarrba bejn l-importazzjoni u l-bejgħ mill-ġdid.
               
            3.3.   Paragun
      
      
                  (54)
               
               
                  Il-valur normali u l-prezz tal-esportazzjoni tqabblu fuq bażi mill-fabbrika. Il-marġnijiet tad-dumping ġew stabbiliti permezz ta' paragun tal-prezzijiet individwali mill-fabbrika tal-produtturi esportaturi fil-kampjun mal-prezzijiet tal-bejgħ domestiku tal-produttur tal-pajjiż analogu jew mal-valur normali maħdum skont kif xieraq.
               
            
                  (55)
               
               
                  Sabiex ikun żgurat paragun ġust bejn il-valur normali u l-prezz tal-esportazzjoni, ittieħed kont xieraq fil-forma ta' aġġustamenti għad-differenzi li jaffettwaw il-prezzijiet u l-paragunabilità tal-prezzijiet skont l-Artikolu 2(10) tar-Regolament bażiku.
               
            
                  (56)
               
               
                  Fuq din il-bażi, saru aġġustamenti, fejn xieraq, għat-trasport, l-assigurazzjoni, l-immaniġġjar, it-tagħbija u l-ispejjeż anċillari (4 %), spejjeż bankarji (0,02 %), spejjeż ta' kreditu (0,05 %), kummissjonijiet (0,6 %) u tassazzjoni indiretta (4 %).
               
            3.4.   Il-marġni tad-dumping
      
      
                  (57)
               
               
                  Għall-produtturi esportaturi fil-kampjun, il-valur normali medju peżat ta' kull tip ta' prodott simili fl-Istati Uniti kien imqabbel mal-prezz medju peżat tal-esportazzjoni tat-tip ta' prodott korrispondenti, kif previst fl-Artikolu 2(11) u (12) tar-Regolament bażiku.
               
            
                  (58)
               
               
                  Il-marġni tad-dumping għall-produtturi esportaturi li kkooperaw u li ma kinux inklużi fil-kampjun kien stabbilit skont id-dispożizzjonijiet tal-Artikolu 9(6) tar-Regolament bażiku. Dan il-marġini ġie kkalkulat bħala medja peżata fuq il-bażi tal-marġnijiet stabbiliti għall-produtturi esportaturi fil-kampjun.
               
            
                  (59)
               
               
                  Fir-rigward tal-produtturi esportaturi l-oħrajn kollha fir-RPĊ, il-Kummissjoni ddeterminat il-livell ta' kooperazzjoni fir-RPĊ. Dan tkejjel billi ġie evalwat il-proporzjon tal-volum tal-esportazzjonijiet tal-produtturi li kkooperaw lejn l-Unjoni mill-volum totali ta' esportazzjoni mill-pajjiż ikkonċernat lejn l-Unjoni.
               
            
                  (60)
               
               
                  Il-livell ta' kooperazzjoni huwa għoli. Fuq din il-bażi, il-marġini ta' dumping residwu applikabbli għall-produtturi esportaturi l-oħrajn kollha fir-RPĊ ġie stabbilit fuq livell li jikkorrispondi għall-ogħla marġini ta' dumping misjub għall-produtturi esportaturi fil-kampjun li kkooperaw.
               
            
                  (61)
               
               
                  Il-marġnijiet provviżorji ta' dumping, espressi bħala persentaġġ tal-prezz CIF fil-fruntiera tal-Unjoni, bid-dazju mhux imħallas, huma kif ġej:
                  
                     Tabella 1
                  
                  
                     Marġnijiet ta' dumping, ir-RPĊ
                  
                  
                              Kumpanija
                           
                           
                              Marġni provviżorju ta' dumping
                           
                        
                              Bengang Steel Plates Co., Ltd.
                           
                           
                              96,5 %
                           
                        
                              Hebei Iron & Steel Group
                           
                           
                              95,0 %
                           
                        
                              Jiangsu Shagang Group
                           
                           
                              106,9 %
                           
                        
                              Kumpaniji oħrajn li kkooperaw
                           
                           
                              100,1 %
                           
                        
                              Il-kumpaniji l-oħrajn kollha
                           
                           
                              106,9 %
                           
                        
            4.   DANNU
      
      4.1.   Definizzjoni tal-industrija tal-Unjoni u tal-produzzjoni tal-Unjoni
      
      
                  (62)
               
               
                  Fl-Unjoni, 17-il kumpanija pprovdew dejta dwar il-produzzjoni u l-bejgħ fl-eżerċizzju permanenti u indikaw li pproduċew il-prodott simili matul il-perjodu tal-investigazzjoni. Fuq il-bażi tal-informazzjoni disponibbli mill-ilment, dawn is-17-il kumpanija qed jirrappreżentaw madwar 90 % tal-produzzjoni tal-prodott simili fl-Unjoni.
               
            
                  (63)
               
               
                  Apparti minn dawn is-17-il kumpanija, kien hemm ħames kumpaniji oħra jipproduċu l-prodott simili waqt il-perjodu ta' investigazzjoni.
               
            
                  (64)
               
               
                  Il-produzzjoni totali tal-Unjoni waqt il-perjodu tal-investigazzjoni ġiet stabbilita għal madwar 74,7 miljun tunnellata. Il-Kummissjoni stabbiliet iċ-ċifra fuq il-bażi tal-informazzjoni kollha disponibbli li tirrigwarda l-industrija tal-Unjoni, bħal informazzjoni minn min għamel l-ilment u mill-prodotturi kollha magħrufin fl-Unjoni. Kif indikat fil-premessa (10), ħames produtturi tal-Unjoni ntgħażlu fil-kampjun li jirrappreżentaw 45 % tal-produzzjoni totali tal-Unjoni tal-prodott simili. Dan huwa kampjun rappreżentattiv.
               
            
                  (65)
               
               
                  Il-produtturi tal-Unjoni li jirrappreżentaw il-produzzjoni totali tal-industrija jikkostitwixxu l-industrija tal-Unjoni fis-sens tal-Artikolu 4(1) tar-Regolament bażiku u huma msejħa bħala l-“industrija tal-Unjoni”.
               
            
                  (66)
               
               
                  Il-mudell kummerċjali tal-produtturi tal-Unjoni u l-livell ta' integrazzjoni vertikali tagħhom ivarja. Madanakollu, l-industrija tal-Unjoni tista' b'mod ġenerali tkun karatterizzata bħala industrija b'livell għoli ta' integrazzjoni vertikali, bħal ma huwa spjegata ulterjorment fil-premessa (68) hawn taħt.
               
            4.2.   Konsum tal-Unjoni
      
      
                  (67)
               
               
                  Kif imsemmi fil-premessa (24) hawn fuq, il-prodott ikkonċernat jaqa' fi ħdan għadd ta' kodiċijiet NM inklużi ċerti ex kodiċijiet. Sabiex ma jiġix sottovalutat il-konsum tal-Unjoni, u fid-dawl tal-impatt marġinali apparenti ta' tali kodiċijiet fuq il-konsum totali, il-volumi tal-importazzjoni tal-ex kodiċijiet NM ġew ikkunsidrati kollha sabiex jiġi kkalkolat il-konsum tal-Unjoni.
               
            
                  (68)
               
               
                  Billi l-industrija tal-Unjoni fil-biċċa l-kbira tagħha hija integrata vertikalment u l-prodott ikkonċernat jitqies bħala materjal ewlieni għall-produzzjoni ta' diversi prodotti downstream b'valur miżjud, li jibdew bi prodotti b'laminazzjoni kiesħa, il-konsum fis-suq magħluq u s-suq ħieles ġew analizzati separatament.
               
            
                  (69)
               
               
                  Id-distinzjoni bejn is-suq magħluq u s-suq ħieles hija relevanti għall-analiżi tad-dannu għaliex il-prodotti maħsuba għall-użu ristrett mhumiex esposti għall-kompetizzjoni diretta mill-importazzjonijiet, u l-prezzijiet ta' trasferiment huma ffissati fi ħdan il-grupp skont politiki differenti tal-prezzijiet. Għall-kuntrarju, il-produzzjoni destinata għas-suq ħieles hija f'kompetizzjoni diretta mal-importazzjonijiet tal-prodott ikkonċernat, u l-prezzijiet huma prezzijiet tas-suq ħieles.
               
            
                  (70)
               
               
                  Biex tipprovdi stampa tal-industrija tal-Unjoni li hija kemm jista' jkun kompluta, il-Kummissjoni kisbet dejta għall-attività kollha tal-prodott simili u ddeterminat jekk il-produzzjoni kinitx iddestinata għall-użu ristrett jew għas-suq ħieles. Il-Kummissjoni sabet li madwar 60 % tal-produzzjoni totali tal-produtturi tal-Unjoni kienet iddestinta għas-suq magħluq.
               
            4.2.1.   Il-konsum magħluq fis-suq tal-Unjoni
      
      
                  (71)
               
               
                  Il-Kummissjoni stabbiliet il-konsum magħluq tal-Unjoni fuq il-bażi tal-użu ristrett u l-bejgħ ristrett fis-suq tal-Unjoni tal-produtturi kollha magħrufin fl-Unjoni. Fuq din il-bażi, il-konsum magħluq tal-Unjoni żviluppa kif ġej:
                  
                     Tabella 2
                  
                  
                     Il-konsum magħluq fis-suq tal-Unjoni (tunnellati)
                  
                  
                               
                           
                           
                              2012
                           
                           
                              2013
                           
                           
                              2014
                           
                           
                              PI
                           
                        
                              Konsum magħluq
                           
                           
                              40 775 889 
                           
                           
                              42 418 062 
                           
                           
                              42 887 175 
                           
                           
                              42 271 071 
                           
                        
                              
                                 Indiċi (2012 = 100)
                              
                           
                           
                              
                                 100
                              
                           
                           
                              
                                 104
                              
                           
                           
                              
                                 105
                              
                           
                           
                              
                                 104
                              
                           
                        
                              
                                 Sors: Tweġiba għall-kwestjonarju tal-Eurofer
                           
                        
            
                  (72)
               
               
                  Matul il-perjodu kkunsidrat, il-konsum magħluq tal-Unjoni fis-suq tal-Unjoni żdied b'madwar 4 %. Din iż-żieda hija prinċipalment dovuta għat-tkabbir tas-swieq magħluqa, inkluża l-manifattura tal-parts pereżempju għall-industrija tal-karozzi.
               
            4.2.2.   Konsum tas-suq ħieles fis-suq tal-Unjoni
      
      
                  (73)
               
               
                  Il-Kummissjoni stabbiliet il-konsum tas-suq ħieles tal-Unjoni fuq il-bażi ta' (a) il-bejgħ fis-suq tal-Unjoni tal-produtturi kollha magħrufin fl-Unjoni u (b) l-importazzjonijiet fl-Unjoni mill-pajjiżi terzi kollha kif rapportat mill-Eurostat, u b'hekk qieset ukoll id-dejta sottomessa mill-produtturi esportaturi li kkooperaw fil-pajjiż ikkonċernat. Fuq din il-bażi, il-konsum tas-suq ħieles tal-Unjoni żviluppa kif ġej:
                  
                     Tabella 3
                  
                  
                     Konsum tas-suq liberu (tunnellati)
                  
                  
                               
                           
                           
                              2012
                           
                           
                              2013
                           
                           
                              2014
                           
                           
                              PI
                           
                        
                              Konsum tas-suq liberu
                           
                           
                              31 405 157 
                           
                           
                              32 292 192 
                           
                           
                              33 139 474 
                           
                           
                              35 156 318 
                           
                        
                              
                                 Indiċi (2012 = 100)
                              
                           
                           
                              
                                 100
                              
                           
                           
                              
                                 103
                              
                           
                           
                              
                                 106
                              
                           
                           
                              
                                 112
                              
                           
                        
                              
                                 Sors: Tweġiba għall-kwestjonarju tal-Eurofer
                           
                        
            
                  (74)
               
               
                  Matul il-perjodu kkunsidrat, il-konsum tas-suq ħieles tal-Unjoni żdied b'madwar 12 %. Iż-żieda hi prinċipalment dovuta għall-irkupru ekonomiku tal-industrija downstream.
               
            4.3.   Importazzjonijiet mill-pajjiż ikkonċernat
      
      4.3.1.   Il-volum u s-sehem mis-suq tal-importazzjonijiet mill-pajjiż ikkonċernat
      
      
                  (75)
               
               
                  Il-Kummissjoni stabbiliet il-volum tal-importazzjonijiet abbażi tad-database tal-Eurostat. Is-sehem mis-suq tal-importazzjonijiet ġie stabbilit billi tqabblu l-volumi tal-importazzjonijiet mal-konsum tas-suq ħieles tal-Unjoni kif irrapportat fit-tabella (73) hawn fuq.
               
            
                  (76)
               
               
                  L-importazzjonijiet fl-Unjoni mir-RPĊ żviluppaw kif ġej:
                  
                     Tabella 4
                  
                  
                     Il-volum tal-importazzjonijiet (tunnellati) u s-sehem mis-suq
                  
                  
                               
                           
                           
                              2012
                           
                           
                              2013
                           
                           
                              2014
                           
                           
                              PI
                           
                        
                              Il-volum ta' importazzjonijiet mir-RPĊ
                           
                           
                              246 720 
                           
                           
                              336 028 
                           
                           
                              592 104 
                           
                           
                              1 519 304 
                           
                        
                              
                                 Indiċi (2012 = 100)
                              
                           
                           
                              
                                 100
                              
                           
                           
                              
                                 136
                              
                           
                           
                              
                                 240
                              
                           
                           
                              
                                 616
                              
                           
                        
                              Is-sehem mis-suq tar-RPĊ
                           
                           
                              0,79 %
                           
                           
                              1,04 %
                           
                           
                              1,79 %
                           
                           
                              4,32 %
                           
                        
                              
                                 Indiċi (2012 = 100)
                              
                           
                           
                              
                                 100
                              
                           
                           
                              
                                 132
                              
                           
                           
                              
                                 227
                              
                           
                           
                              
                                 550
                              
                           
                        
                              
                                 Sors: L-Eurostat
                           
                        
            
                  (77)
               
               
                  It-tabella ta' hawn fuq turi li f'ċifri assoluti l-importazzjonijiet mill-pajjiż ikkonċernat żdiedu b'mod sinifikanti matul il-perjodu kkunsidrat. B'mod parallel, is-sehem totali tas-suq tal-importazzjonijiet Ċiniżi fl-Unjoni żdied b'aktar minn ħames darbiet matul il-perjodu kkunsidrat.
               
            4.3.2.   Il-prezzijiet tal-importazzjonijiet mill-pajjiż ikkonċernat u undercutting fil-prezzijiet
      
      
                  (78)
               
               
                  Il-Kummissjoni stabbiliet il-prezzijiet tal-importazzjonijiet abbażi tad-dejta tal-Eurostat. Il-prezz medju peżat tal-importazzjonijiet fl-Unjoni mill-pajjiż ikkonċernat żviluppa kif ġej:
                  
                     Tabella 5
                  
                  
                     Prezzijiet tal-importazzjoni (EUR/tunnellata)
                  
                  
                               
                           
                           
                              2012
                           
                           
                              2013
                           
                           
                              2014
                           
                           
                              PI
                           
                        
                              Prezz medju tal-importazzjonijiet oġġett ta' dumping
                           
                           
                              600
                           
                           
                              505
                           
                           
                              463
                           
                           
                              404
                           
                        
                              
                                 Indiċi (2012 = 100)
                              
                           
                           
                              
                                 100
                              
                           
                           
                              
                                 84
                              
                           
                           
                              
                                 77
                              
                           
                           
                              
                                 67
                              
                           
                        
                              
                                 Sors: L-Eurostat
                           
                        
            
                  (79)
               
               
                  Il-prezzijiet medji tal-importazzjonijiet naqsu minn EUR 600/tunnellata fl-2012 għal EUR 404/tunnellata matul il-perjodu ta' investigazzjoni. Matul il-perjodu kunsidrat, it-tnaqqis fil-prezz medju unitarju tal-importazzjonijiet oġġett ta' dumping kien ta' madwar 33 %.
               
            
                  (80)
               
               
                  Il-Kummissjoni vvalutat it-twaqqigħ fil-prezzijiet matul il-perjodu tal-investigazzjoni billi qabblet:
                  
                              —
                           
                           
                              il-prezzijiet tal-bejgħ medji peżati għal kull tip tal-prodott tal-ħames produtturi tal-Unjoni imposti fuq klijenti mhux relatati fis-suq ħieles tal-Unjoni, u aġġustati għal livell mill-fabbrika; kif ukoll
                           
                        
                              —
                           
                           
                              il-prezzijiet medji peżati korrispondenti fil-livell tal-fruntiera tal-Unjoni CIF għal kull tip ta' prodott tal-importazzjonijiet mill-produtturi li kkooperaw tal-pajjiż ikkonċernat lill-ewwel klijent indipendenti fis-suq tal-Unjoni, b'aġġustamenti xierqa għall-ispejjeż ta' wara l-importazzjoni.
                           
                        
            
                  (81)
               
               
                  It-tqabbil tal-prezzijiet sar fuq bażi ta' tip b'tip għal tranżazzjonijiet fl-istess livell ta' kummerċ, aġġustati kif dovut meta meħtieġ, u wara t-tnaqqis tar-rifużjonijiet u l-iskontijiet. Ir-riżultat tat-tqabbil kien espresss bħala persentaġġ tal-fatturat tal-produtturi tal-Unjoni matul il-perjodu tal-investigazzjoni. L-aġġustamenti ewlenin relatati mal-ispejjeż ta' kunsinna (li jvarjaw bejn 2,7 % u 6,3 % għal kull produttur tal-Unjoni fil-kampjun) u l-iskontijiet (li jvarjaw bejn 0,1 % u 19,5 %). Billi l-ebda importatur mhux relatat ma ppreżenta ruħu f'dan il-każ, ġew miżjuda wara l-importazzjoni EUR 7 għal kull tunnellata, li kien l-aġġustament użat fl-investigazzjoni dwar ċerti prodotti tal-azzar ċatti b'laminazzjoni kiesħa (10). Dan kien meqjus li jkun l-aktar mod xieraq minħabba l-fatt li l-prodott ikkonċernat tal-investigazzjoni kurrenti huwa simili f'ħafna modi għal ċerti prodotti tal-azzar ċatt b'laminazzjoni kiesħa, kif spjegat fil-premessa (221).
               
            
                  (82)
               
               
                  Abbażi ta' dan ta' hawn fuq, l-importazzjonijiet Ċiniżi oġġett ta' dumping instabu li waqqgħu l-prezzijiet tal-industrija tal-Unjoni fil-firxa bejn 2,7 % u 5,6 %.
               
            4.4.   Is-sitwazzjoni ekonomika tal-industrija tal-Unjoni
      
      4.4.1.   Kummenti ġenerali
      
      
                  (83)
               
               
                  Skont l-Artikolu 3(5) tar-Regolament bażiku, l-eżami tal-impatt tal-importazzjonijiet oġġett ta' dumping fl-industrija tal-Unjoni kien jinkludi evalwazzjoni tal-indikaturi ekonomiċi kollha li influwenzaw l-istat tal-industrija tal-Unjoni matul il-perjodu kkunsidrat.
               
            
                  (84)
               
               
                  L-indikaturi makroekonomiċi (il-produzzjoni, il-kapaċità tal-produzzjoni, l-użu tal-kapaċità, il-volum tal-bejgħ, l-istokk, it-tkabbir, is-sehem mis-suq, l-impjiegi, il-produttività u d-daqs tal-marġnijiet tad-dumping) ġew ivvalutati fil-livell tal-industrija kollha tal-Unjoni. Il-valutazzjoni kienet ibbażata fuq l-informazzjoni li pprovda min għamel l-ilment, u ġiet kontroverifikata bid-dejta pprovduta mill-produtturi tal-Unjoni u l-istatistiċi uffiċjali disponibbli (Eurostat).
               
            
                  (85)
               
               
                  L-analiżi tal-indikaturi mikroekonomiċi (il-prezzijiet tal-bejgħ, il-profittabbiltà, il-fluss tal-flus, l-investimenti, ir-redditu fuq l-investimenti, il-possibbiltà li jiżdied il-kapital, il-pagi u l-ispiża tal-produzzjoni) twettqet fil-livell tal-produtturi tal-Unjoni fil-kampjun. Il-valutazzjoni kienet ibbażata fuq l-informazzjoni tagħhom, ivverifikata kif xieraq.
               
            
                  (86)
               
               
                  Biex tipprovdi stampa tal-industrija tal-Unjoni li hija kemm jista' jkun kompluta, il-Kummissjoni kisbet dejta għall-produzzjoni kollha tal-prodott ikkonċernat u ddeterminat jekk il-produzzjoni kinitx iddestinata għal użu ristrett jew għas-suq ħieles. Għal uħud mill-indikaturi tad-dannu relatati mal-industrija tal-Unjoni, il-Kummissjoni analizzat b'mod separat id-dejta relatata mas-suq ħieles u dik relatata mas-suq magħluq u għamlet analiżi komparattiva. Dawn il-fatturi huma: il-bejgħ, is-sehem mis-suq, il-prezzijiet tal-unità, l-ispiża tal-unità, il-profittabbiltà u l-fluss tal-flus. Madankollu, indikaturi ekonomiċi oħrajn jistgħu jiġu eżaminati b'mod siewi biss b'riferiment għall-attività kollha, inkluż l-użu ristrett tal-industrija tal-Unjoni għaliex jiddependu fuq l-attività kollha, kemm jekk il-produzzjoni hija magħluqa kif ukoll jekk tinbiegħ fis-suq ħieles. Dawn il-fatturi huma: il-produzzjoni, il-kapaċità, l-użu tal-kapaċità, l-investimenti, ir-redditu fuq l-investimenti, l-impjiegi, il-produttività, l-istokkijiet u l-ispejjeż tax-xogħol. Għal dawn il-fatturi, ikun iġġustifikat li ssir analiżi tal-industrija kollha tal-Unjoni sabiex tiġi stabbilita stampa sħiħa tad-dannu tal-industrija tal-Unjoni, peress li d-dejta inkwistjoni ma tistax tiġi separata bejn bejgħ ristrett u bejgħ ħieles.
               
            4.4.2.   Indikaturi makroekonomiċi
      
      4.4.2.1.   Il-produzzjoni, il-kapaċità tal-produzzjoni u l-użu tal-kapaċità
      
                  (87)
               
               
                  Il-produzzjoni totali tal-Unjoni, il-kapaċità tal-produzzjoni u l-użu tal-kapaċità żviluppaw matul il-perjodu kkunsidrat kif ġej:
                  
                     Tabella 6
                  
                  
                     Il-produzzjoni, il-kapaċità tal-produzzjoni u l-użu tal-kapaċità
                  
                  
                               
                           
                           
                              2012
                           
                           
                              2013
                           
                           
                              2014
                           
                           
                              PI
                           
                        
                              Volum tal-produzzjoni (tunnellati)
                           
                           
                              73 050 974 
                           
                           
                              74 588 182 
                           
                           
                              75 509 517 
                           
                           
                              74 718 189 
                           
                        
                              
                                 Indiċi (2012 = 100)
                              
                           
                           
                              
                                 100
                              
                           
                           
                              
                                 102
                              
                           
                           
                              
                                 103
                              
                           
                           
                              
                                 102
                              
                           
                        
                              Kapaċità ta' produzzjoni (tunnellati)
                           
                           
                              102 247 218 
                           
                           
                              100 667 836 
                           
                           
                              100 040 917 
                           
                           
                              98 093 841 
                           
                        
                              
                                 Indiċi (2012 = 100)
                              
                           
                           
                              
                                 100
                              
                           
                           
                              
                                 99
                              
                           
                           
                              
                                 98
                              
                           
                           
                              
                                 96
                              
                           
                        
                              Użu tal-kapaċità
                           
                           
                              71,4 %
                           
                           
                              74,1 %
                           
                           
                              75,5 %
                           
                           
                              76,2 %
                           
                        
                              
                                 Sors: Tweġiba għall-kwestjonarju tal-Eurofer
                           
                        
            
                  (88)
               
               
                  Matul il-perjodu kkunsidrat, il-volum ta' produzzjoni tal-industrija tal-Unjoni żdied bi 2 %, minkejja l-fatt li produttur Taljan wieħed tal-Unjoni naqqas konsiderevolment il-produzzjoni tiegħu matul l-istess perjodu (– 3 miljun tunnellata).
               
            
                  (89)
               
               
                  Iċ-ċifri tal-kapaċità rapportati jirreferu għall-kapaċità teknika, li jimplika li aġġustamenti, meqjusin bħala standards mill-industrija, għall-ħin tal-istabbiliment, il-manutenzjoni, l-ostakoli u perjodi oħrajn normali ta' waqfien ma ġewx ikkunsidrati. Il-kapaċità tal-produzzjoni naqset matul il-perjodu kkunsidrat minħabba l-waqfien tal-produzzjoni fil-Belġju u fl-Italja.
               
            
                  (90)
               
               
                  Iż-żieda fir-rata tal-utilizzazzjoni tal-kapaċità rriżultat minn żieda żgħira fil-volum tal-produzzjoni prinċipalment minħabba ż-żieda fil-konsum magħluq (+ 4 %) u l-konsum ħieles (+ 12 %) u dan minkejja t-tnaqqis sinifikanti tal-volum ta' produzzjoni prinċipalment minn produttur wieħed tal-Unjoni Taljan.
               
            4.4.2.2.   Il-volum tal-bejgħ u s-sehem mis-suq
      
                  (91)
               
               
                  Il-volum ta' bejgħ u s-sehem mis-suq tal-industrija tal-Unjoni fis-suq ħieles żviluppaw matul il-perjodu kkunsidrat kif ġej:
                  
                     Tabella 7
                  
                  
                     Il-volum tal-bejgħ u s-sehem mis-suq (suq ħieles)
                  
                  
                               
                           
                           
                              2012
                           
                           
                              2013
                           
                           
                              2014
                           
                           
                              PI
                           
                        
                              Volum tal-bejgħ (tunnellati)
                           
                           
                              27 273 319 
                           
                           
                              27 468 243 
                           
                           
                              27 910 748 
                           
                           
                              27 327 906 
                           
                        
                              
                                 Indiċi (2012 = 100)
                              
                           
                           
                              
                                 100
                              
                           
                           
                              
                                 101
                              
                           
                           
                              
                                 102
                              
                           
                           
                              
                                 100
                              
                           
                        
                              Is-sehem mis-suq
                           
                           
                              86,8 %
                           
                           
                              85,1 %
                           
                           
                              84,2 %
                           
                           
                              77,7 %
                           
                        
                              
                                 Indiċi (2012 = 100)
                              
                           
                           
                              
                                 100
                              
                           
                           
                              
                                 98
                              
                           
                           
                              
                                 97
                              
                           
                           
                              
                                 90
                              
                           
                        
                              
                                 Sors: Tweġiba għall-kwestjonarju tal-Eurofer u l-Eurostat
                           
                        
            
                  (92)
               
               
                  Il-volum tal-bejgħ tal-industrija fis-suq tal-Unjoni baqa' relattivament stabbli matul il-perjodu kkunsidrat, jiġifieri bejn 27 u 28 miljun tunnellata.
               
            
                  (93)
               
               
                  Matul il-perjodu kkunsidrat, is-sehem mis-suq tal-industrija tal-Unjoni f'termini ta' konsum tal-Unjoni naqas b'aktar minn disa' punti perċentwali, jiġifieri minn 86,8 % għal 77,7 %. It-tnaqqis tas-sehem mis-suq tal-industrija tal-Unjoni qabeż b'mod sinifikanti ż-żieda żgħira fil-bejgħ tagħha fis-suq ħieles tal-Unjoni.
               
            
                  (94)
               
               
                  Safejn is-suq magħluq fis-suq tal-Unjoni huwa kkonċernat, il-volum ristrett u s-sehem mis-suq żviluppaw matul il-perjodu kkunsidrat kif ġej:
                  
                     Tabella 8
                  
                  
                     Volum ristrett fis-suq tal-Unjoni u s-sehem mis-suq
                  
                  
                               
                           
                           
                              2012
                           
                           
                              2013
                           
                           
                              2014
                           
                           
                              PI
                           
                        
                              Volum ristrett fis-suq tal-Unjoni (tunnellati)
                           
                           
                              40 775 889 
                           
                           
                              42 418 062 
                           
                           
                              42 887 175 
                           
                           
                              42 271 071 
                           
                        
                              
                                 Indiċi (2012 = 100)
                              
                           
                           
                              
                                 100
                              
                           
                           
                              
                                 104
                              
                           
                           
                              
                                 105
                              
                           
                           
                              
                                 104
                              
                           
                        
                              Produzzjoni totali tal-industrija tal-Unjoni (tunnellati)
                           
                           
                              73 050 974 
                           
                           
                              74 588 182 
                           
                           
                              75 509 517 
                           
                           
                              74 718 189 
                           
                        
                              % tal-volum ristrett meta mqabbel mal-produzzjoni totali
                           
                           
                              55,7 %
                           
                           
                              56,7 %
                           
                           
                              56,6 %
                           
                           
                              56,4 %
                           
                        
                              
                                 Sors: Tweġiba għall-kwestjonarju tal-Eurofer u l-Eurostat
                           
                        
            
                  (95)
               
               
                  Il-volum ristrett tal-industrija tal-Unjoni (magħmul minn użu ristrett u bejgħ ristrett fis-suq tal-Unjoni) fis-suq tal-Unjoni żdied b'4 % matul il-perjodu kkunsidrat, minn madwar 40,7 miljun tunnellata metrika fl-2011 għal 42,2 miljun tunnellata matul il-perjodu tal-investigazzjoni.
               
            
                  (96)
               
               
                  Is-sehem mis-suq magħluq tal-industrija tal-Unjoni (espress bħala persentaġġ tal-produzzjoni totali) baqa' stabbli matul il-perjodu kkunsidrat, u jvarja bejn 55,7 % u 56,7 %.
               
            4.4.2.3.   L-impjiegi u l-produttività
      
                  (97)
               
               
                  L-impjieg ġie kkalkulat billi ttieħdu biss il-ħaddiema li jaħdmu direttament għall-prodott simili fil-funderiji tal-azzar differenti tal-produtturi tal-Unjoni. Dan il-metodu pprovda dejta preċiża li hija relattivament faċli li tiġi ddeterminata.
               
            
                  (98)
               
               
                  L-impjiegi u l-produttività żviluppaw matul il-perjodu kkunsidrat kif ġej:
                  
                     Tabella 9
                  
                  
                     L-impjiegi u l-produttività
                  
                  
                               
                           
                           
                              2012
                           
                           
                              2013
                           
                           
                              2014
                           
                           
                              PI
                           
                        
                              Numru ta' impjegati
                              (Impjieg/impjegat full time)
                           
                           
                              18 729 
                           
                           
                              18 632 
                           
                           
                              17 739 
                           
                           
                              17 829 
                           
                        
                              
                                 Indiċi (2012 = 100)
                              
                           
                           
                              
                                 100
                              
                           
                           
                              
                                 99
                              
                           
                           
                              
                                 95
                              
                           
                           
                              
                                 95
                              
                           
                        
                              Produttività (tunnellata/impjegat)
                           
                           
                              3 900 
                           
                           
                              4 003 
                           
                           
                              4 257 
                           
                           
                              4 191 
                           
                        
                              
                                 Indiċi (2012 = 100)
                              
                           
                           
                              
                                 100
                              
                           
                           
                              
                                 103
                              
                           
                           
                              
                                 109
                              
                           
                           
                              
                                 107
                              
                           
                        
                              
                                 Sors: Tweġiba għall-kwestjonarju tal-Eurofer
                           
                        
            
                  (99)
               
               
                  Il-livell tal-impjiegi fl-industrija tal-Unjoni naqas matul il-perjodu kkunsidrat sabiex jitnaqqsu l-ispejjeż tal-produzzjoni u tiġi ggwadanjata effiċjenza fid-dawl taż-żieda fil-kompetizzjoni minn importazzjonijiet Ċiniżi u oħrjan fis-suq. Dan irriżulta fi tnaqqis tal-ħaddiema b'5 % matul il-perjodu kkunsidrat, mingħajr ma jittieħed inkunsiderazzjoni l-ebda impjieg indirett. Bħala konsegwenza u minħabba l-volum ta' produzzjoni li qed jiżdied ftit (+ 2 %) matul il-perjodu kkunsidrat, il-produttività tal-ħaddiema tal-industrija tal-Unjoni, imkejla bħala produzzjoni għal kull persuna impjegata fis-sena, żdiedet ħafna iktar (+ 7 %) miż-żieda fil-produzzjoni attwali. Dan juri li l-industrija tal-Unjoni kienet lesta tadatta ruħha għall-kundizzjonijiet tas-suq li kienu qegħdin jinbidlu sabiex tibqa' kompetittiva.
               
            4.4.2.4.   Inventarji
      
                  (100)
               
               
                  Il-livelli tal-istokkijiet tal-produtturi tal-Unjoni żviluppaw kif ġej matul il-perjodu kkunsidrat:
                  
                     Tabella 10
                  
                  
                     Inventarji
                  
                  
                               
                           
                           
                              2012
                           
                           
                              2013
                           
                           
                              2014
                           
                           
                              PI
                           
                        
                              Stokkijiet tal-għeluq (tunnellati)
                           
                           
                              2 908 745 
                           
                           
                              2 646 989 
                           
                           
                              2 653 224 
                           
                           
                              2 798 420 
                           
                        
                              
                                 Indiċi (2012 = 100)
                              
                           
                           
                              
                                 100
                              
                           
                           
                              
                                 91
                              
                           
                           
                              
                                 91
                              
                           
                           
                              
                                 96
                              
                           
                        
                              Stokkijiet tal-għeluq bħala persentaġġ tal-produzzjoni
                           
                           
                              4,0 %
                           
                           
                              3,5 %
                           
                           
                              3,5 %
                           
                           
                              3,7 %
                           
                        
                              
                                 Indiċi (2012 = 100)
                              
                           
                           
                              
                                 100
                              
                           
                           
                              
                                 89
                              
                           
                           
                              
                                 88
                              
                           
                           
                              
                                 94
                              
                           
                        
                              
                                 Sors: Tweġiba għall-kwestjonarju tal-Eurofer
                           
                        
            
                  (101)
               
               
                  Matul il-perjodu kkunsidrat il-livell tal-istokkijiet tal-għeluq naqas bi ftit. Il-maġġoranza tat-tipi tal-prodott simili huma mmanifatturati mill-industrija tal-Unjoni skont ordnijiet speċifiċi tal-utenti. Għalhekk, l-istokkijiet ma jitqisux bħala indikatur importanti ta' dannu għal din l-industrija. Dan huwa kkonfermat ukoll mill-analiżi tal-evoluzzjoni tal-istokkijiet tal-għeluq bħala persentaġġ tal-produzzjoni. Kif jidher hawn fuq, dan l-indikatur baqa' relattivament stabbli b'madwar 3,5 % sa 4 % tal-volum tal-produzzjoni.
               
            4.4.2.5.   Id-daqs tal-marġni tad-dumping
      
                  (102)
               
               
                  Il-marġnijiet kollha tad-dumping kienu ogħla b'mod sinifikanti mil-livell de minimis. L-impatt tad-daqs tal-marġnijiet għoljin attwali ta' dumping fuq l-industrija tal-Unjoni ma kienx negliġibbli, meta tqis il-volum u l-prezzijiet tal-importazzjonijiet mill-pajjiż ikkonċernat.
               
            4.4.2.6.   It-tkabbir
      
                  (103)
               
               
                  Il-konsum tal-Unjoni (suq ħieles) żdied b'madwar 12 % matul il-perjodu kkunsidrat, filwaqt li l-volum tal-bejgħ tal-industrija tal-Unjoni fis-suq tal-Unjoni baqa' stabbli. L-industrija tal-Unjoni għalhekk tilfet sehem mis-suq, għall-kuntrarju tas-sehem mis-suq tal-importazzjonijiet mill-pajjiż ikkonċernat li żdied b'mod sinifikanti matul il-perjodu kkunsidrat.
               
            4.4.3.   Indikaturi mikroekonomiċi
      
      4.4.3.1.   Prezzijiet u fatturi li affettwaw il-prezzijiet
      
                  (104)
               
               
                  Il-prezzijiet medji peżati ta' unità tal-bejgħ tal-produtturi tal-Unjoni fis-suq ħieles fl-Unjoni żviluppaw matul il-perjodu kkunsidrat kif ġej:
                  
                     Tabela 11
                  
                  
                     Prezzijiet tal-bejgħ fis-suq ħieles fl-Unjoni
                  
                  
                               
                           
                           
                              2012
                           
                           
                              2013
                           
                           
                              2014
                           
                           
                              PI
                           
                        
                              Prezz tal-bejgħ (EUR/tunnellata)
                           
                           
                              553
                           
                           
                              498
                           
                           
                              471
                           
                           
                              427
                           
                        
                              
                                 Indiċi (2012 = 100)
                              
                           
                           
                              
                                 100
                              
                           
                           
                              
                                 90
                              
                           
                           
                              
                                 85
                              
                           
                           
                              
                                 77
                              
                           
                        
                              Spiża għal kull unità tal-produzzjoni (EUR/tunnellata)
                           
                           
                              572
                           
                           
                              511
                           
                           
                              469
                           
                           
                              431
                           
                        
                              
                                 Indiċi (2012 = 100)
                              
                           
                           
                              
                                 100
                              
                           
                           
                              
                                 89
                              
                           
                           
                              
                                 82
                              
                           
                           
                              
                                 75
                              
                           
                        
                              
                                 Sors: Tweġiba għall-kwestjonarju tal-produtturi tal-Unjoni fil-kampjun
                           
                        
            
                  (105)
               
               
                  It-tabella ta' hawn fuq turi l-evoluzzjoni tal-prezz tal-bejgħ ta' unità fis-suq ħieles tal-Unjoni meta mqabbla mal-ispiża tal-produzzjoni korrispondenti. Bħala medja l-prezzijiet tal-bejgħ kienu inqas mill-ispiża unitarja tal-produzzjoni, bl-eċċezzjoni tal-2014 meta s-suq beda jiżdied u meta s-sehem mis-suq tal-importazzjonijiet Ċiniżi kien inqas milli fil-perjodu ta' investigazzjoni.
               
            
                  (106)
               
               
                  Fl-2012 u l-2013, il-konsegwenza tal-kriżi tad-dejn fiż-żona tal-Euro, flimkien ma' tnaqqis fid-domanda għall-azzar fl-2012, affettwaw b'mod negattiv il-prestazzjoni tal-industrija tal-Unjoni. Fl-2014, kif ukoll fl-ewwel nofs tal-2015, l-industrija tal-Unjoni bdiet tirkupra, minħabba l-isforzi akbar biex tibqa' kompetittiva, b'mod partikolari billi żdiedet il-produttività tal-ħaddiema tal-industrija tal-Unjoni, kif stabbilit fil-premessa (99), li rriżulta fi gwadanji tal-produttività u f'utilizzazzjoni aħjar tal-kapaċità.
               
            
                  (107)
               
               
                  Minkejja dawn l-isforzi, l-ispejjeż tal-produzzjoni baqgħu ġeneralment ogħla mill-prezzijiet tal-bejgħ, li qed jonqsu, u sabiex jiġi limitat it-telf fis-sehem mis-suq, il-produtturi tal-Unjoni segwew l-ispiral 'l isfel fil-prezzijiet u naqqsu b'mod sinifikanti l-prezz tal-bejgħ tagħhom, b'mod partikolari matul l-2015. Peress li l-prodott ikkonċernat huwa prodott bażiku, il-produtturi tal-Unjoni kellhom isegwu l-ispiral tat-tnaqqis fil-prezz.
               
            
                  (108)
               
               
                  Fost il-produtturi fil-kampjun, ċerti prodotti ċatti b'laminazzjoni termali tal-ħadid, mhux illigat jew azzar ieħor illigat għall-konsum magħluq ġew trasferiti jew kunsinnati bi prezzijiet ta' trasferiment għal aktar proċessar downstream bl-użu ta' politiki ta' pprezzar differenti (spiża, spiża b'żieda, prezz tas-suq). Għaldaqstant, ma tista' tinħareġ ebda konklużjoni siewja mill-evoluzzjoni tal-prezz tal-użu ristrett.
               
            4.4.3.2.   Spejjeż tax-xogħol
      
                  (109)
               
               
                  L-ispejjeż medji tax-xogħol tal-produtturi tal-Unjoni żviluppaw matul il-perjodu kkunsidrat kif ġej:
                  
                     Tabella 12
                  
                  
                     Spejjeż medji tax-xogħol għal kull impjegat
                  
                  
                               
                           
                           
                              2012
                           
                           
                              2013
                           
                           
                              2014
                           
                           
                              PI
                           
                        
                              Spejjeż medji tax-xogħol għal kull impjegat (EUR)
                           
                           
                              63 722 
                           
                           
                              63 374 
                           
                           
                              66 039 
                           
                           
                              66 023 
                           
                        
                              
                                 Indiċi (2011 = 100)
                              
                           
                           
                              
                                 100
                              
                           
                           
                              
                                 99
                              
                           
                           
                              
                                 104
                              
                           
                           
                              
                                 104
                              
                           
                        
                              
                                 Sors: Tweġiba għall-kwestjonarju tal-produtturi tal-Unjoni fil-kampjun
                           
                        
            
                  (110)
               
               
                  Matul il-perjodu kkunsidrat, il-paga medja għal kull impjegat żdiedet b'4 %.
               
            4.4.3.3.   Il-profittabbiltà, il-fluss ta' flus, l-investiment, ir-redditu fuq l-investimenti u l-abilità ta' attrazzjoni tal-kapital
      
                  (111)
               
               
                  Il-profittabbiltà, il-fluss tal-flus, l-investimenti u r-redditu fuq l-investimenti tal-produtturi tal-Unjoni żviluppaw kif ġej matul il-perjodu kkunsidrat:
                  
                     Tabella 13
                  
                  
                     profittabbiltà, fluss tal-flus, investimenti u redittu fuq l-investimenti
                  
                  
                               
                           
                           
                              2012
                           
                           
                              2013
                           
                           
                              2014
                           
                           
                              PI
                           
                        
                              Profittabbiltà tal-bejgħ fl-Unjoni fis-suq ħieles (% tal-fatturat tal-bejgħ)
                           
                           
                              – 3,3 %
                           
                           
                              – 2,7 %
                           
                           
                              0,4 %
                           
                           
                              – 0,8 %
                           
                        
                              Fluss tal-flus (EUR '000)
                           
                           
                              150 190 
                           
                           
                              139 285 
                           
                           
                              221 982 
                           
                           
                              122 723 
                           
                        
                              
                                 Indiċi (2012 = 100)
                              
                           
                           
                              
                                 100
                              
                           
                           
                              
                                 93
                              
                           
                           
                              
                                 148
                              
                           
                           
                              
                                 82
                              
                           
                        
                              Investmenti (EUR '000)
                           
                           
                              334 789 
                           
                           
                              256 013 
                           
                           
                              289 581 
                           
                           
                              291 771 
                           
                        
                              
                                 Indiċi (2012 = 100)
                              
                           
                           
                              
                                 100
                              
                           
                           
                              
                                 76
                              
                           
                           
                              
                                 86
                              
                           
                           
                              
                                 87
                              
                           
                        
                              Redditu fuq l-investimenti
                           
                           
                              – 4,5 %
                           
                           
                              – 3,5 %
                           
                           
                              0,5 %
                           
                           
                              – 1,0 %
                           
                        
                              
                                 Sors: Tweġiba għall-kwestjonarju tal-produtturi tal-Unjoni fil-kampjun
                           
                        
            
                  (112)
               
               
                  Il-Kummissjoni stabbiliet il-profittabbilità tal-produtturi tal-Unjoni billi esprimiet it-telf nett qabel it-taxxa tal-bejgħ tal-prodott simili fis-suq ħieles fl-Unjoni bħala persentaġġ tal-fatturat ta' dan il-bejgħ.
               
            
                  (113)
               
               
                  Il-profittabbiltà żviluppat b'mod negattiv matul il-perjodu kkunsidrat: it-telf ġie sostnut matul it-tliet snin kollha, bl-eċċezzjoni tal-2014. Filwaqt li l-telf fis-snin 2012 u 2013 huwa marbut parzjalment mal-konsegwenzi tal-kriżi tad-dejn fiż-żona tal-Euro (apparti tnaqqis fid-domanda għall-azzar fl-2012), il-produtturi tal-Unjoni setgħu jirkupraw parzjalment matul l-2014 u fl-ewwel nofs tal-2015.
               
            
                  (114)
               
               
                  Il-fluss tal-flus nett jirrappreżenta l-kapaċità tal-produtturi tal-Unjoni li jiffinanzjaw huma stess l-attivitajiet tagħhom. Ix-xejra fil-fluss nett tal-flus tvarja ħafna waqt il-perjodu kkunsidrat, iżda baqgħet ġeneralment pożittiva ħafna, l-aktar minħabba spejjeż mhux fi flus likwidi bħad-deprezzament.
               
            
                  (115)
               
               
                  Peress li r-redditu fuq l-investiment baqa' negattiv b'mod ġenerali matul is-snin kollha, ħlief l-2014, l-industrija tal-Unjoni naqqset il-livell tal-investimenti tagħha bi 13 % bejn l-2012 u l-2015. Il-kapaċità li jiġi ġġenerat il-kapital ġiet affettwata mit-telf imġarrab matul il-perjodu kkunsidrat, kif jista' jidher mit-tnaqqis fl-investimenti.
               
            
                  (116)
               
               
                  Fl-aħħar nett, it-tabella ta' hawn taħt fiha analiżi dettaljata tal-2015 kull trimestru kif allega min għamel l-ilment fl-ilment tiegħu li kien hemm deterjorament sinifikanti fit-tieni nofs tal-2015. Id-dejta fit-tabella tabilħaqq tikkonferma deterjorament sinifikanti, fit-tieni nofs tal-2015, tal-profittabbiltà u tal-valur tal-bejgħ nett minħabba tnaqqis ulterjuri fil-prezzijiet tal-bejgħ fuq is-suq ħieles tal-Unjoni.
                  
                     Tabella 14
                  
                  
                     Il-profittabbiltà kull trimestru tal-produtturi tal-Unjoni fil-kampjun
                  
                  
                              Trimestru tal-2015
                           
                           
                              Profittabbiltà (Telf) kull trimestru tal-kumpaniji (f'miljuni ta' euro)
                           
                           
                              Prezz tal-bejgħ nett kull tunnellata
                           
                           
                              Bejgħ nett fis-suq ħieles
                              (f'miljuni ta' euro)
                           
                           
                              Persentaġġ tal-profittabbiltà
                           
                        
                              L-ewwel
                           
                           
                              37,98
                           
                           
                              444,71
                           
                           
                              1 073,34 
                           
                           
                              3,5 %
                           
                        
                              It-tieni
                           
                           
                              22,78
                           
                           
                              436,19
                           
                           
                              1 001,60 
                           
                           
                              2,3 %
                           
                        
                              It-tielet
                           
                           
                              – 22,92
                           
                           
                              426,36
                           
                           
                              857,49
                           
                           
                              – 2,7 %
                           
                        
                              Ir-raba'
                           
                           
                              – 69,80
                           
                           
                              392,92
                           
                           
                              699,47
                           
                           
                              – 10,0 %
                           
                        
                              Total
                           
                           
                              – 31,9
                           
                           
                              427,2
                           
                           
                              3 631,9 
                           
                           
                              – 0,8 %
                           
                        
                              
                                 Sors: Tweġiba għall-kwestjonarju tal-produtturi tal-Unjoni fil-kampjun
                           
                        
            4.4.4.   Konklużjoni dwar id-dannu materjali
      
      
                  (117)
               
               
                  Min-naħa waħda, l-industrija tal-Unjoni kollha tista' żżid bi ftit il-volumi tal-produzzjoni tagħha (minkejja t-tnaqqis sinifikanti tal-produzzjoni prinċipalment minn produttur wieħed Taljan) u ttejjeb ir-rata tagħha tal-utilizzazzjoni tal-kapaċità minħabba żieda fil-konsum mgħluq u ħieles. Hija ħadet ukoll azzjonijiet konkreti biex ittejjeb l-effiċjenza billi żżomm kontroll iebes fuq l-ispejjeż tal-manifattura (prinċipalment il-materja prima) u billi żżid il-produzzjoni għal kull impjegat. Bħala riżultat, l-ispiża tal-produzzjoni naqset b'25 %. Barra minn hekk, il-likwidità tagħha baqgħet pożittiva matul il-perjodu kollu kkunsidrat. Il-produtturi tal-Unjoni fil-kampjun xorta setgħu jagħmlu investimenti ta' madwar 250 — 330 miljun euro fis-sena matul il-perjodu kkunsidrat.
               
            
                  (118)
               
               
                  Min-naħa l-oħra, minkejja l-isforzi tal-industrija tal-Unjoni matul il-perjodu kkunsidrat biex ittejjeb il-prestazzjoni ġenerali, indikaturi oħra ta' dannu juru deterjorament tas-sitwazzjoni fis-suq ħieles: Bl-eċċezzjoni tal-2014 u l-bidu tal-2015, meta l-industrija tal-Unjoni bdiet tirkupra ftit, kien hemm telf matul il-perjodu kollu kkunsidrat, li laħaq livelli mhux sostenibbli fit-tieni nofs tal-2015. Tabilħaqq, minkejja l-fatt li l-volumi tal-bejgħ baqgħu relattivament stabbli fis-suq ħieles tal-Unjoni, l-industrija tal-Unjoni tilfet sehem mis-suq u kellha tnaqqas l-investimenti fid-dawl tar-redditu negattiv fuq l-investiment.
               
            
                  (119)
               
               
                  Fid-dawl ta' dan, huwa konkluż f'dan l-istadju li d-dejta ta' hawn fuq turi li l-industrija tal-Unjoni kienet f'sitwazzjoni dgħajfa fl-aħħar tal-perjodu ta' investigazzjoni iżda mhux sal-punt li l-industrija tal-Unjoni sofriet dannu materjali matul il-perjodu kkunsidrat fis-sens tal-Artikolu 3(5) tar-Regolament bażiku.
               
            5.   THEDDIDA TA' DANNU
      
      5.1.   Introduzzjoni
      
      
                  (120)
               
               
                  Fl-analiżi ta' theddida ta' dannu materjali lill-industrija tal-Unjoni, skont l-Artikolu 3(9), it-tieni subparagrafu, tar-Regolament bażiku, qed jiġu kkunsidrati hawn taħt tali fatturi bħal:
                  
                              (i)
                           
                           
                              rata sinifikanti ta' żieda fl-importazzjonijiet oġġett ta' dumping fis-suq tal-Unjoni li tindika l-probabilità ta' żieda sostanzjali fl-importazzjonijiet;
                           
                        
                              (ii)
                           
                           
                              kapaċità ħielsa biżżejjed tal-produttur esportatur min-naħa tal-esportatur jew żieda imminenti u sostanzjali f'tali kapaċità li tindika- li x'aktarx hemm żieda sostanzjali ta' esportazzjonijiet ta' dumping lejn l-Unjoni, wara li titqies id-disponibbiltà ta' swieq oħrajn għall-esportazzjoni biex jassorbu kwalunkwe esportazzjoni addizzjonali;
                           
                        
                              (iii)
                           
                           
                              jekk l-importazzjonijiet hux qed jidħlu bi prezzijiet li, sa grad sinifikanti, inaqqsu ferm il-prezzijiet jew jimpedixxu żidiet fil-prezzijiet li b'mod ieħor xorta kienu jiġru, u jekk probabbilment iżidux id-domanda għal aktar importazzjonijiet, u;
                           
                        
                              (iv)
                           
                           
                              il-livell tal-inventarji.
                           
                        
            
                  (121)
               
               
                  Kif tindika l-kelma “bħal” fl-Artikolu 3(9), it-tieni subparagrafu, flimkien ma' dawn l-erba' fatturi, fatturi oħra jistgħu jiġu analizzati wkoll għad-determinazzjoni ta' theddida ta' dannu. B'mod partikolari, il-Kummissjoni analizzat ulterjorment fatturi bħal profittabbiltà u dħul tal-ordnijiet, li għalihom kellha disponibbli dejta tal-perjodu tal-investigazzjoni u ta' wara l-perjodu tal-investigazzjoni.
               
            
                  (122)
               
               
                  Fir-rigward tal-perjodu kkunsidrat, il-Kummissjoni rrevediet id-dejta miġbura għal 2012-2015, billi huwa neċessarju li jkun hemm fehim tas-sitwazzjoni kurrenti tal-industrija tal-Unjoni sabiex tkun tista' tiddetermina jekk hemmx theddida ta' dannu lill-industrija tal-Unjoni (11). Imbagħad wettqet analiżi prospettiva għall-fatturi kollha. Barra minn hekk, hija setgħet tiġbor dejta dwar l-importazzjonijiet oġġett ta' dumping, il-kapaċità Ċiniża u l-prezzijiet tal-importazzjoni għall-perjodu Jannar — Ġunju 2016 sabiex tikkonferma jew tinvalida l-previżjonijiet, kif mitlub mill-Qorti (12). Iżda għall-profittabbiltà u d-dħul tal-ordnijiet, dejta komprensiva ma kinitx disponibbli għall-perjodu Jannar-Ġunju 2016 u dejta parzjali biss kienet disponibbli sal-aħħar ta' Marzu 2016. Għal-livell ta' inventarji, l-ebda dejta komprensiva ma setgħet tinstab sal-aħħar ta' Ġunju 2016, b'mod partikolari għall-industrija tal-Unjoni. Minkejja dan, din id-dejta ser tiġi aġġornata wara l-pubblikazzjoni ta' dan ir-Regolament u fejn ikun possibbli, se jiġu analizzati wkoll fatturi oħra. F'dan l-istadju, id-dejta għall-profitt, id-dħul tal-ordnijiet u l-livell ta' inventarji kienu l-aħjar dejta disponibbli.
               
            
                  (123)
               
               
                  Fl-aħħar nett, l-Artikolu 3(9) l-ewwel subparagrafu, it-tieni sentenza, tar-Regolament bażiku jitlob li l-bidla fiċ-ċirkustanzi trid tkun ġiet imbassra b'mod ċar u trid tkun imminenti.
               
            5.2.   Theddida ta' dannu
      
      5.2.1.   Rata sinifikanti ta' żieda fl-importazzjonijiet oġġett ta' dumping fis-suq tal-Unjoni li tindika l-probabilità ta' żieda sostanzjali fl-importazzjonijiet;
      
      
                  (124)
               
               
                  L-importazzjonijiet mill-pajjiż ikkonċernat żdiedu b'mod sinifikanti minn 246 720 għal 1 519 304 tunnellata bejn l-2012 u l-perjodu ta' investigazzjoni, kif muri fit-tabella fil-premessa (76) hawn fuq. Dawn l-importazzjonijiet seħħew konsistentement bi prezzijiet kontinwament jitbaxxew. Iż-żieda sostanzjali fis-sehem mis-suq miżmum minn dawn l-importazzjonijiet Ċiniżi oġġett ta' dumping (+ 550 %) tikkonferma li l-iżvilupp ta' dawn l-importazzjonijiet ma kienx biss il-konsegwenza ta' żieda fid-domanda (+ 12 %). Il-produtturi esportaturi Ċiniżi qed jippenetraw suq ġdid u jiksbu ishma tas-suq b'importazzjonijiet bi prezz baxx għad-detriment ta' atturi ekonomiċi oħra, inklużi l-produtturi tal-Unjoni. Il-volum tal-importazzjonijiet Ċiniżi żdied ulterjorment (bi 8,5 %) fl-ewwel nofs tal-2016 (773 275 tunnellata) (sors: Eurostat), meta mqabbel mal-ewwel nofs tal-2015 (712 390 tunnellata). Id-dejta disponibbli turi li mhux biss l-importazzjonijiet Ċiniżi oġġett ta' dumping urew żieda sostanzjali matul il-perjodu kkunsidrat, iżda wkoll li din ix-xejra ma twaqqfitx jew treġġgħet lura waqt il-perjodu ta' wara l-investigazzjoni.
               
            5.2.2.   Kapaċità disponibbli libera suffiċjenti
      
      5.2.2.1.   Kapaċità fir-RPĊ (azzar mhux maħdum u l-prodott simili)
      
                  (125)
               
               
                  Rigward il-kapaċità tal-azzar mhux maħdum Ċiniża, l-informazzjoni disponibbli tindika li l-kapaċità tal-azzar Ċiniża ilha tiżdied rapidament għal żmien twil. Billi r-RPĊ ammontat għal 25,6 % tal-produzzjoni totali dinjija tal-azzar mhux maħdum fl-2004 (13), hija kważi rdoppjat il-produzzjoni attwali tagħha u rrappreżentat 50,3 % fl-2015. F'dan ir-rigward, il-Komunikazzjoni tal-Azzar mill-Kummissjoni tiddikjara dan li ġej: “… Il-kapaċità ta' produzzjoni żejda f'ċerti pajjiżi terzi, notevolment fiċ-Ċina, żdiedet b'mod drammatiku. Il-kapaċità żejda fiċ-Ċina biss kienet stmata għal madwar 350 miljun tunnellata, kważi d-doppju tal-produzzjoni annwali tal-Unjoni. (14).”
               
            
                  (126)
               
               
                  F'dan ir-rigward, l-OECD stmat li l-kapaċità totali tal-produzzjoni tal-azzar Ċiniża tkun ta' 1 140 miljun tunnellata (15) fl-2014, filwaqt li l-produzzjoni Ċiniża attwali ikkalkolata kienet ta' 822,8 miljun tunnellata (16). Bħala riżultat, il-kapaċità eċċessiva Ċiniża disponibbli hija ċertament aktar minn 300 miljun tunnellata.
               
            
                  (127)
               
               
                  Tali kapaċità żejda tal-azzar ukoll mhijiex konformi mad-domanda għall-prodott simili fir-RPĊ jew f'pajjiżi oħra. Fil-fatt it-tkabbir fid-domanda fis-swieq globali qed jonqos u d-differenza bejn il-kapaċità/domanda qed tkompli titwessa', skont studju reċenti tal-OECD (17).
               
            
                  (128)
               
               
                  Il-fatt li l-pajjiż ikkonċernat għandu kapaċità żejda massiva tal-azzar mhuwiex ikkontestat mill-awtoritajiet Ċiniżi: L-ewwel, fl-1 ta' Frar 2016, il-Kunsill tal-Istat Ċiniż ħareġ “Opinjoni għall-industrija tal-azzar biex issolvi l-kapaċità eċċessiva” li tistabbilixxi l-approċċ ġenerali Ċiniż biex tiġi indirizzata b'aktar determinazzjoni l-kapaċità żejda fl-industrija tal-azzar Ċiniża. Il-miżuri jkunu fost l-oħrajn it-tnaqqis tal-kapaċità tal-azzar mhux maħdum b'100-150 miljun tunnellata fuq ħames snin u l-projbizzjoni stretta ta' kapaċità ta' produzzjoni ġdida. It-tieni, l-Assoċjazzjoni Ċiniża tal-Ħadid u l-Azzar (CISA) fis-sottomissjoni tagħha semmiet ukoll li “fl-aħħar ftit snin il-gvern Ċiniż u l-assoċjazzjoni Ċiniża tal-azzar ħadu miżuri effettivi...Mill-2011 iċ-Ċina attivament eliminat il-kapaċitajiet obsoleti u rrinforzat miżuri għall-iffrankar tal-enerġija (18).”
               
            
                  (129)
               
               
                  Madankollu, riċentement ġew irrapportati inkonsistenzi bejn it-tħabbir Ċiniż dwar it-tnaqqis ta' kapaċità msemmi hawn fuq fil-perjodu ta' wara l-investigazzjoni u s-sitwazzjoni attwali, kif ġej:
                  
                              —
                           
                           
                              Hemm rapporti li l-pajjiż ikkonċernat interessat qed isofri minn fenomenu ta' funderiji tal-azzar “zombie” (19): dawn huma funderiji li dejjem jintqal li qed imutu iżda fil-fatt ma jmutu qatt.
                           
                        
                              —
                           
                           
                              Sors ieħor irrappurta wkoll li 41 forn tal-funderija reġgħu nfetħu, u rapporti aktar reċenti jindikaw ukoll li aktar minn 50 miljun tunnellata ta' kapaċità ta' azzar bdiet mill-ġdid fir-RPĊ fil-bidu tal-2016 (20).
                           
                        
                              —
                           
                           
                              L-Assoċjazzjoni Dinjija tal-Azzar tgħid dan li ġej dwar il-produzzjoni dinjija tal-azzar mhux maħdum għall-ewwel sitt xhur tal-2016: “Il-produzzjoni dinjija tal-azzar mhux maħdum fl-ewwel sitt xhur tal-2016 kienet ta' 794,8 Mt, tnaqqis ta' – 1,9 % meta mqabbel mal-istess perjodu tal-2015 … Il-produzzjoni tal-azzar mhux maħdum … naqset b'– 6,1 % fl-UE 28… il-produzzjoni tal-azzar mhux maħdum taċ-Ċina għall-Ġunju 2016 kienet 69,5 Mt, żieda ta' 1,7 % meta mqabbla ma' Ġunju 2015…
                                  (21)”
                           
                        
            
                  (130)
               
               
                  Finalment, il-Kummissjoni analizzat il-wegħdiet u l-impenji tal-awtoritajiet Ċiniżi kif imsemmi fil-premessa (128). Minkejja dan it-tħabbir fil-bidu tal-2016, dawn għadhom ma seħħewx.
               
            
                  (131)
               
               
                  Bħala riżultat, huwa meqjus li l-kwistjoni tal-kapaċità żejda fis-settur tal-azzar fir-RPĊ hija magħrufa sew u hija wkoll rikonoxxuta mill-awtoritajiet Ċiniżi.
               
            
                  (132)
               
               
                  Il-prodott simili huwa vvalutat li huwa parti kbira mill-produzzjoni totali tal-azzar mhux maħdum għar-raġuni li ġejja: filwaqt li l-produzzjoni totali tal-azzar mhux maħdum Ċiniż kienet ta' 822 000 miljun tunnellata u 822 698 miljun tunnellata, il-produzzjoni Ċiniża totali tal-prodotti ċatti b'laminazzjoni termali kienet ta' 311 564 miljun tunnellata (jew madwar 37,9 % tal-produzzjoni globali tal-azzar mhux maħdum) u 317 387 miljun tunnellata (jew madwar 38,6 % tal-produzzjoni globali tal-azzar mhux maħdum) rispettivament fis-snin 2013 u 2014 (22). Għalhekk, id-dejta ta' hawn fuq dwar l-azzar mhux maħdum tipprovdi indikazzjoni tajba wkoll tal-kapaċità żejda tal-prodott simili fir-RPĊ.
               
            
                  (133)
               
               
                  It-tieni, qed issir referenza għat-tabella fil-premessa (185) fejn il-produzzjoni attwali tal-prodott simili tar-RPĊ hija mqabbla mal-produzzjoni attwali ta' pajjiżi oħra għas-snin 2014 u 2013. Din it-tabella turi pereżempju li l-produzzjoni attwali tal-2014 tal-prodott simili fir-RPĊ (317,4 miljun tunnellata) hija madwar ħames darbiet il-produzzjoni totali aggregata tar-Russja, l-Ukraina, l-Iran u l-Brażil magħquda (57,4 miljun tunnellata). Din hija indikazzjoni tal-kapaċità enormi tal-produzzjoni simili fir-RPĊ.
               
            
                  (134)
               
               
                  It-tielet, l-investigazzjoni kkonfermat li matul il-perjodu ta' investigazzjoni, il-produtturi esportaturi Ċiniżi fil-kampjun jaħdmu fuq medja, b'rata ta' utilizzazzjoni tal-kapaċità ta' 65 %. Dan jammonta għal aktar minn 14-il miljun tunnellata metrika ta' kapaċità libera biżżejjed tal-prodott ikkonċernat fost tliet kumpaniji biss. Dan huwa indikatur ieħor tal-kapaċità żejda tal-prodott simili. Jekk wieħed jassumi proporzjonijiet simili minn produtturi oħra Ċiniżi ta' prodotti tal-azzar ċatti b'laminazzjoni termali, wieħed jista' jissoponi li teżisti kapaċità żejda għolja totali HRF fiċ-Ċina.
               
            
                  (135)
               
               
                  Barra minn hekk, is-suq tal-Unjoni huwa suq miftuħ b'ħafna importazzjonijiet minn diversi pajjiżi, kif muri fit-tabella fil-premessa (177). Kif muri fit-tabella 4 taħt il-premessa (76), il-produtturi esportaturi Ċiniżi ilhom jesportaw lejn is-suq tal-Unjoni prinċipalment mill-2012 'il quddiem u malajr qed jiksbu ishma tas-suq b'importazzjonijiet bi prezz baxx għad-detriment ta' atturi ekonomiċi oħra, inklużi l-produtturi tal-Unjoni. Dan juri li l-penetrazzjoni kienet relativament faċli u ta' suċċess kbir matul il-perjodu kkunsidrat għall-produtturi esportaturi Ċiniżi u hija bħala tali indikazzjoni tal-attrazzjoni tas-suq tal-Unjoni għall-produtturi esportaturi Ċiniżi u oħrajn.
               
            5.2.2.2.   Kapaċità ta' assorbiment tal-pajjiżi terzi
      
                  (136)
               
               
                  F'konformità mal-Artikolu 3(9), it-tieni subparagrafu, (b) tar-Regolament bażiku, il-Kummissjoni analizzat id-disponibbiltà ta' swieq oħra ta' esportazzjoni għall-prodotturi esportaturi Ċiniżi biex jassorbu kwalunkwe esportazzjonijiet addizzjonali.
               
            
                  (137)
               
               
                  Ċerti swieq ta' esportazzjoni (kbar) qed isiru dejjem aktar diffiċli għall-aċċess għall-produtturi esportaturi Ċiniżi minħabba miżuri ta' difiża kummerċjali (pajjiżi bħall-Istati Uniti, il-Malasja, l-Indja, u l-Messiku) u/jew investigazzjonijiet (pajjiżi bħat-Tajlandja) jew żieda fid-dazji doganali (l-Afrika t'Isfel).
               
            
                  (138)
               
               
                  Dejta statistika tal-esportazzjoni — għall-2015 u għall-ewwel sitt xhur tal-2016 — għal kampjun (23) ta' kodiċijiet NM rigward il-prodott simili — madankollu turi status quo fil-volumi ta' esportazzjonijiet Ċiniżi lill-bqija tad-dinja:
               
            
                  (139)
               
               
                  L-ewwel, il-pajjiż ikkonċernat esporta madwar l-istess volumi matul l-ewwel sitt xhur tal-2016, kieku dawn il-figuri kellhom ikunu annwalizzati u mqabbla mal-2015. Madankollu, il-prezz medju tal-bejgħ għal kull unità kien iktar baxx matul l-ewwel sitt xhur tal-2016 meta mqabbla mal-2015. It-tieni, it-telf tas-sehem mis-suq f'xi pajjiżi (bħall-Indoneżja u l-Vjetnam) matul l-ewwel sitt xhur tal-2016 meta mqabbla mal-2015 huwa kkumpensat minn żieda fis-sehem mis-suq f'pajjiżi oħra (bħall-Bangladexx u r-Repubblika Demokratika tal-Poplu tal-Korea). Il-Kummissjoni għalhekk ikkonkludiet li mhuwiex probabbli li l-pajjiżi terzi jassorbu huma stess l-ammont kbir ta' kapaċità Ċiniża liberament disponibbli. Anke jekk bħalissa hemm status quo fl-esportazzjonijiet Ċiniżi lejn pajjiżi terzi oħra, is-suq attraenti tal-Unjoni, kif imsemmi taħt il-premessa (135) x'aktarx li jkompli jkun fost il-miri ewlenin ta' esportazzjonijiet Ċiniżi oġġetti ta' dumping.
               
            5.2.2.3.   Kapaċità ta' assorbiment tal-RPĊ
      
                  (140)
               
               
                  Ma hemm kapaċità ta' assorbiment suffiċjenti lanqas fir-RPĊ. Id-domanda domestika fir-RPĊ għall-azzar qiegħda tonqos: Skont l-Assoċjazzjoni Dinjija tal-Azzar, id-domanda taċ-Ċina għall-azzar għall-ewwel kienet mistennija tonqos bi – 3,5 % fl-2015 u bi – 2,0 % fl-2016, wara li laħqet il-quċċata tagħha fl-2013 (24). Madankollu, dawn iċ-ċifri wara kienu aġġustati mill-istess organizzazzjoni kif ġej: “it-tnaqqis fid-domanda tal-azzar fiċ-Ċina huwa mistenni li jkun – 4.0 % fl-2016 segwit minn – 3,0 % fl-2017. Dan jissuġġerixxi domanda ta' 626,1 Mt tal-azzar (15 % inqas mill-2013) għall-2017, kontrazzjoni għal 41,9 % tal-użu dinji tal-azzar minn 47,9 % fl-2009 u 44,8 % fl-2015” (25).
               
            5.2.2.4.   Konklużjoni dwar il-kapaċità
      
                  (141)
               
               
                  Bħala konklużjoni, huwa probabbli li volumi sinifikanti tal-kapaċità massiva eżistenti tal-azzar, inkluż il-prodott simili, ser ikomplu jiġu diretti lejn is-suq tal-Unjoni. Il-kapaċitajiet żejda attwali u l-kapaċità ta' assorbiment insuffiċjenti ta' stati terzi jew ir-RPĊ nfisha jindikaw il-probabbiltà ta' żieda sostanzjali ta' esportazzjonijiet Ċiniżi lejn l-Unjoni fejn irriżulta li l-penetrazzjoni kienet relativament faċli u ta' suċċess kbir matul il-perjodu kkunsidrat.
               
            5.2.3.   Livell tal-prezz tal-importazzjonijiet
      
      
                  (142)
               
               
                  Matul il-perjodu kkunsidrat, kif stabbilit fil-premessa (78), il-prezzijiet medji tal-importazzjoni mill-pajjiż ikkonċernat naqsu bi 33 %, minn EUR 600/tunnellata fl-2012 għal EUR 404/tunnellata fl-2015.
               
            
                  (143)
               
               
                  It-tabella ta' hawn taħt tqabbel il-prezzijiet ta' importazzjoni medji unitarji Ċiniżi mal-prezzijiet unitarji tal-bejgħ tal-ħames produtturi tal-Unjoni fil-kampjun:
                  
                     Tabella 15
                  
                  
                     Prezzijiet tal-bejgħ fis-suq ħieles fl-Unjoni meta mqabbla mal-prezzijiet ta' importazzjoni Ċiniżi matul il-perjodu kkunsidrat
                  
                  
                               
                           
                           
                              Ara l-premessa
                           
                           
                              2012
                           
                           
                              2013
                           
                           
                              2014
                           
                           
                              PI
                           
                        
                              Prezz tal-bejgħ tal-ħames produtturi tal-Unjoni fil-kampjun (EUR/tunnellata)
                           
                           
                              (104)
                           
                           
                              553
                           
                           
                              498
                           
                           
                              471
                           
                           
                              427
                           
                        
                              Prezz medju tal-importazzjonijiet Ċiniżi skont l-Eurostat
                              (EUR/tunnellata)
                           
                           
                              (78)
                           
                           
                              600
                           
                           
                              505
                           
                           
                              463
                           
                           
                              404
                           
                        
                              Differenza (EUR/tunnellata)
                           
                           
                               
                           
                           
                              – 47
                           
                           
                              – 7
                           
                           
                              + 8
                           
                           
                              + 23
                           
                        
                              
                                 Sors: Tweġiba għall-kwestjonarju tal-produtturi tal-Unjoni u l-produtturi esportaturi fil-kampjun, u l-Eurostat
                           
                        
            
                  (144)
               
               
                  Il-prezzijiet medji Ċiniżi kienu sostanzjalment ogħla mill-prezzijiet ta' produtturi tal-Unjoni fl-2012. Madankollu, fl-2015, il-prezzijiet tal-importazzjonijiet Ċiniżi saru sostanzjalment aktar baxxi (EUR 404/tunnellata) mill-prezzijiet tal-industrija tal-Unjoni (EUR 427/tunnellata). Dan huwa kkonfermat mill-analiżi tat-twaqqigħ fil-prezzijiet fil-premessa (82) hawn fuq.
               
            
                  (145)
               
               
                  It-tabella li ġejja turi tnaqqis ulterjuri kontinwu tal-prezzijiet unitarji Ċiniżi matul il-perjodu ta' wara l-investigazzjoni Jannar — Ġunju 2016 meta jidħlu fis-suq tal-Unjoni.
                  
                     Tabella 16
                  
                  
                     prezzijiet tal-importazzjoni Ċiniża matul il-perjodu ta' wara l-PI
                  
                  
                              Prezzijiet medji ta' importazzjoni tal-importazzjonijiet Ċiniżi
                              (euro/tunnellata)
                           
                           
                              Jannar 2016
                           
                           
                              Frar 2016
                           
                           
                              Marzu 2016
                           
                           
                              April 2016
                           
                           
                              Mejju 2016
                           
                           
                              Ġunju 2016
                           
                        
                               
                           
                           
                              326
                           
                           
                              318
                           
                           
                              313
                           
                           
                              303
                           
                           
                              299
                           
                           
                              308
                           
                        
                              
                                 Sors: L-Eurostat
                           
                        
            
                  (146)
               
               
                  L-effett negattiv tal-prezzijiet baxxi tal-importazzjoni Ċiniżi oġġett ta' dumping instab li huwa doppju:
                  
                              (i)
                           
                           
                              min-naħa waħda, id-differenzjali sinifikanti fil-prezz x'aktarx li jikkawża ċaqliq (ulterjuri) lejn l-importazzjonijiet oġġett ta' dumping, billi l-konsumaturi x'aktarx li se jixtru dejjem aktar kwantitajiet ta' prodotti li jinbiegħu bi prezzijiet baxxi;
                           
                        
                              (ii)
                           
                           
                              min-naħa l-oħra, l-eżistenza ta' dawn il-prezzijiet baxxi fis-suq x'aktarx li tintuża mill-konsumaturi bħala għodda ta' negozjar biex iwaqqgħu l-prezzijiet offruti mill-produtturi tal-Unjoni u sorsi oħra u b'hekk iġibu effett ta' depressjoni f'termini kemm ta' volumi dejjem jonqsu kif ukoll ta' prezzijiet iktar baxxi. Filwaqt li jista' jkun hemm dubju dwar dawn l-effetti f'sitwazzjonijiet fejn id-differenzjali fil-prezz mhumiex sostanzjali, f'dan il-każ partikolari, u meta jitqies it-twaqqigħ tal-prezzijiet li nstab, il-ħsara li tirriżulta lill-industrija tal-Unjoni hija mistennija li tkun serja.
                           
                        
            5.2.4.   Livell tal-inventarji
      
      
                  (147)
               
               
                  Il-Kummissjoni qieset li dan il-fattur ma għandux xi sinifikat partikolari għall-analiżi għaliex normalment l-istokkijiet jinżammu min-negozjanti (operaturi) u mhux tant mill-produtturi. Barra minn hekk, il-produtturi tal-Unjoni prinċipalment qed jipproduċu skont l-ordni, li tippermettilhom iżommu l-livelli tal-inventarju tagħhom baxx kemm jista' jkun. Madankollu, hija analizzat dan il-fattur li huwa espressament imsemmi fl-Artikolu 3(9), it-tieni subparagrafu, tar-Regolament bażiku (ara l-premessa (120) hawn fuq).
               
            
                  (148)
               
               
                  Livelli niżlin tal-istokkijiet kienu nnotati kemm fir-RPĊ u fis-suq tal-Unjoni (26) fi tmiem il-perjodu ta' investigazzjoni. Dan jista' jiġi spjegat fil-qafas tat-tnaqqis fil-prezzijiet fl-2015 u fl-2016, kif ġej: jekk produttur jew negozjant jistenna li l-prezzijiet se jogħlew, għandu jibni l-istokkijiet malajr u jistenna li proporzjonalment jagħmel aktar profitti meta l-prezzijiet jogħlew.
               
            
                  (149)
               
               
                  Il-Kummissjoni ma setgħetx issib dejta komprensiva tal-perjodu ta' wara l-investigazzjoni dwar l-istokkijiet minkejja talbiet u r-riċerki tagħha stess. Hija madankollu sabitha probabbli li l-livelli tal-inventarju tal-prodott ikkonċernat jibqgħu pjuttost baxxi fl-Unjoni matul il-bidu tal-2016: Pereżempju, fil-Ġermanja, “skont l-Assoċjazzjoni Ġermaniża tad-Distribuzzjoni tal-Azzar (BDS), fl-aħħar tas-sena l-inventarji tal-azzar ċatt niżlu għall-iktar livell baxx minn Diċembru 2003. L-aħħar dejta wriet xi titjib, iżda bl-istokkijiet tal-azzar ċatt f'1,4 miljun tunnellata fi Frar, dawn baqgħu 7 % inqas sena fuq sena (27).”
               
            
                  (150)
               
               
                  Fir-RPĊ, l-inventarji tal-azzar fl-imħażen tal-40 belt Ċiniża ewlenin allegatament naqsu għal 8,86 tunnellata fl-aħħar ta' Ġunju 2016 minn 9,47 tunnellata fl-aħħar ta' Mejju 2016, li jipparaguna mat-12,86 tunnellata fl-aħħar ta' Ġunju 2015. Matul ix-xahar ta' Mejju 2016, l-inventarji tal-azzar tat-80 funderija Ċiniża ewlenin ammontaw għal 14,17 tunnellata, meta mqabbla mas-16,71 tunnellata fl-aħħar ta' Mejju 2015 (28).
               
            
                  (151)
               
               
                  Bħala konklużjoni, l-inventarji tal-azzar qegħdin jonqsu kemm waqt it-tmiem tal-perjodu ta' investigazzjoni kif ukoll fil-perjodu ta' wara l-investigazzjoni. Għalkemm dan il-fattur mhuwiex deċiżiv fl-analiżi, jista' jindika tnaqqis ulterjuri potenzjali fil-prezzijiet li jsaħħaħ t-theddida ta' dannu.
               
            5.2.5.   Elementi oħrajn: Profittabbilità u dħul tal-ordnijiet fl-Unjoni mill-industrija tal-Unjoni
      
      
                  (152)
               
               
                  L-industrija tal-Unjoni teħtieġ profitti sostenibbli. Għalhekk, dan l-indikatur ta' dannu huwa importanti ħafna. Id-dħul tal-ordnijiet huma impenji kkonfermati mill-klijenti u juru l-evoluzzjoni tal-bejgħ tal-industrija tal-Unjoni fix-xhur li ġejjin. Il-Kummissjoni kienet kapaċi tiġbor u tanalizza d-dejta dwar id-dħul tal-profitti u tal-ordnijiet għall-perjodu tal-investigazzjoni u għal dak ta' wara l-investigazzjoni.
               
            
                  (153)
               
               
                  Kif stabbilit fil-premessa (113), il-produtturi tal-Unjoni bdew jirkupraw ftit matul l-2014 u l-ewwel żewġ trimestri tal-2015 f'termini ta' profittabbilità. Kif stabbilit fil-premessa (116), matul it-tieni nofs tal-2015, il-profitabbilità tal-Unjoni nbidlet f'telf u t-telf laħaq il-livell mhux sostenibbli ta' – 10 % fir-raba' trimestru tal-perjodu ta' investigazzjoni.
               
            
                  (154)
               
               
                  Għall-perjodu ta' wara l-investigazzjoni, iċ-ċifri ta' profittabbilità għall-industrija kollha tal-Unjoni kienu għadhom mhumiex disponibbli. Madankollu, ċifri tal-profittabbilità nġabru għal min għamel l-ilment, li jirrappreżentaw madwar 90 % tal-produzzjoni totali tal-industrija tal-Unjoni, kif imsemmi taħt il-premessa (62). Din id-dejta se tiġi aġġornata wara l-pubblikazzjoni ta' dan ir-Regolament u fejn ikun possibbli, se jiġu analizzati wkoll fatturi oħra. F'dan l-istadju tal-investigazzjoni, id-dejta għall-profittabblità u d-dħul tal-ordnijiet kienu l-aħjar dejta disponibbli.
               
            
                  (155)
               
               
                  Kif intwera fit-tabella fil-premessa (145), il-prezzijiet Ċiniżi tal-esportazzjoni komplew jonqsu matul l-ewwel nofs tal-2016 u kienu inqas mill-ispiża tal-produzzjoni tal-produtturi tal-Unjoni. Dan juri li hemm iffissar tal-prezzijiet aggressiv Ċiniż fis-suq tal-Unjoni, li ma jistax jiġi sostnut fil-futur mill-produtturi tal-Unjoni. Dan huwa kkonfermat mit-tabella ta' hawn fuq li tipprovdi informazzjoni dwar il-profitabilità ta' dawk li għamlu l-ilment. L-investigazzjoni stabbiliet deterjorament ulterjuri tal-profittabilità għal min għamel l-ilment.
                  
                     Tabella 17
                  
                  
                     Evoluzzjoni ta' profittabilità u d-dħul tal-ordnijiet ta' min għamel l-ilment
                  
                  
                              Deskrizzjoni
                           
                           
                              2012
                           
                           
                              2013
                           
                           
                              2014
                           
                           
                              2015
                           
                           
                              April 2015- Marzu 2016
                           
                        
                              Profittabilità
                           
                           
                              – 1,31 %
                           
                           
                              – 4,86 %
                           
                           
                              – 1,28 %
                           
                           
                              – 3 sa – 5 %
                           
                           
                              – 5 % sa – 7 %
                           
                        
                              Dħul tal-ordnijiet
                           
                           
                              16 763 734 
                           
                           
                              16 631 630 
                           
                           
                              16 677 099 
                           
                           
                              15 529 155 
                           
                           
                              15 636 444 
                           
                        
                              
                                 Sors: Eurofer
                           
                        
            5.2.6.   Prevedibbiltà u imminenza tal-bidla fiċ-ċirkustanzi
      
      
                  (156)
               
               
                  Artikolu 3 (9) tar-Regolament bażiku jipprovdi li “… il-bidla fiċ-ċirkustanzi li kieku toħloq sitwazzjoni fejn il-bejgħ taħt il-prezz kien jikkawża ħsara għandha tkun imbassra b'mod ċar u imminenti.”
               
            
                  (157)
               
               
                  Il-fatturi kollha msemmija hawn fuq ġew analizzati u vverifikati fir-rigward tal-perjodu ta' investigazzjoni. B'mod partikolari, il-profittabilità tal-produtturi tal-Unjoni fil-kampjun laħqet il-livell mhux sostenibbli ta – 10 % fir-raba' trimestru tal-2015 meta l-pressjoni tal-prezzijiet Ċiniżi kien jinħass l-aktar. Barra minn hekk, id-dejta tal-perjodu ta' wara l-investigazzjoni żvelat li x-xejra negattiva, li bdiet fit-tieni nofs tal-2015, ma kinitx invalidata matul l-ewwel nofs tal-2016. Jekk din it-tendenza tkompli, is-sitwazzjoni fraġli tal-industrija tal-Unjoni dalwaqt tinbidel f'dannu materjali. Abbażi tad-dejta għall-perjodu ta' investigazzjoni, il-Kummissjoni għalhekk ikkonkludiet li kien hemm bidla imminenti u mbassra b'mod ċar fiċ-ċirkostanzi fl-aħħar tal-perjodu tal-investigazzjoni, li se toħloq sitwazzjoni li fiha d-dumping se jikkawża dannu.
               
            5.3.   Konklużjoni dwar it-theddida ta' ħsara
      
      
                  (158)
               
               
                  Filwaqt li l-industrija tal-Unjoni kienet qiegħda tirkupra matul l-2014 u l-ewwel żewġ trimestri tal-2015, kważi l-indikaturi tad-dannu kollha bdew jaqgħu drammatikament matul it-tieni nofs tal-2015. L-investigazzjoni żvelat li din ix-xejra negattiva, li bdiet fit-tieni nofs tal-2015, ma kinitx invalidata matul l-ewwel nofs tal-2016. It-tbassir tal-industrija tal-Unjoni li jikkonċerna profittabilità futura u bejgħ futur huwa negattiv u seta' jiġi kkonfermat (ara t-tabella 17 taħt il-premessa (155)). It-tnaqqis fil-bejgħ u marġinijiet aktar baxxi/negattivi għandhom l-aktar probabbiltà li jwasslu għal telf kbir, ordnijiet mitlufa u impjiegi mnaqqsa. Bħala riżultat, il-fatturi kollha valutati fil-qafas tal-Artikolu 3(9) tar-Regolament bażiku, b'mod partikolari r-rata sinifikattiva ta' żieda fl-importazzjonijiet oġġett ta' dumping fl-2015 (komplew fl-2016) bi tnaqqis ulterjuri fil-prezzijiet, il-kapaċità eċċessiva kbira fir-RPĊ, u l-iżviluppi negattivi fil-profittabilità tal-industrija tal-Unjoni jindikaw l-istess direzzjoni.
               
            
                  (159)
               
               
                  Fid-dawl ta' din l-analiżi, f'dan l-istadju l-Kummissjoni kkonkludiet li kien hemm theddida ta' dannu mbassra ċara u imminenti għall-industrija tal-Unjoni fit-tmiem tal-perjodu ta' investigazzjoni.
               
            6.   IL-KAWŻALITÀ
      
      
                  (160)
               
               
                  Skont l-Artikolu 3(6) tar-Regolament bażiku, il-Kummissjoni eżaminat jekk it-theddida ta' dannu materjali lill-industrija tal-Unjoni kinitx ikkawżata mill-importazzjonijiet eżistenti oġġett ta' dumping mill-pajjiż ikkonċernat. Skont l-Artikolu 3(7) tar-Regolament bażiku, il-Kummissjoni eżaminat ukoll jekk fatturi magħrufin oħrajn setgħux fl-istess ħin heddew li jagħmlu dannu lill-industrija tal-Unjoni. Il-Kummissjoni żgurat li kwalunkwe dannu possibbli kkawżat minn fatturi oħra għajr l-importazzjonijiet oġġett ta' dumping mir-RPĊ ma kienx attribwit lill-importazzjonijiet oġġett ta' dumping. Dawn il-fatturi huma: il-kriżi ekonomika u tnaqqis fid-domanda tal-azzar, l-ispiża tal-materja prima li tikkawża t-tnaqqis tal-prezzijiet tal-bejgħ, l-importazzjonijiet minn pajjiżi terzi oħra, il-prestazzjoni tal-bejgħ mill-esportazzjoni tal-produtturi tal-Unjoni, u l-allegazzjoni li produttur wieħed tal-Unjoni waħdu qed jagħmel dannu lill-industrija tal-Unjoni.
               
            6.1.   L-effetti tal-importazzjonijiet oġġett ta' dumping
      
      
                  (161)
               
               
                  Il-prezzijiet tal-bejgħ tal-produtturi esportaturi Ċiniżi naqsu b'medja ta' EUR 600/tunnellata fl-2012 għal EUR 404/tunnellata matul il-perjodu ta' investigazzjoni (– 33 %). Bi tnaqqis kontinwu fil-prezz unitarju tal-bejgħ matul il-perjodu kkunsidrat, u kif stabbilit fil-premessa (76), il-produtturi esportaturi Ċiniżi setgħu jżidu b'mod sinifikanti s-sehem tagħhom fis-suq mill-2012 (0,79 %) għall-perjodu ta' investigazzjoni (4,32 %). B'mod partikolari, matul il-perjodu ta' investigazzjoni, meta mqabbla mas-snin preċedenti, kien hemm żieda sostanzjali fl-importazzjonijiet Ċiniżi.
               
            
                  (162)
               
               
                  Filwaqt li l-waqgħa fid-domanda tal-azzar u l-konsegwenzi tal-kriżi tad-dejn fiż-żona tal-Euro affettwat b'mod negattiv il-prestazzjoni tal-industrija tal-Unjoni fl-2012 u l-2013, l-industrija tal-Unjoni kienet kapaċi tirkupra ftit fl-2014. Madankollu, b'mod partikolari mit-tieni nofs tal-2015 'il quddiem, iż-żieda kontinwa fl-importazzjonijiet mill-pajjiż ikkonċernat bi prezzijiet li jwaqqgħu l-prezzjijiet normali kellha impatt negattiv ċar fuq il-prestazzjoni tal-industrija tal-Unjoni. Tabilħaqq, filwaqt li l-industrija tal-Unjoni kienet qiegħda tnaqqas l-ispejjeż tagħha fl-2015 permezz ta' qligħ mill-produttivita, inkluż xi tnaqqas fl-impjiegi u tibbenefika mit-tnaqqis fil-prezzijiet tal-materja prima, importazzjonijiet oġġett ta' dumping baqgħu jiżdiedu u ġiegħlu lill-industrija tal-Unjoni tnaqqas iktar il-prezzijiet tal-bejgħ tagħha fl-Unjoni sabiex tillimita t-telf mis-sehem tagħha fis-suq. Bħala riżultat, filwaqt li l-profittabbiltà tal-industrija tal-Unjoni wriet titjib żgħir billi naqqset it-telf fl-2014 u fl-ewwel nofs tal-2015, ix-xejra treġġgħet lura kompletament mit-tieni nofs tal-2015 'il quddiem: il-volum tal-importazzjonijiet Ċiniżi żdied ulterjorment u l-prezzijiet Ċiniżi naqqsu aktar waqt li l-prezzijiet tal-industrija tal-Unjoni u l-profittabbilità niżlu ulterjorment.
               
            
                  (163)
               
               
                  Fid-dawl tal-koinċidenza fiż-żmien bejn, fuq naħa waħda, il-livell dejjem jiżdied ta' importazzjonijiet oġġett ta' dumping bi prezzijiet kontinwament jonqsu u, min-naħa l-oħra, it-telf tas-sehem mis-suq tal-industrija tal-Unjoni u deprezzament fil-prezzijiet li rriżultaw f'aktar telf, b'mod partikolari mit-tieni nofs tal-2015 'il quddiem, il-Kummissjoni kkonkludiet li l-importazzjonijiet oġġett ta' dumping kellhom impatt negattiv fuq is-sitwazzjoni tal-industrija tal-Unjoni.
               
            
                  (164)
               
               
                  Barra minn hekk, it-tnaqqis progressiv fir-ritmu ekonomiku taċ-Ċina u l-kapaċità żejda sinifikanti ħafna tal-industrija tal-azzar taċ-Ċina ġiegħlet lill-produtturi tal-azzar Ċiniżi jimmiraw il-produzzjoni eċċessiva tagħhom lejn swieq tal-esportazzjoni u s-suq tal-Unjoni huwa destinazzjoni attraenti għall-esportazzjoni. Tabilħaqq, xi swieq oħra ta' esportazzjoni tradizzjonalment importanti imponew miżuri kontra prodotti tal-azzar Ċiniżi, inklużi prodotti ċatti b'laminazzjoni termali tal-azzar.
               
            
                  (165)
               
               
                  Bl-impożizzjoni dejjem tikber ta' miżuri ta' difiża kummerċjali madwar id-dinja, huwa probabbli li s-suq tal-Unjoni sar wieħed mill-aktar destinazzjonijiet attraenti għall-importazzjonijiet oġġett ta' dumping Ċiniżi tal-prodott ikkonċernat, għad-detriment tal-industrija tal-Unjoni. Din il-konklużjoni hija kkorroborata minn:
                  
                              —
                           
                           
                              l-istatistika tal-importazzjoni tal-Eurostat li turi li l-livell ta' importazzjonijiet Ċiniżi jibqa' sinifikanti wara t-tmiem tal-perjodu ta' investigazzjoni;
                           
                        
                              —
                           
                           
                              id-domanda dgħajfa interna Ċiniża tal-azzar.
                           
                        
            6.2.   L-effetti ta' fatturi oħrajn
      
      6.2.1.   Il-kriżi ekonomika
      
      
                  (166)
               
               
                  Il-waqgħa fid-domanda tal-azzar prinċipalment fl-2012 u l-konsegwenzi tal-kriżi tad-dejn fiż-żona tal-Euro affettwaw b'mod negattiv il-prestazzjoni tal-industrija tal-azzar tal-Unjoni fl-2012 u l-2013. Kif imsemmi fil-premessa (106), il-Kummissjoni tirrikonoxxi l-effett negattiv. Huwa wkoll osservat madankollu li l-industrija tal-Unjoni bdiet tirkupra matul 2014 u l-2015.
               
            
                  (167)
               
               
                  Għalhekk, minn naħa waħda, anke jekk l-industrija tal-Unjoni kienet milquta mill-kriżi tad-dejn fiż-żona tal-Euro, jiġifieri matul is-snin 2012-2013, is-suq kien qiegħed jirkupra ftit mill-effetti tagħhom, b'domanda tas-suq relattivament stabbli, u anke żied id-domanda tas-suq tal-Unjoni mill-2013 'il quddiem. Bħala riżultat, filwaqt li bejn l-2014 u l-2015 l-industrija tal-Unjoni setgħet ibbenefikat aktar mill-irkupru tas-suq, hija ma tħallietx tagħmel dan minħabba żieda qawwija fl-importazzjonijiet mir-RPĊ. Importazzjonijiet Ċiniżi bi prezzijiet baxxi żdiedu gradwalment u qabdu l-ishma tas-suq għad-detriment tal-industrija tal-Unjoni. Il-pressjoni kontinwa tal-importazzjonijiet bdiet tinħass bis-sħiħ mit-tieni nofs tal-2015.
               
            
                  (168)
               
               
                  B'hekk il-Kummissjoni kkonkludiet f'dan l-istadju li l-kriżi tad-dejn fiż-żona Euro kellha impatt negattiv prinċipalment matul is-snin 2012 u 2013 tal-perjodu kkunsidrat u qabel il-perjodu ta' investigazzjoni. Madankollu, din ma kkontribwietx għat-theddida ta' dannu li nstab fl-aħħar tal 2015.
               
            6.2.2.   Tnaqqis fl-ispiża tal-materja prima prinċipali (ħadid mhux maħdum, faħam kokk u ruttam) tal-prodott ikkonċernat/prodott simili
      
      
                  (169)
               
               
                  Parti interessata argumentat li l-prezzijiet tal-prodott ikkonċernat u l-prodott simili għandhom isegwu xejra globali ta' prezz uniku u bażikament jirriflettu l-prezzijiet li qed jonqsu tal-ħadid mhux maħdum. Għaldaqstant, ma kinux l-esportazzjonijiet Ċiniżi, iżda xejra dinjija, li eżerċitat il-pressjoni tal-prezzijiet u kkawżat it-theddida konsegwenti ta' dannu.
               
            
                  (170)
               
               
                  Il-Kummissjoni analizzat l-iżviluppi fil-prezzijiet tal-materja prima għall HRF għall-perjodu kkunsidrat.
               
            
                  (171)
               
               
                  L-ewwel, fis-swieq tal-azzar stabbiliti, bħas-suq tal-Unjoni, il-produtturi domestiċi jikkompetu ma' ħafna sorsi ta' importazzjoni kif muri fit-tabella 18 taħt il-premessa (177) hawn taħt, li jwassal għal żieda fil-pressjoni tal-prezzijiet u, konsegwentement, għal erożjonijiet tal-prezzijiet.
               
            
                  (172)
               
               
                  It-tieni, anki jekk ir-RPĊ hija l-aktar pajjiż fid-dinja li tikkonsma l-azzar, hija għandha kapaċità żejda sinifikanti. Il-produtturi Ċiniżi huma għalhekk inċentivati jesportaw il-produzzjoni żejda tagħhom bi prezzijiet baxxi fis-swieq l-aktar attraenti tagħhom, inkluż is-suq tal-Unjoni. Għalhekk, ix-xejra tal-prezzijiet tal-materja prima, mhijiex l-uniku fattur li għandu impatt fuq il-prezzijiet madwar id-dinja.
               
            
                  (173)
               
               
                  It-tielet, huwa rikonoxxut li l-prezzijiet għall-materja prima prinċipali (ħadid mhux maħdum, faħam tal-kokk u ruttam) biex jipproduċu l-HRF waqgħu sinifikament bejn l-2012 u l-2015 kif ġej:
                  
                              —
                           
                           
                              il-prezz għall-ħadid mhux maħdum naqas minn madwar USD 141 kull TM għal USD 56 kull TM, jew tnaqqis ta' 60 %;
                           
                        
                              —
                           
                           
                              il-prezz għar-ruttam tat-twaqqigħ niżel minn madwar EUR 327 kull TM għal EUR 159 kull TM, jew tnaqqis ta' 51 %;
                           
                        
                              —
                           
                           
                              il-prezz għall-faħam tal-kokk tbaxxa minn madwar USD 252 kull TM għal USD 121 kull TM (– 52 %).
                           
                        
            
                  (174)
               
               
                  Madankollu, meta tiġi analizzata l-ispiża tal-produzzjoni tal-akbar produttur tal-Unjoni fil-kampjun, jirriżulta li l-impatt ta' dawn il-prezzijiet tal-materja prima li qed jaqgħu huwa ħafna aktar baxx mill-evoluzzjoni tal-prezz imsemmi. L-evoluzzjoni tirrigwarda l-medji u ma tirriflettix l-ispejjeż għall-produtturi tal-Unjoni li jiddependu wkoll fuq il-kwalità, il-kwantità u r-relazzjonijiet ikkuntrattati. Pereżempju, il-kontribut mit-tliet materji prima msemmija hawn fuq ammonta għal madwar 60 % tal-ispiża totali tal-produzzjoni ta' produttur wieħed kbir fl-2012, iżda kien għadu jirrappreżenta 50 % tal-ispiża totali tal-produzzjoni fl-2015. Dan juri li ma hemm l-ebda korrelazzjoni diretta bejn it-tnaqqis fil-prezzijiet tal-materja prima u t-tnaqqis tal-ispiża tal-produzzjoni għall-HRF.
               
            
                  (175)
               
               
                  Barra minn hekk, l-ispiża tal-produzzjoni fi ħdan l-industrija tal-Unjoni naqset b'kollox b'25 % matul il-perjodu kkunsidrat (ara l-premessa (104)), li kienet ir-riżultat mhux biss ta' spiża aktar baxxa għall-materja prima, iżda wkoll minħabba l-kisbiet fl-effiċjenza miksuba mill-produtturi tal-Unjoni. Barra minn hekk, il-prezzijiet medji tal-importazzjoni naqsu b'persentaġġ ogħla, jiġifieri bi 33 % matul l-istess perjodu (ara l-premessi (78) u (79)).
               
            
                  (176)
               
               
                  F'kundizzjonijiet ġusti tas-suq, l-industrija tal-Unjoni kienet tkun tista' żżomm il-livelli tal-prezzijiet tal-bejgħ tagħha sabiex tieħu l-benefiċċji minn tnaqqis fl-ispejjeż u terġa' ssir profittabbli. Madankollu, il-produtturi tal-Unjoni kellhom isegwu x-xejra tal-prezzijiet fis-suq tal-Unjoni u l-prezzijiet waqgħu. Matul il-perjodu ta' investigazzjoni produtturi tal-Unjoni kienu mġegħlin ibigħu bi prezzijiet inqas mill-ispejjeż, anke għalkemm dawn kien diġà rnexxielhom inaqqsu l-ispejjeż ta' produzzjoni tagħhom b'mod sinifikanti.
               
            6.2.3.   Importazzjonijiet minn pajjiżi terzi
      
      
                  (177)
               
               
                  Il-volum ta' importazzjonijiet u s-sehem mis-suq (fil-volum tal-importazzjonijiet totali) minn pajjiżi terzi żviluppati matul il-perjodu kkunsidrat kif ġej:
                  
                     Tabella 18
                  
                  
                     Volumi, prezzijiet unitarji u ishma tas-suq minn pajjiżi terzi
                  
                  
                               
                           
                           
                              2012
                           
                           
                              2013
                           
                           
                              2014
                           
                           
                              PI
                           
                        
                              IL-BRAŻIL
                           
                        
                              Il-volum ta' importazzjonijiet mill-Brażil
                           
                           
                              69 457 
                           
                           
                              41 895 
                           
                           
                              108 973 
                           
                           
                              580 525 
                           
                        
                              
                                 Indiċi (2012 = 100)
                              
                           
                           
                              
                                 100
                              
                           
                           
                              
                                 60
                              
                           
                           
                              
                                 157
                              
                           
                           
                              
                                 836
                              
                           
                        
                              Il-prezzijiet unitarji għall-importazzjoni mill-Brażil
                           
                           
                              515
                           
                           
                              461
                           
                           
                              433
                           
                           
                              386
                           
                        
                              
                                 Indiċi (2012 = 100)
                              
                           
                           
                              
                                 100
                              
                           
                           
                              
                                 89
                              
                           
                           
                              
                                 84
                              
                           
                           
                              
                                 75
                              
                           
                        
                              Is-sehem mis-suq
                           
                           
                              0,22 %
                           
                           
                              0,13 %
                           
                           
                              0,33 %
                           
                           
                              1,65 %
                           
                        
                              Is-sehem tal-volum totali tal-importazzjoni tal-Unjoni
                           
                           
                              1,68 %
                           
                           
                              0,87 %
                           
                           
                              2,08 %
                           
                           
                              7,42 %
                           
                        
                              L-IRAN
                           
                        
                              Il-volum tal-importazzjonijiet mill-Iran
                           
                           
                              96 505 
                           
                           
                              125 202 
                           
                           
                              527 161 
                           
                           
                              1 015 088 
                           
                        
                              
                                 Indiċi (2012 = 100)
                              
                           
                           
                              
                                 100
                              
                           
                           
                              
                                 130
                              
                           
                           
                              
                                 546
                              
                           
                           
                              
                                 1 052 
                              
                           
                        
                              Il-prezzijiet unitarji tal-importazzjoni mill-Iran
                           
                           
                              499
                           
                           
                              454
                           
                           
                              415
                           
                           
                              369
                           
                        
                              
                                 Indiċi (2012 = 100)
                              
                           
                           
                              
                                 100
                              
                           
                           
                              
                                 91
                              
                           
                           
                              
                                 83
                              
                           
                           
                              
                                 74
                              
                           
                        
                              Is-sehem mis-suq
                           
                           
                              0,31 %
                           
                           
                              0,39 %
                           
                           
                              1,59 %
                           
                           
                              2,89 %
                           
                        
                              Is-sehem tal-volum totali tal-importazzjoni tal-Unjoni
                           
                           
                              2,34 %
                           
                           
                              2,60 %
                           
                           
                              10,08 %
                           
                           
                              12,97 %
                           
                        
                              IR-RUSSJA
                           
                        
                              Il-volum tal-importazzjonijiet mir-Russja
                           
                           
                              1 341 666 
                           
                           
                              1 334 322 
                           
                           
                              1 376 412 
                           
                           
                              1 714 880 
                           
                        
                              
                                 Indiċi (2012 = 100)
                              
                           
                           
                              
                                 100
                              
                           
                           
                              
                                 99
                              
                           
                           
                              
                                 103
                              
                           
                           
                              
                                 128
                              
                           
                        
                              Il-prezzijiet unitarji tal-importazzjoni mir-Russja
                           
                           
                              500
                           
                           
                              448
                           
                           
                              431
                           
                           
                              387
                           
                        
                              
                                 Indiċi (2012 = 100)
                              
                           
                           
                              
                                 100
                              
                           
                           
                              
                                 90
                              
                           
                           
                              
                                 86
                              
                           
                           
                              
                                 77
                              
                           
                        
                              Is-sehem mis-suq
                           
                           
                              4,27 %
                           
                           
                              4,13 %
                           
                           
                              4,15 %
                           
                           
                              4,88 %
                           
                        
                              Is-sehem tal-volum totali tal-importazzjoni tal-Unjoni
                           
                           
                              32,47 %
                           
                           
                              27,66 %
                           
                           
                              26,32 %
                           
                           
                              21,90 %
                           
                        
                              IS-SERBJA
                           
                        
                              II-volum tal-importazzjonijiet mis-Serbja
                           
                           
                              156 894 
                           
                           
                              155 055 
                           
                           
                              211 835 
                           
                           
                              427 558 
                           
                        
                              
                                 Indiċi (2012 = 100)
                              
                           
                           
                              
                                 100
                              
                           
                           
                              
                                 99
                              
                           
                           
                              
                                 135
                              
                           
                           
                              
                                 273
                              
                           
                        
                              Il-prezzijiet unitarji tal-importazzjoni mis-Serbja
                           
                           
                              523
                           
                           
                              468
                           
                           
                              442
                           
                           
                              400
                           
                        
                              
                                 Indiċi (2012 = 100)
                              
                           
                           
                              
                                 100
                              
                           
                           
                              
                                 89
                              
                           
                           
                              
                                 84
                              
                           
                           
                              
                                 77
                              
                           
                        
                              Is-sehem mis-suq
                           
                           
                              0,50 %
                           
                           
                              0,48 %
                           
                           
                              0,64 %
                           
                           
                              1,22 %
                           
                        
                              Is-sehem tal-volum totali tal-importazzjoni tal-Unjoni
                           
                           
                              3,8 %
                           
                           
                              3,21 %
                           
                           
                              4,05 %
                           
                           
                              5,46 %
                           
                        
                              L-UKRAINA
                           
                        
                              Il-volum tal-importazzjonijiet mill-Ukraina
                           
                           
                              906 872 
                           
                           
                              905 397 
                           
                           
                              939 545 
                           
                           
                              1 084 477 
                           
                        
                              
                                 Indiċi (2012 = 100)
                              
                           
                           
                              
                                 100
                              
                           
                           
                              
                                 100
                              
                           
                           
                              
                                 104
                              
                           
                           
                              
                                 120
                              
                           
                        
                              Il-prezzijiet unitarji tal-importazzjoni mill-Ukraina
                           
                           
                              478
                           
                           
                              429
                           
                           
                              415
                           
                           
                              370
                           
                        
                              
                                 Indiċi (2012 = 100)
                              
                           
                           
                              
                                 100
                              
                           
                           
                              
                                 90
                              
                           
                           
                              
                                 87
                              
                           
                           
                              
                                 78
                              
                           
                        
                              Is-sehem mis-suq
                           
                           
                              2,89 %
                           
                           
                              2,81 %
                           
                           
                              2,84 %
                           
                           
                              3,08 %
                           
                        
                              Is-sehem tal-volum totali tal-importazzjoni tal-Unjoni
                           
                           
                              21,95 %
                           
                           
                              18,77 %
                           
                           
                              17,97 %
                           
                           
                              13,85 %
                           
                        
                              
                                 Sors: L-Eurostat
                           
                        
            
                  (178)
               
               
                  Kif stabbilit fit-tabella fil-premessa (76), importazzjonijiet mir-RPĊ żdiedu b'516 % — matul il-perjodu kkunsidrat. Għalkemm ir-rata ta' tkabbir matul il-perjodu kkunsidrat kien saħansitra ogħla għall-Brażil (+ 736 %) u l-Iran (+ 952 %), il-livelli ta' importazzjonijiet tagħhom (580 525 tunnellata mill-Brażil, u 1 015 088 tunnellata mill-Iran rispettivament) kienu ferm anqas mill-importazzjonijiet mir-RPĊ f'termini ta' ċifri assoluti (1 519 304 tunnellata mir-RPĊ) matul il-perjodu ta' investigazzjoni.
               
            
                  (179)
               
               
                  Barra minn hekk, meta jitqabblu ċ-ċifri assoluti tal-esportazzjoni, huwa osservat li l-pajjiż ikkonċernat kien it-tieni l-akbar esportatur lejn is-suq tal-Unjoni matul il-perjodu ta' investigazzjoni, wara r-Russja. L-importazzjonijiet Russi (29) setgħu kkontribwew għat-thedida ta' dannu, iżda ma kisrux ir-rabta kawżali minħabba l-kunsiderazzjonijiet li ġejjin.
               
            
                  (180)
               
               
                  L-ewwel, ir-rata ta' tkabbir tar-RPĊ matul il-perjodu kkunsidrat (+ 516 %) hija ħafna ogħla minn dik tar-Russja (+ 28 %).
               
            
                  (181)
               
               
                  It-tieni, ir-RPĊ neħħiet id-distakk mir-Russja li esportat biss ftit aktar, jiġifieri 773 686 tunnellata (sors: l-Eurostat) matul l-ewwel nofs tal-2016 meta mqabbla ma' volum ta' 773 275 tunnellata (sors: l-Eurostat) mir-RPĊ fl-istess perjodu.
               
            
                  (182)
               
               
                  It-tielet, il-kapaċità eċċessiva tar-Russja mhijiex daqstant sinifikanti daqs il-kapaċità eċċessiva eżistenti fir-RPĊ kif murija fit-tabella hawn taħt-:
                  
                     Tabella 19
                  
                  
                     Il-produzzjoni attwali tal-prodott simili minn pajjiżi terzi (f'eluf ta' tunnellati)
                  
                  
                              Pajjiż
                           
                           
                              Kapaċità ta' azzar mhux maħdum stmat għas-sena 2014
                           
                           
                              Produzzjoni tal-azzar mhux maħdum fl-2013
                           
                           
                              Produzzjoni tal-azzar mhux maħdum fl-2014
                           
                           
                              Produzzjoni attwali tal-HRF fl-2013
                           
                           
                              Produzzjoni attwali tal-HRF fl-2014
                           
                        
                              Ir-Russja
                           
                           
                              89 000 
                           
                           
                              69 008 
                           
                           
                              71 461 
                           
                           
                              26 140 
                           
                           
                              26 996 
                           
                        
                              Ir-RPĊ
                           
                           
                              1 140 000 
                           
                           
                              822 000 
                           
                           
                              822 698 
                           
                           
                              311 564 
                           
                           
                              317 387 
                           
                        
                              
                                 Sors għad-dejta dwar il-kapaċità: OECD ()
                              
                              
                                 Sors għad-dejta tal-produzzjoni: Assoċjazzjoni Dinjija Tal-Azzar, Yearbook tal-Istatistika tal-Azzar 2015 ()
                              
                           
                        
            
                  (183)
               
               
                  Anki jekk iċ-ċifri ta' hawn fuq dwar il-kapaċità huma esklużivament dwar l-azzar mhux maħdum, u anke bis-suppożizzjoni improbabbli ħafna li l-azzar mhux maħdum fir-Russja jista' jintuża għall-produzzjoni tal-prodott simili, il-kapaċità eċċessiva tar-Russja hija saħansitra f'dak ix-xenarju improbabbli ferm taħt il-kapaċità eċċessiva taċ-Ċina.
               
            
                  (184)
               
               
                  Barra minn hekk, il-Kummissjoni mbagħad evalwat il-prezzijiet u l-ishma tas-suq tal-importazzjonijiet minn pajjiżi terzi. Hija nnotat li importazzjonijiet tal-prodott simili minn xi pajjiżi oħra bħall-Iran, ir-Russja u l-Ukraina, saru bi prezzijiet saħansitra aktar baxxi minn dawk tal-importazzjonijiet mill-pajjiż ikkonċernat. Madankollu, meta jiġu analizzati x-xejriet u l-volumi ta' importazzjoni, huwa ċar li l-livell tal-importazzjonijiet mill-Iran kienu ferm inqas mil-livell tal-importazzjonijiet mir-RPĊ fil-perjodu ta' investigazzjoni, u li l-importazzjonijiet mir-Russja u mill-Ukraina fil-fatt żdiedu fil-volumi matul il-perjodu kkunsidrat, iżda b'pass ħafna aktar bil-mod mill-importazzjonijiet mir-RPĊ. Barra minn hekk, kuntrarjament għall-RPĊ, l-importazzjonijiet mir-Russja u l-Ukraina tilfu sehem sinifikanti fil-volumi totali ta' importazzjoni tal-Unjoni matul il-perjodu kkunsidrat.
               
            
                  (185)
               
               
                  Finalment, il-Kummissjoni qabblet il-produzzjoni attwali minn pajjiżi terzi mal-produzzjoni tal-pajjiż ikkonċernat li turi li ċ-Ċina taqbeż il-pajjiżi kollha l-oħra kemm fil-produzzjoni tal-prodott simili kif ukoll fil-kapaċità ta' azzar mhux maħdum.
                  
                     Tabella 20
                  
                  
                     Il-produzzjoni attwali tal-prodott simili minn pajjiżi terzi (f'eluf ta' tunnellati)
                  
                  
                              Pajjiż
                           
                           
                              Kapaċità ta' azzar mhux maħdum stmat għas-sena 2014 (1)
                           
                           
                              Produzzjoni tal-azzar mhux maħdum fl-2013
                           
                           
                              Produzzjoni tal-azzar mhux maħdum fl-2014 (2)
                           
                           
                              Kapaċità eċċessiva teoretika fl-2014 (1)
                           
                           
                              Produzzjoni attwali tal-HRF fl-2013
                           
                           
                              Produzzjoni attwali tal-HRF fl-2014
                           
                        
                              Ir-Russja
                           
                           
                              89 000 
                           
                           
                              69 008 
                           
                           
                              71 461 
                           
                           
                              17 539 
                           
                           
                              26 140 
                           
                           
                              26 996 
                           
                        
                              Ir-RPĊ
                           
                           
                              1 140 000 
                           
                           
                              822 000 
                           
                           
                              822 698 
                           
                           
                              317 302 
                           
                           
                              311 564 
                           
                           
                              317 387 
                           
                        
                              L-Ukraina
                           
                           
                              42 500 
                           
                           
                              32 771 
                           
                           
                              27 170 
                           
                           
                              15 330 
                           
                           
                              8 929 
                           
                           
                              7 867 
                           
                        
                              l-Iran
                           
                           
                              27 000 
                           
                           
                              15 422 
                           
                           
                              16 331 
                           
                           
                              10 669 
                           
                           
                              8 250 
                           
                           
                              8 276 
                           
                        
                              Il-Brażil
                           
                           
                              48 000 
                           
                           
                              34 163 
                           
                           
                              33 897 
                           
                           
                              14 103 
                           
                           
                              15 014 
                           
                           
                              14 229 
                           
                        
                              
                                 Sors għad-dejta dwar il-kapaċità: OECD ()
                              
                              
                                 Sors għad-dejta tal-produzzjoni: Assoċjazzjoni Dinjija Tal-Azzar, Yearbook tal-Istatistika tal-Azzar 2015 ()
                              
                           
                        
            
                  (186)
               
               
                  Iċ-ċifri tal-produzzjoni ta' hawn fuq għal prodotti simili juru li l-pajjiż ikkonċernat jaqbeż bil-bosta l-pajjiżi l-kbar l-oħra li jesportaw. Barra minn hekk, iċ-ċifri tal-kapaċità ta' hawn fuq għall-azzar mhux maħdum jindikaw ukoll li l-RPĊ biss għandha kapaċità żejda massiva.
               
            
                  (187)
               
               
                  Għaldaqstant, il-Kummissjoni sabet li r-RPĊ kienet tikkostitwixxi theddida ta' dannu imminenti għall-industrija tal-Unjoni. Kif issemma qabel, din it-theddida ta' dannu saħansitra saret aktar realistika, minħabba l-effett ikkombinat li d-domanda Ċiniża għall-azzar qed tonqos u li xi swieq oħra tal-esportazzjoni Ċiniżi qed isiru dejjem aktar diffiċli għall-aċċess Bħala riżultat, parti mill-volumi Ċiniżi x'aktarx li tkompli tiġi diretta fil-futur qrib lejn l-Unjoni.
               
            
                  (188)
               
               
                  Madankollu, huwa wkoll probabbli li l-importazzjonijiet mill-Brażil, l-Iran, ir-Russja, is-Serbja u l-Ukraina taw kontribut għat-theddida ta' dannu materjali. Madankollu, il-produzzjoni sottostanti, ix-xejriet ta' importazzjoni u l-volumi preċiżi tal-importazzjoni f'ċifri assoluti mhumiex ta' tali skala li tinkiser ir-rabta kawżali bejn l-importazzjonijiet li huma l-oġġett ta' dumping dejjem tiżdied mir-RPĊ u t-theddida ta' ħsara lill-industrija tal-Unjoni.
               
            6.2.4.   Il-prestazzjoni tal-bejgħ tal-esportazzjonijiet tal-industrija tal-Unjoni
      
      
                  (189)
               
               
                  Il-volum tal-esportazzjonijiet tal-produtturi tal-Unjoni fil-kampjun żviluppa matul il-perjodu kkunsidrat kif ġej:
                  
                     Tabella 21
                  
                  
                     Volumi ta' esportazzjoni lill-klijenti mhux relatati mill-produtturi tal-Unjoni fil-kampjun
                  
                  
                               
                           
                           
                              2012
                           
                           
                              2013
                           
                           
                              2014
                           
                           
                              PI
                           
                        
                              Il-volum tal-esportazzjonijiet lil klijenti mhux relatati
                           
                           
                              2 344 463 
                           
                           
                              2 379 035 
                           
                           
                              2 777 446 
                           
                           
                              2 409 721 
                           
                        
                              
                                 Indiċi (2012 = 100)
                              
                           
                           
                              
                                 100
                              
                           
                           
                              
                                 101
                              
                           
                           
                              
                                 118
                              
                           
                           
                              
                                 103
                              
                           
                        
                              Prezz medju (EUR/tunnellata)
                           
                           
                              516
                           
                           
                              463
                           
                           
                              459
                           
                           
                              391
                           
                        
                              
                                 Indiċi (2011 = 100)
                              
                           
                           
                              
                                 100
                              
                           
                           
                              
                                 90
                              
                           
                           
                              
                                 89
                              
                           
                           
                              
                                 76
                              
                           
                        
                              
                                 Sors: Tweġiba għall-kwestjonarju tal-produtturi tal-Unjoni fil-kampjun
                           
                        
            
                  (190)
               
               
                  Il-volum tal-esportazzjonijiet lil klijenti mhux relatati żdied bi 3 % matul il-perjodu ta' investigazzjoni. F'dak li għandu x'jaqsam mal-prezzijiet, dawn naqsu b'mod sinifikanti bi – 24 % matul il-perjodu kkunsidrat.
               
            
                  (191)
               
               
                  Il-bejgħ ta' esportazzjoni ammonta għal mhux aktar minn 4 % tal-produzzjoni totali tal-Unjoni u għal 22 % tal-bejgħ totali lill-klijenti mhux relatati matul il-perjodu ta' investigazzjoni. Ukoll, it-tnaqqis fil-prezzijiet ta' esportazzjoni segwew mil-lat ta' persentaġġ l-istess xejra bħall-prezzijiet tal-bejgħ tal-produtturi tal-Unjoni fis-suq tal-Unjoni. Għalhekk, f'dan l-istadju l-Kummissjoni kkonkludiet li l-prestazzjoni tal-bejgħ ta' esportazzjoni tal-produtturi tal-Unjoni kkontribwiet għas-sitwazzjoni dgħajfa tal-industrija. Madankollu, dan il-fattur lanqas ma kiser ir-rabta kawżali bejn l-importazzjonijiet li huma l-oġġett ta' dumping u t-theddida ta' dannu materjali lill-industrija tal-Unjoni.
               
            6.2.5.   Sitwazzjoni speċifika ta' produttur Taljan wieħed tal-Unjoni
      
      
                  (192)
               
               
                  Parti waħda interessata ddikjarat li produttur wieħed Taljan kien potenzjalment qed jikkawża ħsara lill-industrija tal-Unjoni. Hija allegat li dan il-produttur Taljan qed jibbenefika minn għajnuna Statali illegali għad-detriment tal-produtturi l-oħra tal-Unjoni fis-suq tal-Unjoni, possibilment “sal-punt li tinkiser ir-rabta każwali …” Hija ddikjarat ukoll li l-produzzjoni tal-produttur Taljan naqset b'mod sinifikanti matul il-perjodu kkunsidrat.
               
            
                  (193)
               
               
                  L-ewwel, id-definizzjoni u l-analiżi tal-industrija tal-Unjoni hija bbażata fuq l-industrija kollha tal-Unjoni, inkluż il-produttur Taljan. Minkejja l-fatt li dan il-produttur Taljan effettivament naqqas b'mod sinifikanti l-livell ta' produzzjoni tiegħu matul il-perjodu kkunsidrat, il-livelli ta' produzzjoni globali tal-industrija tal-Unjoni (ara l-premessa (87)) żdiedet bi 2 %. B'konsegwenza ta' dan, meta jitqies kollox, il-produtturi l-oħra kollha tal-Unjoni żiedu l-produzzjoni tagħhom matul il-perjodu kkunsidrat.
               
            
                  (194)
               
               
                  It-tieni, l-allegazzjoni li l-produttur Taljan qed jibbenefika minn għajnuna illegali mill-Istat għadha qed tiġi investigata mill-Kummissjoni sal-2017. Il-ftuħ ta' investigazzjoni ma tippreġudikax l-eżitu tal-proċedimenti. Bħala riżultat, għalissa ma jistgħu jintlaħqu ebda konklużjonijiet dwar din l-allegazzjoni. Madankollu, il-Kummissjoni nnutat li l-prezzijiet tal-bejgħ minn dan il-produttur Taljan instabu li kienu anqas mill-prezz tal-bejgħ medju tal-Unjoni matul il-perjodu ta' investigazzjoni. Jekk il-produttur Taljan kellu impatt sinifikanti fuq il-prezzijiet tal-bejgħ fl-Unjoni, wieħed kien jistenna li l-prezzijiet medji tal-Unjoni kienu jogħlew wara t-tnaqqis tal-produzzjoni tiegħu. Iżda, dan ma kienx il-każ.
               
            
                  (195)
               
               
                  It-tielet, il-fatt li ċerti produtturi tal-Unjoni jaħdmu aħjar fis-suq tal-Unjoni minn oħrajn jista' jkun riżultat ta' diversi fatturi iżda ma jaffettwax il-konklużjoni provviżorja li l-industrija tal-Unjoni inġenerali qed tbati minn importazzjonijiet oġġett ta' dumping.
               
            
                  (196)
               
               
                  Il-Kummissjoni għalhekk ikkonkludiet f'dan l-istadju li l-qagħda speċifika ta' produttur Taljan wieħed ma kkontribwietx għall-qagħda dgħajfa tal-industrija tal-Unjoni.
               
            6.3.   Konklużjoni dwar il-kawżalità
      
      
                  (197)
               
               
                  Rabta kawżali ġiet stabbilita proviżorjament bejn l-importazzjonijiet oġġett ta' dumping Ċiniżi u t-theddida ta' dannu materjali tal-industrija tal-Unjoni. Hemm koinċidenza ċara fiż-żmien bejn iż-żieda qawwija, b'mod partikolari, tal-livell tal-importazzjonijiet oġġett ta' dumping bi tnaqqis kontinwu tal-prezzijiet tal-bejgħ mir-RPĊ, u l-waqgħa tal-prestazzjoni tal-Unjoni, b'mod partikolari mit-tieni nofs tal-2015 'il quddiem. L-industrija tal-Unjoni ma kellha ebda għażla oħra ħlief li ssegwi l-livell tal-prezzijiet stabbiliti mill-importazzjonijiet oġġett ta' dumping sabiex jiġi evitat tnaqqis ulterjuri tas-sehem mis-suq tagħha. Dan irriżulta f'sitwazzjoni ta' telf li x'aktarx se teħżien ulterjorment.
               
            
                  (198)
               
               
                  Il-Kummissjoni ddistingwiet u sseparat l-effetti tal-fatturi kollha magħrufa fuq is-sitwazzjoni tal-industrija tal-Unjoni mill-effetti dannużi tal-importazzjonijiet oġġett ta' dumping, li jikkawżaw it-theddida ta' dannu materjali għall-industrija tal-Unjoni kollha kemm hi fit-tmiem tal-perjodu ta' investigazzjoni. Is-sitwazzjoni tal-produttur Taljan ma kkontribwietx għall-qagħda dgħajfa tal-industrija tal-Unjoni. Il-fatturi l-oħra identifikati bħall-kriżi ekonomika, l-ispiża tal-materja prima, l-importazzjonijiet minn pajjiżi terzi, u l-prestazzjoni tal-bejgħ mill-esportazzjoni tal-produtturi tal-Unjoni ma kinux instabu li jiksru r-rabta kawżali bejn it-theddida ta' dannu materjali u l-importazzjonijiet oġġett ta' dumping Ċiniżi. Abbażi ta' dan ta' hawn fuq, il-Kummissjoni kkonkludiet f'dan l-istadju li l-importazzjonijiet oġġett ta' dumping mir-RPĊ fil-perjodu ta' investigazzjoni kienu qed jikkawżaw theddida ta' dannu materjali lill-industrija tal-Unjoni skont it-tifsira tal-Artikolu 3(6) tar-Regolament bażiku. Fatturi oħra magħrufa għajr l-importazzjonijiet oġġett ta' dumping mir-RPĊ li fl-istess ħin kellhom impatt fuq il-qagħda tal-industrija tal-Unjoni ma nstabux li kienu jiksru r-rabta kawżali.
               
            7.   L-INTERESS TAL-UNJONI
      
      
                  (199)
               
               
                  F'konformità mal-Artikolu 21 tar-Regolament bażiku, il-Kummissjoni eżaminat jekk setgħetx b'mod ċar tikkonkludi li ma kienx fl-interess tal-Unjoni li tadotta miżuri f'dan il-każ. Hija tat konsiderazzjoni speċjali lill-bżonn li jiġu eliminati l-effetti ta' distorsjoni tal-kompetizzjoni minn dumping dannuż u li tiġi ristabbilita kompetizzjoni effettiva. Id-determinazzjoni tal-interess tal-Unjoni kienet ibbażata fuq apprezzament tal-interessi varji kollha involuti, inklużi dawk tal-industrija, tal-importaturi u tal-utenti tal-Unjoni.
               
            7.1.   L-interess tal-industrija tal-Unjoni
      
      
                  (200)
               
               
                  L-industrija tal-Unjoni tinsab f'diversi Stati Membri (ir-Renju Unit, Franza, il-Ġermanja, ir-Repubblika Ċeka, ir-Repubblika Slovakka, l-Italja, il-Lussemburgu, il-Belġju, il-Polonja, in-Netherlands, l-Awstrija, il-Finlandja, l-Isvezja, il-Portugall, l-Ungerija u Spanja), u timpjega direttament madwar 18 000 impjegat fir-rigward ta' prodotti ċatti b'laminazzjoni termali tal-azzar.
               
            
                  (201)
               
               
                  Sbatax-il produttur ikkooperaw waqt l-investigazzjoni. Ħadd mill-produtturi magħrufin ma oppona li tinbeda l-investigazzjoni. Kif muri hawn fuq meta jiġu analizzati l-indikaturi tad-dannu, l-industrija kollha tal-Unjoni wriet xi sinjali ta' dannu matul il-perjodu kkunsidrat. B'mod partikolari, l-indikaturi tad-dannu relatati mal-prestazzjoni finanzjarja tal-produtturi tal-Unjoni fil-kampjun, bħall-profittabbiltà, ġew affettwati serjament. Huma esperjenzaw deterjorament tas-sitwazzjoni tagħha, b'mod partikolari mit-tieni nofs tal-2015 'il quddiem, u kienu affettwati negattivament mill-importazzjonijiet oġġett ta' dumping, li kkawżaw it-theddida ta' dannu li sar imminenti fl-aħħar tal-perjodu ta' investigazzjoni.
               
            
                  (202)
               
               
                  Huwa mistenni li l-impożizzjoni tad-dazji provviżorji antidumping se tirristabbilixxi kundizzjonijiet tal-kummerċ ġust fis-suq tal-Unjoni, u twaqqaf id-dipressjoni tal-prezzijiet u tippermetti lill-industrija tal-Unjoni tirkupra. Dan jirriżulta fit-titjib tal-profittabilità tal-industrija tal-Unjoni lejn livelli meqjusa neċessarji għal din l-industrija ta' kapital intensiv. Għalhekk huwa importanti li l-prezzijiet jitreġġgħu lura għal-livell mhux ta' dumping jew mhux dannuż sabiex il-produtturi varji kollha jkunu jistgħu joperaw fis-suq tal-Unjoni taħt ċirkostanzi ta' kummerċ ġust. Fin-nuqqas ta' miżuri, huwa probabbli ħafna li t-theddida ta' dannu se timmaterjalizza u li se jkun hemm deterjorazzjoni ulterjuri tas-sitwazzjoni ekonomika tal-industrija tal-Unjoni. Rendiment negattiv fis-segment tal-prodotti ċatti b'laminazzjoni termali tal-azzar iħalli impatt fuq is-segmenti downstream u upstream ta' ħafna produtturi tal-Unjoni billi l-użu tal-kapaċità f'dawn is-segmenti huwa marbut mill-qrib mal-produzzjoni tal-prodott investigat.
               
            
                  (203)
               
               
                  Għaldaqstant, f'dan l-istadju l-Kummissjoni kkonkludiet li l-impożizzjoni ta' dazji kontra d-dumping tkun fl-interess tal-industrija tal-Unjoni.
               
            7.2.   L-interess tal-importaturi
      
      
                  (204)
               
               
                  Kif imsemmi fil-premessi (11) sa (13), ebda importatur mhux relatat ma mela kwestjonarju jew ipprovda lill-Kummissjoni elementi li juru sa liema punt l-importaturi jkunu pperikolati bl-impożizzjoni ta' miżuri. Għalhekk u wkoll meta wieħed iqis li, minbarra r-RPĊ, bosta pajjiżi oħra jesportaw lejn l-Unjoni, il-Kummissjoni kkonkludiet provviżorjament li huwa probabbli li l-impożizzjoni ta' miżuri tista' ma tkunx fl-interess tal-importaturi.
               
            7.3.   L-interess tal-utenti
      
      
                  (205)
               
               
                  Il-prodotti ċatti b'laminazzjoni termali tal-azzar huma użati bħala input industrijali mixtrija mill-utenti aħħarin għal varjetà ta' applikazzjonijiet, inkluż fil-kostruzzjoni (il-produzzjoni ta' tubi tal-azzar), bini ta' bastimenti, kontenituri tal-gass, kontenituri taħt pressjoni u pipelines tal-enerġija.
               
            
                  (206)
               
               
                  Utent wieħed biss mill-Italja (Marcegaglia Carbon Spa) b'importazzjonijiet mill-pajjiż ikkonċernat u li jipproduċi inter alia, tubi pajpijiet u prodotti tal-azzar downstream ipprovda tweġiba għall-kwestjonarju. Il-prodott ikkonċernat/prodott simili huwa element ta' spiża għall dan l-utent.
               
            
                  (207)
               
               
                  Dan l-utent Taljan allega li l-impożizzjoni ta' miżuri fuq l-importazzjonijiet mill-pajjiż ikkonċernat twassal għal sitwazzjoni fejn ma jibqax ikollu aċċess għal provvisti affidabbli tal-prodott ikkonċernat fis-suq tal-Unjoni, b'mod partikolari ta' rombli ta' kwalità għolja użati għall-irrumblar mill-ġdid. Huwa allegat li 88 % tal-produzzjoni totali tal-Unjoni tirriżulta minn 16-il kumpaniji biss li jappartjenu għal tmien gruppi kbar, fejn l-akbar parti tal-produzzjoni (madwar 70 %) hi użata fis-suq magħluq. Bħala konsegwenza, allegatament, il-produtturi tal-Unjoni b'riżultat tas-sehem relattivament għoli tas-suq tagħhom jistgħu jeżerċitaw pressjoni qawwija kemm fis-suq tal-prodott ikkonċernat kif ukoll fis-suq downstream.
               
            
                  (208)
               
               
                  L-ewwel, il-Kummissjoni nnotat li l-għan tad-dazji antidumping mhuwiex li jagħlaq is-suq tal-Unjoni minn kwalunkwe importazzjoniet, iżda li jerġa jkun hemm kummerċ ġust billi jneħħi l-effett ta' dumping dannuż. L-importazzjonijiet mir-RPĊ għalhekk mhumiex mistennija li jiġu fi tmiem, iżda li jkomplu, għalkemm bi prezzijiet li mhumiex l-oġġett ta' dumping.
               
            
                  (209)
               
               
                  It-tieni, il-Kummissjoni sabet li l-utent mhuwiex esklużivament dipendenti fuq l-importazzjonijiet Ċiniżi, iżda xtara wkol il-prodott ikkonċernat matul il-perjodu ta' investigazzjoni minn produtturi tal-Unjoni kif ukoll minn produtturi oħra f'pajjiżi terzi għajr il-pajjiż ikkonċernat.
               
            
                  (210)
               
               
                  It-tielet, anki jekk il-prezzijiet tal-prodott ikkonċernat Ċiniż kellhom jiżdiedu b'madwar 30 %, dan ikollu biss impatt ta' 3 % tal-ispiża tal-produzzjoni ta' dan l-utent Taljan. Dan l-impatt huwa kkunsidrat minuri.
               
            
                  (211)
               
               
                  Ir-raba', minħabba li l-importazzjonijiet mill-pajjiż ikkonċernat u minn pajjiżi oħra huma mistennija li jkomplu wara l-impożizzjoni ta' dazji antidumping, u peress li għadhom jeżistu sorsi alternattivi ta' provvista, l-allegazzjoni li l-impożizzjoni ta' dazji antidumping tirriżulta f' li l-industrija tal-Unjoni tkun tista' teżerċita pressjoni tal-prezzijiet qawwija hija infondata. L-industrija tal-Unjoni tikkonsisti minn 23 produttur li jipprovdu lill-utenti b'firxa wiesgħa ta' provvista li tkun diġà fi ħdan l-Unjoni, flimkien mal-possibbiltà ta' importazzjonijiet mill-pajjiżi terzi l-oħra li jipproduċu u jesportaw il-prodott simili. Għalhekk, f'dan l-istadju l-Kummissjoni rrifjutat l-allegazzjoni li l-impożizzjoni ta' miżuri twassal għal nuqqas ta' provvista tal-prodott ikkonċernat/prodott simili.
               
            
                  (212)
               
               
                  Fir-rigward ta' kwalunkwe effetti negattivi potenzjali fuq il-kompetizzjoni fis-suq tal-Unjoni, huwa minnu li r-regoli tal-kompetizzjoni tal-UE jimponu standards iktar stretti ta' mġiba fuq kumpanija li għandha sehem mis-suq sinifikanti. Madankollu, huwa finalment f'idejn l-awtoritajiet kompetenti tal-kompetizzjoni sabiex jiddeterminaw jekk hemmx pożizzjoni dominanti u jekk hux qed tiġi abbużata.
               
            
                  (213)
               
               
                  Fid-dawl ta' dan ta' hawn fuq, huwa konkluż f'dan l-istadju li l-impożizzjoni ta' miżuri tmur kontra l-interess tal-utenti iżda ma jkollha l-ebda effett negattiv sproporzjonat fuqhom. B'mod partikolari l-firxa wiesgħa ta' provvista li hija disponibbli fis-suq, u li l-investigazzjoni żvelat li l-impatt tal-miżuri fuq l-ispiża tal-utent li ppreżenta ruħu kien inqas sinifikanti milli allegat ittieħdu inkunsiderazzjoni.
               
            7.4.   Konklużjoni dwar l-interess tal-Unjoni
      
      
                  (214)
               
               
                  Il-Kummissjoni kkonkludiet f'dan l-istadju li l-impożizzjoni ta' miżuri tikkontribwixxi għall-irkupru tal-industrija tal-Unjoni f'termini ta' profittabilità. L-impożizzjoni ta' miżuri tippermetti lill-produtturi tal-Unjoni li jagħmlu l-investimenti u r-R&Ż meħtieġa sabiex jgħammru aħjar it-tagħmir ta' produzzjoni tal-azzar ċatt b'laminazzjoni termaliu jagħtu spinta lill-kompetittività tagħhom.
               
            
                  (215)
               
               
                  L-industrija tal-Unjoni diġà għaddiet minn ristrutturar sinifikanti fl-imgħoddi (riċenti). Jekk ma jiġux imposti miżuri, x'aktarx timmaterjalizza t-theddida ta' dannu imminenti fl-aħħar tal-perjodu ta' investigazzjoni. Xi produtturi tal-Unjoni tal-azzar ċatt b'laminazzjoni termali jista' jkollhom jagħlqu/inaqqsu l-attivitajiet tagħhom tal-prodotti ċatti b'laminazzjoni termali tal-azzar, ikeċċu l-impjegati u jħallu ħafna utenti tal-Unjoni b'sorsi limitati ta' provvista.
               
            
                  (216)
               
               
                  Fir-rigward tal-interess tal-importaturi u l-utenti mhux relatati, il-Kummissjoni kkonkludiet f'dan l-istadju li l-impożizzjoni ta' miżuri fil-livell propost ikollu biss impatt limitat. B'mod aktar speċifiku, il-prezzijiet, il-profittabbiltà tagħhom u l-impjiegi fl-industrija tal-utent ma jiġux affettwati b'mod sproporzjonat. Għalhekk, l-impożizzjoni ta' miżuri fil-livell propost biss għandu impatt limitat fuq il-prezzijiet tal-katina tal-provvista u r-rendiment tal-utenti. Il-livell tal-miżuri se jwassal għal kundizzjonijiet ekwi iżda xorta jippermetti li jsiru importazzjonijiet mill-pajjiż ikkonċernat, bi prezzijiet ġusti.
               
            
                  (217)
               
               
                  Fil-kunsidrazzjoni u l-ibbilanċjar tal-interessi qawwija ta' industrija importanti tal-Unjoni li tkun protetta kontra prattiċi inġusti, minn naħa, u l-effetti probabbli limitati ta' miżuri fuq l-importaturi mhux relatati u l-utenti, li jkomplu jibbenefikaw minn firxa wiesgħa ta' provvista fl-Unjoni, il-Kummissjoni kkonkludiet f'dan l-istadju li ma kienx hemm raġunijiet konvinċenti li ma kienx fl-interess tal-Unjoni li timponi miżuri fuq l-importazzjonijiet tal-prodott ikkonċernat li joriġina fil-pajjiż ikkonċernat.
               
            8.   MIŻURI PROVVIŻORJI ANTIDUMPING
      
      
                  (218)
               
               
                  Fuq il-bażi tal-konklużjonijiet milħuqa mill-Kummissjoni dwar id-dumping, it-theddida ta' dannu, il-kawżalità u l-interess tal-Unjoni, għandhom jiġu imposti miżuri provviżorji biex jevitaw li t-theddida imminenti ta' dannu materjali li hija kkawżata lill-industrija tal-Unjoni mill-importazzjonijiet oġġett ta' dumping timmaterjalizza.
               
            8.1.   Livell ta' eliminazzjoni tad-dannu (Marġni tad-dannu)
      
      
                  (219)
               
               
                  Biex jiġi ddeterminat il-livell tal-miżuri, il-Kummissjoni l-ewwel stabbiliet l-ammont ta' dazju meħtieġ biex tiġi eliminata t-theddida ta' dannu materjali. Skont il-ġurisprudenza, il-prezz indikattiv huwa l-prezz li l-industrija tal-Unjoni tista' sserraħ fuqu b'mod raġonevoli f'kundizzjonijiet normali ta' kompetizzjoni, fin-nuqqas ta' importazzjonijiet li huma l-oġġett ta' dumping. Fil-prattika tat-teħid tad-deċiżjonijiet tal-Kummissjoni, il-mira għall-prezz hija kkalkulata normalment billi jiġu stabbiliti l-ispejjeż tal-produzzjoni tal-prodott simili u jiżdied il-marġni ta' profitt li l-industrija tal-Komunità tista' sserraħ fuqu b'mod raġonevoli f'kundizzjonijiet normali ta' kompetizzjoni, fin-nuqqas ta' importazzjonijiet li huma l-oġġett ta' dumping.
               
            
                  (220)
               
               
                  Fir-rigward tad-determinazzjoni ta' mira għall-profitt, il-Kummissjoni l-ewwel analizzat il-proposta ta' min għamel l-ilment, li indikat 12,9 %, meħuda minn deċiżjoni preċedenti tal-Kummissjoni dwar l-istess prodott (30). Madankollu, din is-sejba tmur lura sas-sena 2000, u d-dejta minn aktar minn 15-il sena ilu ma tistax tibqa' tiġi meqjusa bħala rappreżentattiva minħabba l-bidliet teknoloġiċi u finanzjarji li ffaċċjat l-industirja tal-Unjoni minn dak iż-żmien 'l hawn.
               
            
                  (221)
               
               
                  Il-Kummissjoni, imbagħad, irreferiet għad-dejta tal-profitabilità tas-sena 2008, li kienet qieset bħala l-aktar sena rappreżentattiva għal prodott downstream, jiġifieri prodotti tal-azzar b'laminazzjoni kiesħa (31) Il-prodott ikkonċernat ta' din l-investigazzjoni huwa simili, f'ħafna aspetti, għal ċerti prodotti tal-azzar ċatti b'laminazzjoni kiesħa (prodotti b'laminazzjoni kiesħa) għar-raġunijiet li ġejjin:
                  
                              (a)
                           
                           
                              Għaż-żewġ prodotti (il-ħadid mhux maħdum, il-faħam tal-kokk) ċerti ligi — huma partijiet ewlenin mill-ispiża tal-produzzjoni tagħhom u jgħaddu minn proċessi simili (forn, mitħna hot strip).
                           
                        
                              (b)
                           
                           
                              Kif stabbilit fil-premessa (26), il-prodott ikkonċernat huwa l-materjal ewlieni għall-produzzjoni ta' diversi prodotti tal-azzar downstream ta' valur miżjud, li jibdew minn prodotti rrumblati kiesħa.
                           
                        Fuq din il-bażi, il-Kumissjoni sabet marġini ta' profitt ta' 14,4 %.
               
            
                  (222)
               
               
                  Madankollu, diversi elementi f'dak il-każ fir-rigward tad-dumping inġurjuż miċ-Ċina u mir-Russja mhumiex preżenti fil-każ attwali, fejn il-Kummissjoni sabet theddida ta' ħsara mill-esportazzjonijiet Ċiniżi, li jinvolvi analiżi prospettiva. B'mod partikolari, f'dak il-każ, l-importazzjonijiet bi prezzijiet baxxi mill-pajjiżi investigati kienu seħħew matul il-perjodu ta' erba' snin qabel il-perjodu tal-investigazzjoni.
               
            
                  (223)
               
               
                  Il-Kummissjoni mbagħad ippruvat tistabbilixxi mira ta' profitt billi ssimulat kif l-irkupru tal-industrija tal-Unjoni mir-riċessjoni kkawżata mill-kriżi ekonomika u finanzjarja fl-2009 seta' żviluppa kieku ma kienx interrott mill-volumi kbar ta' importazzjonijiet Ċiniżi li waqqgħu l-prezz. Għal dan l-eżerċizzju, hija bbażat ruħha fuq dejta aktar reċenti u analiżi prospettiva ppreżentata fil-Kumitat tal-Azzar tal-OECD f'Diċembru 2013. Fi studju intitolat “Inħejju s-sisien għal industrija li tkun soda finanzjarjament” opinjoni esperta analizzat il-profittabilità tal-industrija tal-azzar globali f'dawn l-aħħar snin u stabbiliet limitu tal-profitt sostenibbli fit-tul. B'mod partikolari, dan l-istudju argumenta favur marġni medju globali ta' 17 % tal-EBITDA (id-dħul qabel l-imgħax, it-taxxi, id-deprezzament u l-amortizzament) (32). Ir-rapport jindika wkoll spejjeż medji tal-investiment ta' 7 % u spejjeż medji tad-dejn ta' 3 %. Il-Kummissjoni naqqset dawn iż-żewġ elementi, u waslet għal livell ta' qligħ qabel it-taxxi (EBT) ta' 7 %. Fin-nuqqas ta' xi informazzjoni affidabbli oħra, hija assimilat dawn iċ-ċifri magħmula għall-industrija tal-azzar b'mod ġenerali mal-prodott ikkonċernat, billi l-HRF tikkostitwixxi proporzjon kbir tal-produzzjoni tal-azzar mhux maħdum.
               
            
                  (224)
               
               
                  Bħala konklużjoni, il-Kummissjoni stabbilixxiet b'mod provviżorju f'dan l-istadju li mira ta' profitt ta' 7 % tista' tintuża biex jiġi kkalkulat il-marġni ta' theddida ta' ħsara għall-industrija tal-HRF tal-Unjoni, iżda se tkompli tinvestiga jekk dejta aktar preċiża hijiex disponibbli għall-prodott ikkonċernat.
               
            8.2.   Miżuri provviżorji
      
      
                  (225)
               
               
                  Għandhom jiġu imposti miżuri provviżorji antidumping fuq l-importazzjonijiet tal-prodott ikkonċernat li joriġinaw mill-pajjiż ikkonċernat, skont ir-regola dwar id-dazju l-iktar baxx fl-Artikolu 7(2) tar-Regolament bażiku. Il-Kummissjoni qabblet il-marġnijiet tad-dannu u l-marġnijiet tad-dumping. L-ammont tad-dazji għandu jkun stabbilit fil-livell l-aktar baxx tal-marġnijiet tad-dumping u tad-dannu.
               
            
                  (226)
               
               
                  Fuq il-bażi ta' dak imsemmi hawn fuq, ir-rati ta' dazju antidumping provviżorji, espressi fuq il-prezz CIF fil-fruntiera tal-Unjoni, id-dazji doganali mhux imħallsa, għandhom ikunu kif ġej:
                  
                              Kumpanija
                           
                           
                              Il-marġni tad-dumping
                           
                           
                              Il-marġni tad-dannu
                           
                           
                              Id-dazju antidumping provviżorju
                           
                        
                              Bengang Steel Plates Co., Ltd.
                           
                           
                              96,5 %
                           
                           
                              17,1 %
                           
                           
                              17,1 %
                           
                        
                              Hebei Iron & Steel Group
                           
                           
                              95,0 %
                           
                           
                              13,2 %
                           
                           
                              13,2 %
                           
                        
                              Jiangsu Shagang Group
                           
                           
                              106,9 %
                           
                           
                              22,6 %
                           
                           
                              22,6 %
                           
                        
                              Kumpaniji oħrajn li kkooperaw
                           
                           
                              100,1 %
                           
                           
                              18,0 %
                           
                           
                              18,0 %
                           
                        
                              Il-kumpaniji l-oħrajn kollha
                           
                           
                              106,9 %
                           
                           
                              22,6 %
                           
                           
                              22,6 %
                           
                        
            
                  (227)
               
               
                  Ir-rati tad-dazju antidumping ta' kumpaniji individwali speċifikati f'dan ir-Regolament ġew stabbiliti abbażi tal-konklużjonijiet ta' din l-investigazzjoni. Gћaldaqstant, huma rriflettew l-qagħda li nstabet matul din l-investigazzjoni fir-rigward ta' dawn il-kumpaniji. Dawn ir-rati ta' dazju huma esklussivament applikabbli għall-importazzjonijiet tal-prodott ikkonċernat li joriġina mill-pajjiż ikkonċernat u magħmul mill-entitajiet ġuridiċi msemmija. L-importazzjonijiet tal-prodott ikkonċernat immanifatturat minn kwalunkwe kumpanija oħra mhux imsemmij b'mod speċifiku fil-parti operattiva ta' dan ir-Regolament, inklużi entitajiet relatati ma' dawk imsemmijin b'mod speċifiku, għandhom ikunu suġġetti għar-rata ta' dazju applikabbli għall-“kumpaniji kollha l-oħrajn”. M'għandhom ikunu suġġetti għal ebda rata individwali ta' dazju antidumping.
               
            
                  (228)
               
               
                  Kumpanija tista' titlob l-applikazzjoni ta' dawn ir-rati tad-dazju antidumping individwali jekk tibdel l-isem tal-entità tagħha jew tistabbilixxi entità ta' produzzjoni jew ta' bejgħ ġdida. It-talba għandha tkun indirizzata lill-Kummissjoni (33). It-talba għandha tinkludi l-informazzjoni rilevanti kollha, inkluż: modifika fl-attivitajiet tal-kumpanija marbuta mal-produzzjoni; il-bejgħ domestiku u għall-esportazzjoni assoċjat ma', pereżempju, il-bidla fl-isem jew il-bidla fl-entitajiet ta' produzzjoni u bejgħ. Il-Kummissjoni se taġġorna l-lista ta' kumpaniji b'dazji individwali ta' antidumping, jekk dan ikun iġġustifikat.
               
            
                  (229)
               
               
                  Biex ikun żgurat infurzar xieraq tad-dazji antidumping, id-dazju antidumping għall-kumpaniji l-oħrajn kollha għandu jkun applikat mhux biss għall-produtturi esportaturi li ma kkooperawx f'din l-investigazzjoni, imma anke għall-produtturi li ma kellhomx esportazzjonijiet lejn l-Unjoni matul il-perjodu tal-investigazzjoni.
               
            9.   DISPOŻIZZJONIJIET FINALI
      
      
                  (230)
               
               
                  Fl-interessi ta' amministrazzjoni tajba, il-Kummissjoni se tistieden lill-partijiet interessati biex iressqu kummenti bil-miktub u/jew jitolbu seduta mal-Kummissjoni u/jew l-Uffiċjal tas-Seduta fil-proċeduri kummerċjali fi żmien skadenza fissa.
               
            
                  (231)
               
               
                  Il-konklużjonijiet li jikkonċernaw l-impożizzjoni ta' dazji provviżorji huma provviżorji u jistgħu jiġu emendati fl-istadju definittiv tal-investigazzjoni.
               
            ADOTTAT DAN IR-REGOLAMENT:
      Artikolu 1
      1.   Dazju provviżorju antidumping huwa impost fuq importazzjonijiet ta' ċerti prodotti ċatti b'laminazzjoni termali tal-ħadid, azzar mhux illigat jew liga oħra tal-azzar, f'koljaturi jew le (inklużi prodotti “cut-to-length” u “strixxi dojoq”), mhux maħdumin aktar ħlief b'laminazzjoni termali, mhux miksijin, indurati jew mgħottijin.
      Il-prodott ikkonċernat ma jinkludix:
      
                  —
               
               
                  prodotti tal-azzar inossidabbli u azzar elettriku tas-siliċju bil-granijiet orjentati,
               
            
                  —
               
               
                  prodotti ta' azzar tal-għodda u azzar b'veloċità għolja,
               
            
                  —
               
               
                  prodotti, mhux f'koljaturi, mingħajr diżinji f'riljev, ta' ħxuna li taqbeż l-10 mm u ta' wisgħa ta' 600 mm jew aktar, u
               
            
                  —
               
               
                  prodotti, mhux f'koljaturi, mingħajr diżinji f'riljev, ta' ħxuna ta' 4,75 mm jew aktar iżda li ma taqbiżx l-10 mm u ta' wisgħa ta' 2 050 mm jew aktar.
               
            Il-prodott ikkonċernat bħalissa jaqa' taħt il-kodiċijiet NM 7208 10 00, 7208 25 00, 7208 26 00, 7208 27 00, 7208 36 00, 7208 37 00, 7208 38 00, 7208 39 00, 7208 40 00, 7208 52 10, 7208 52 99, 7208 53 10, 7208 53 90, 7208 54 00, 7211 13 00, 7211 14 00, 7211 19 00, ex 7225 19 10 (il-kodiċi TARIC 7225191090), 7225 30 90, ex 7225 40 60 (il-kodiċi TARIC 7225406090), 7225 40 90, ex 7226 19 10 (il-kodiċi TARIC 7226191090), 7226 91 91 u 7226 91 99 u li joriġinaw fir-Repubblika tal-Poplu taċ-Ċina.
      2.   Ir-rati tad-dazju provviżorju antidumping applikabbli għall-prezz nett, liberu fil-fruntiera tal-Unjoni, qabel id-dazju, tal-prodott deskritt f'paragrafu 1 u mmanifatturat mill-kumpaniji elenkati hawn taħt, se jkunu kif ġej:
      
                  Pajjiż
               
               
                  Kumpanija
               
               
                  Ir-rata provviżorja ta' dazju
               
               
                  Il-Kodiċi Addizzjonali TARIC
               
            
                  RPĊ
               
               
                  Bengang Steel Plates Co., Ltd.
               
               
                  17,1 %
               
               
                  C157 
               
            
                  Handan Iron & Steel Group Han-Bao Co., Ltd.
               
               
                  13,2 %
               
               
                  C158 
               
            
                  Hebei Iron & Steel Co., Ltd. Tangshan Branch
               
               
                  13,2 %
               
               
                  C159 
               
            
                  Hebei Iron & Steel Co., Ltd. Chengde Branch
               
               
                  13,2 %
               
               
                  C160 
               
            
                  Zhangjiagang Hongchang Plate Co., Ltd.
               
               
                  22,6 %
               
               
                  C161 
               
            
                  Zhangjiagang GTA Plate Co., Ltd.
               
               
                  22,6 %
               
               
                  C162 
               
            
                  Kumpaniji oħra li kkooperaw elenkati fl-Anness I
               
               
                  18,0 %
               
               
                  Ara l-anness
               
            
                  Il-kumpaniji l-oħrajn kollha
               
               
                  22,6 %
               
               
                  C999 
               
            3.   L-applikazzjoni tar-rati tad-dazju individwali speċifikati għall-kumpaniji msemmija fil-paragrafu 2 għandha tkun taħt il-kundizzjoni ta' preżentazzjoni lill-awtoritajiet doganali tal-Istati Membri ta' fattura kummerċjali valida, li fuqha tidher dikjarazzjoni ddatata u ffirmata minn uffiċjal tal-entità li toħroġ tali fattura, identifikat b'ismu/isimha u l-funzjoni, abbozzata kif ġej: “Jiena, is-sottoskritt, niċċertifika li l-(volum) tal-(prodott ikkonċernat) mibjugħ għall-esportazzjoni lill-Unjoni Ewropea kopert minn din il-fattura ġie immanifatturat minn (l-isem u l-indiririzz tal-kumpanija) (kodiċi addizzjonali TARIC) fi [pajjiż ikkonċernat]. Niddikjara li t-tagħrif mogħti f'din il-fattura huwa komplet u korrett.” Jekk ma tiġix ippreżentata din il-fattura, id-dazju applikabbli lill-pajjiżi l-oħra kollha għandu japplika.
      4.   Ir-rilaxx għal ċirkolazzjoni ħielsa fl-Unjoni tal-prodott imsemmi fil-paragrafu 1 għandu jkun suġġett għal provvista ta' depożitu ta' garanzija ekwivalenti għall-ammont tad-dazju provviżorju.
      5.   Sakemm ma jkunx speċifikat mod ieħor, għandhom jiġu applikati d-dispożizzjonijiet rilevanti dwar id-dazji doganali li huma fis-seħħ.
      Artikolu 2
      1.   Fi żmien 25 jum kalendarju mid-data li fiha jidħol fis-seħħ dan ir-Regolament, il-partijiet interessati jistgħu:
      
                  (f)
               
               
                  Jitolbu l-iżvelar tal-fatti u l-kunsiderazzjonijiet essenzjali li abbażi tagħhom ġie adottat dan ir-Regolament;
               
            
                  (g)
               
               
                  Jissottomettu l-kummenti tagħhom bil-miktub lill-Kummissjoni; kif ukoll
               
            
                  (h)
               
               
                  Jitolbu smigħ mal-Kummissjoni u/jew mal-Uffiċjal tas-Seduta fi proċeduri kummerċjali.
               
            2.   Fi żmien 25 jum kalendarju mid-data li fiha jidħol fis-seħħ dan ir-Regolament, il-partijiet imsemmija fl-Artikolu 21(4) tar-Regolament (UE) 2016/1036 tal-Parlament Ewropew u tal-Kunsill jistgħu jikkummentaw fuq l-applikazzjoni tal-miżuri provviżorji.
      Artikolu 3
      Dan ir-Regolament għandu jidħol fis-seħħ fil-jum wara dik tal-pubblikazzjoni tiegħu fil- Ġurnal Uffiċjali tal-Unjoni Ewropea.
      L-Artikolu 1 għandu japplika għal perjodu ta' sitt xhur.
      
         Dan ir-Regolament għandu jorbot fl-intier tiegħu u jkun direttament applikabbli fl-Istati Membri kollha.
         Magħmul fi Brussell, is-6 ta' Ottubru 2016.
         
            
               Għall-Kummissjoni
            
            
               Il-President
            
            Jean-Claude JUNCKER
         
      
      
         (1)  ĠU L 176, 30.6.2016, p. 21.
      
         (2)  Dan ir-Regolament ġie sostitwit mill-20 ta' Lulju 2016 bir-Regolament (UE) Nru 2016/1036 tal-Parlament Ewropew u tal-Kunsill (verżjoni kodifikata).
      
         (3)  ĠU C 58, 13.2.2016, p. 9.
      
         (4)  ĠU C 172, 13.5.2016, p. 29, Notifika ta' bidu ta' proċediment kontra s-sussidji dwar importazzjonijiet ta' ċerti prodotti ċatti b'laminazzjoni termali tal-ħadid, mhux illigat jew liga oħra tal-azzar li joriġinaw fir-Repubblika tal-Poplu taċ-Ċina
      
         (5)  ĠU C 246/08, 7.7.2016, p. 7, Notifika ta' bidu ta' proċediment kontra dumping dwar importazzjonijiet ta' ċerti prodotti ċatti b'laminazzjoni termali tal-ħadid, mhux illigat jew liga oħra tal-azzar li joriġinaw fil-Brażil, l-Iran, ir-Russja, is-Serbja u l-Ukraina
      
         (6)  Dawn il-prodotti mhumiex inklużi fuq il-bażi ta' talba għal esklużjoni ta' prodott (ara mill-premessa (29) 'il quddiem).
      
         (7)  Il-proċess b'laminazzjoni kiesħa huwa definit billi folja jew strixxa — li qabel tkun ġiet laminata termalment u ppreżervata — tgħaddi minn bejn rombli kisħin, jiġifieri taħt it-temperatura li trattab il-metall.
      
         (8)  Dawn l-elementi kimiċi huma fost l-oħrajn: It-tungstenu/wolfram, il-molibdenu, il-kromju u l-vanadju.
      
         (9)  Il-Kanada, l-Afrika t'Isfel, it-Tajlandja, l-Indja, il-Malasja, il-Messiku, il-Vjetnam, it-Turkija, ir-Russja, l-Ukrajna u l-Brażil.
      
         (10)  Ir-Regolament ta' Implimentazzjoni tal-Kummissjoni UE 2016/1328 (ĠU L 210, 4.8.2016, p. 20)
      
         (11)  L-Organizzazzjoni Dinjija tal-Kummerċ, WT/DS132/R, 28 ta' Jannar 2000, Il-Messiku- Investigazzjoni kontra d-dumping ta' ġulepp tal-qamħ b'kontenut għoli tal-fruttożju (HFCS) mill-Istati Uniti — Rapport tal-Panel, premessa 7.140, paġna 214. Il-Panel tad-WTO stqarr dan li ġej: “sabiex nikkonkludu li hemm theddida ta' dannu materjali lill-industrija domestika li apparentement bħalissa mhijiex danneġġjata, minkejja l-effetti tal-importazzjonijiet oġġett ta' dumping matul il-perjodu ta' investigazzjoni, huwa neċessarju li jkun hemm fehim tal-kundizzjoni attwali tal-industrija bħala sfond. Is-sempliċi fatt li l-importazzjonijiet oġġett ta' dumping se jiżdiedu, u jkollhom effetti negattivi fuq il-prezzijiet, ma jwassalx, ipso facto, għall-konklużjoni li l-industrija domestika se tkun danneġġjata — jekk l- industrija hija f'kundizzjoni tajba ħafna, jew jekk hemm fatturi oħra fin-nofs, l-importazzjonijiet oġġett ta' dumping jistgħu ma jheddux id-dannu”
      
         (12)  Sentenza tal-Qorti tal-Ġustizzja tas-7 ta' April 2016, numru tal-kawża C-186/14, premessa 72, li tikkonferma s-sentenza tal-Qorti Ġenerali tad-29 ta' Jannar 2014, dwar il-kawża T-528/09, Hubei Xinyegang Steel Co. Ltd kontra l-Kunsill tal Unjoni Ewropea,
      
         (13)  L-Azzar fid-Dinja f'ċifri 2015, l-Assoċjazzjoni Dinjija tal-Azzar, p. 14, http//www.worldsteel.org/publications/bookshop/product-details.~World-Steel-in-Figures-2015~PRODUCT~World-Steel-in-Figures-2015~.html
      
         (14)  COM(2016) 155 final, Brussell, 16.03.2016, il-Komunikazzjoni mill-Kummissjoni lill-Parlament Ewropew, lill-Kunsill Ewropew, lill-Kunsill, lill-Kumitat Ekonomiku u Soċjali Ewropew, lill-Kumitat tar-Reġjuni u lill-Bank Ewropew tal-Investiment, l-Azzar: Iż-żamma tal-impjiegi sostenibbli u t-tkabbir fl-Ewropa, p. 2.
      
         (15)  OECD, DSTI/SU/SC(2015)8/Final, id-Direttorat għax-Xjenza, it-Teknoloġija u l-Innovazzjoni, l-iżviluppi tal-kapaċità fl-industrija dinjija tal-azzar, Tabella 1, p. 10, http://www.oecd.org/officialdocuments/publicdisplaydocumentpdf/?cote=DSTI/SU/SC(2015)8/FINAL&docLanguage=En
      
         (16)  L-Assoċjazzjoni Dinjija Tal-Azzar, L-Azzar fid-Dinja f'Ċifri 2016, tabella “pajjiżi ewlenin li jipproduċu l-azzar 2014 u 2015”, p. 9, http://www.worldsteel.org/media-centre/press-releases/2016/World-Steel-in-Figures-2016-is-available-online.html
      
         (17)  Id-Direttorat għax-Xjenza, it-Teknoloġija u l-Innovazzjoni tal-OECD (2015): “Kapaċità żejda fl-industrija tal-azzar globali: is-sitwazzjoni attwali u l-perkorsi”, Dokumenti tal-Politika dwar it-Teknoloġija u l-Industrija, Nru. 18, Pubblikazzjoni tal-OECD, paġni 5 u 6. http://dx.doi.org/10.1787/5js65x46nxhj-en
      
         (18)  Sottomissjoni minn Dentons f'isem l-Assoċjazzjoni Ċiniża tal-Ħadid u l-Azzar (CISA) u l-membri tagħha, Kummenti fil-proċediment antidumping li jikkonċerna importazzjonijiet ta' ċerti prodotti ċatti b'laminazzjoni termali tal-ħadid, mhux illigat jew liga oħra tal-azzar li joriġinaw mir-Repubblika tal-Poplu taċ-Ċina, fil-21 ta' Marzu 2016, paragrafu (24), paġna 7.
      
         (19)  Reuters, artikolu għall-istampa, China's zombie steel mills fire up furnaces, worsen global glut [Il-funderiji tal-azzar zombie taċ-Ċina, jitfgħu l-ħatab fl-ifran, jaggravaw il-kwantità żejda globali], http://in.reuters.com/article/china-steel-overcapacity-idINKCN0XI070
      
         (20)  Artikolu ta' Reuters għall-istampa, BHP says over 50 million tonnes of steel capacity restarted in China [BHP tgħid li aktar minn 50 miljun tunnellata ta' kapaċità ta' azzar bdiet mill-ġdid fiċ-Ċina], http://www.reuters.com/article/us-bhp-china-idUSKCN0YA09E
      
         (21)  Il-produzzjoni tal-azzar mhux maħdum f'Ġunju 2016, l-Assoċjazzjoni Dinjija tal-Azzar, ċentru tal-midja, https://www.worldsteel.org/media-centre/press-releases/2016/June-2016-crude-steel-production0.html
      
         (22)  L-Assoċjazzjoni Dinjija Tal-Azzar, il-Yearbook tal-Istatistika tal-Azzar 2015, tabella 1 fuq paġna 2 u tabella 13 fuq paġna 35, http://www.worldsteel.org/statistics/statistics-archive/yearbook-archive.html
      
         (23)  Il-kampjun kien jikkonsisti f'679,4 miljun tunnellata ta' esportazzjonijiet Ċiniżi tal-prodott simili għas-sena 2015 u ta' 343,8 miljun tunnellata ta' esportazzjonijiet Ċiniżi tal-prodott simili għall-ewwel sitt xhur tal-2016.
      
         (24)  Worldsteel Short Range Outlook 2014 — 2015, l-Assoċjazzjoni Dinjija tal-Azzar, https://www.worldsteel.org/media-centre/press-releases/2015/worldsteel-Short-Range-Outlook-2015-2016.html
      
         (25)  Ara wkoll il-premessa (103) għat-tnaqqis żgħir fl-inventarji tal-produtturi tal-Unjoni fil-kampjun bħala persentaġġ tal-produzzjoni.
      
         (26)  Ara wkoll il-premessa (100) għat-tnaqqis żgħir fl-inventarji tal-produtturi tal-Unjoni fil-kampjun bħala persentaġġ tal-produzzjoni.
      
         (27)  Il-produtturi Ewropej tal-azzar, fuq l-offensiva, iżda ż-żidiet fil-prezzijiet se jinżammu? Artikolu, http://blogs.platts.com/2016/04/05/european-steel-producers-on-offensive/
      
         (28)  L-Assoċjazzjoni WorldSteel, l-industrija tal-azzar Ċiniża, Aġġornament ta' kull xahar għall-membri tal-azzar dinjin, Ħarġa 115, Ġunju 2016.
      
         (29)  Kif imsemmi fil-premessa (3), fis-7 ta' Lulju 2016, il-Kummissjoni tat bidu għal investigazzjoni fuq l-importazzjonijiet tal-istess prodott, inter alia li joriġinaw mir-Russja. Madankollu, il-bidu ma jippreġudikax l-eżitu tal-investigazzjoni.
      
         (*)  OECD, DSTI/SU/SC(2015)8/Final, id-Direttorat għax-Xjenza, it-Teknoloġija u l-Innovazzjoni, l-iżviluppi tal-kapaċità fl-industrija dinjija tal-azzar, Tabella 1, p. 10, http://www.oecd.org/officialdocuments/publicdisplaydocumentpdf/?cote=DSTI/SU/SC(2015)8/FINAL&docLanguage=En
      
         (**)  Assoċjazzjoni Dinjija Tal-Azzar, Yearbook tal-Istatistika tal-Azzar 2015, tabella 1 fuq paġni 1 u 2 u tabella 13 fuq paġna 35, http://www.worldsteel.org/statistics/statistics-archive/yearbook-archive.html
      
         (***)  OECD, DSTI/SU/SC(2015)8/Final, id-Direttorat għax-Xjenza, it-Teknoloġija u l-Innovazzjoni, l-iżviluppi tal-kapaċità fl-industrija dinjija tal-azzar, Tabella 1, p. 10, http://www.oecd.org/officialdocuments/publicdisplaydocumentpdf/?cote=DSTI/SU/SC(2015)8/FINAL&docLanguage=En
      
         (****)  Assoċjazzjoni Dinjija Tal-Azzar, Yearbook tal-Istatistika tal-Azzar 2015, tabella 1 fuq paġni 1 u 2 u tabella 13 fuq paġna 35, http://www.worldsteel.org/statistics/statistics-archive/yearbook-archive.html
      
         (30)  Ara d-Deċiżjoni tal-Kummissjoni Nru 284/2000/KEFA tal-4 ta' Frar 2000 li timponi dazju kumpensatorju definittiv fuq importazzjonijiet ta' ċerti prodotti ċatti b'laminazzjoni termali tal-azzar jew azzar mhux illigat, b'wisgħa ta' 600 mm jew aktar, mhux miksijin, ipplattati jew mgħottijin, fil-kojls, mhux maħduma ulterjorment minn b'laminazzjoni termali li joriġinaw fl-Indja u t-Tajwan u għall-aċċettazzjoni ta' impenji offruti minn ċerti produtturi esportaturi u li jtemm il-proċediment dwar l-importazzjonijiet li joriġinaw fl-Afrika t'Isfel, ĠU L 31, 2000, p. 44, para. 338.
      
         (31)  Ara r-Regolament ta' Implimentazzjoni tal-Kummissjoni (UE) Nru 2016/1328 tad-29 ta' Lulju 2016 li jimponi dazju antidumping definittiv u li jiġbor b'mod definittiv id-dazju proviżorju impost fuq l-importazzjonijiet ta' ċerti prodotti tal-azzar irrumblati ċatti fil-kiesaħ li joriġinaw mir-Repubblika tal-Poplu taċ-Ċina u mill-Federazzjoni Russa, ĠU L 210, 2016, p. 1, Premessa 156.
      
         (32)  McKinsey & Company, Laying the foundations for a financially sound industry, laqgħa tal-Kumitat tal-Azzar tal-OECD tal-5 ta' Diċembru 2013, p. 7
      
         (33)  Il-Kummissjoni Ewropea, id-Direttorat Ġenerali għall-Kummerċ, id-Direttorat H, Rue de la Loi 170, 1040 Brussell, Il-Belġju.
      
         ANNESSI
         
                     Pajjiż
                  
                  
                     Isem
                  
                  
                     Kodiċi TARIC addizzjonali
                  
               
                     RPĊ
                  
                  
                     Angang Steel Company Limited
                  
                  
                     C150 
                  
               
                     RPĊ
                  
                  
                     Inner Mongolia Baotou Steel Union Co., Ltd.
                  
                  
                     C151 
                  
               
                     RPĊ
                  
                  
                     Jiangyin Xingcheng Special Steel Works Co., Ltd.
                  
                  
                     C147 
                  
               
                     RPĊ
                  
                  
                     Shanxi Taigang Stainless Steel Co., Ltd.
                  
                  
                     C163 
                  
               
                     RPĊ
                  
                  
                     Shougang Jingtang United Iron & Steel Co., Ltd
                  
                  
                     C164 
                  
               
                     RPĊ
                  
                  
                     Maanshan Iron & Steel Co., Ltd
                  
                  
                     C165 
                  
               
                     RPĊ
                  
                  
                     Rizhao Steel Wire Co., Ltd.
                  
                  
                     C166 
                  
               
                     RPĊ
                  
                  
                     Rizhao Baohua New Material Co., Ltd.
                  
                  
                     C167 
                  
               
                     RPĊ
                  
                  
                     Tangshan Yanshan Iron and Steel Co., Ltd.
                  
                  
                     C168 
                  
               
                     RPĊ
                  
                  
                     Wuhan Iron & Steel Co., Ltd.
                  
                  
                     C156